
ERNESTO  DVEMMLERO. 


Ad  accuratius  pertractandam  partem  historiae  cuius- 
dam  provinciae  eo  animo  accedo,  ut  ante  omnia  ea  temporis 
spatia  magis  illustrem,  quibus  historia  terrarum  et  principum 
unius  domus  rebus  mire  et  singulariter  inter  se  coniunctis 
tauti  momeuti  facta  est,  ut  in  historia  imperii  Germanici 
praevaleat.  Quare  historia  Thuringiae-Misniae  sub  fivem 
saeculi  XIII  accuratissime  explicata,  simul  ad  ilhistrandam 
historiam  imperii  illius  aetatis  quaedam  conferre  mihi  in 
animo  est.  Praeterea  errores  quidam  tollendi  erant,  qui  ex 
fontibus  posteriorum  temporum  in  historiam  subrepserant. 
Ut  unum  tantummodo  afferam  Fridericus,  Alberti  Thuringiae 
landgravii  alter  filius,  ab  ipsis  historicis  nostrae  aetatis,  a 
Tittmanno  et  Boehmero^).  Admorsus  appellatur,  quamvis 
satis  constet,  nullum  aequalem  auctorum  hoc  cognomine 
uti  et  primum  lohannem  Rothe,  scriptorem  saeculi  XV  2), 
fabellam   de  gena  admorsa  Friderici  in  historiam  induxisse. 


Thuringia,  usque  ad  illud  tempus  magnopere  dififisa  a 
Ludowico  Barbato  eiusque  successoribus  inde  ab  initio  saeculi 
XI  magis  magisque  corroborata,  ad  insignem  terrorum  circui- 
tum  succreverat.  Comites  illi  Franconia  orti,  dolo  pariter 
ac  fortitudine  angustiis  temporum,  imprimis  Henricis  IV  et 
V  regnantibus  ad  promovendam  potentiam  suam  usi  erant. 


1)  cf.  Tittmann:   ,, Heinrich   der  Erlauchte"  et  Boehmeri  Regesta 
Adolphi   regis  ad  menscm  septerabrem   1294. 

2)  Johannes    Rothe :    Düringische    Chronik    ed.    de    LiHencron. 
p.    435. 


Saeculo  XIII  autem  Tliuringia  qiioque  per  perniciosum 
tempus  interregni  omnium  maloruin  abuudantia  obruta  est, 
praesertim  cum  post  inorteiii  ultiiiii  landgravii  illius  stirpis 
Henrici  Raspe  i),  hello  de  successione  orto  per  multos  annos 
omnia  vis,  ius  nihil  in  terra  valeret.  lam  anno  1242  Fride- 
ricus  IL  Imperator  Henrico  Illustri,  marcliioni  Misnensi  ex 
stirpe  Wettinica,  ius  succedendi  in  landgraviatu  Thuringiae 
concesserat-)  ne  inter  heredes  lites  orirentur.  Henricus,  nepos 
Hermanni  landgravii,  ab  omnibus  fere  Thuringiae  nobilibus 
in  concilio  apud  Weissenfelsam  dominus  receptus  erat^). 
His  contemptis  affectabat  terram  Sophia,  Brabantiae  ducissa 
pro  filiolo  Henrico,  iUius  Hermanni  pronepote*).  Albertus 
dux  Brunswicensis,  adiutor  huius  petitionis,  a  filiis  Henrici 
marchionis,  Alberto  et  Theoderico,  die  27.  Octobris  1263 
haud  procul  a  Castro  Wettin  devictus  et  captus  est  Anno 
insequente  pax  composita  est,  qua  Henricus  Sophiae  filius 
Thuringiae  renuntiavit;  Hassiara  cum  quibusdam  castris  ad 
Werram  üuvium  sitis  et  oppidumWeissensee  pro  600  marcis 
argenti  oppigneratam  ^retinuit  ^). 

Henricus  Illustris  Thuringiae  landgravius,  Misnensis 
marchio  anno  1265  filiis  partes  terrarum  concessit,  Alberto 
Thuringiam,  palatinatum  Saxoniae,  terram  Plisnensem; 
Theoderico  marchiam  Landsbergensem  ^).  lam  antea  Henri- 
cus filios,  praesertim  Albertum  terrae  administrandae  par- 
ticipes  fecerat;  Albertus  anno  1255  cum  Hermanno  comite 
de    Henneberg    iudex    per    totam    Thuringiam    constitutus 

1)  Henricus  Raspe  mortuus  est  die  17.  Februarii  1247. 

2)  Documentum  Friilerici  datum  Beneventi  die  30.  lunii  1247: 
Luenig  Reichsarchiv  pars.  spec.  cont.  II.  p.  177. 

3)  Doc.  nobilium  et  comitum  Thuringiae:  Luenig  1.  c. 

4)  V.  stemma,  quod  adiectis  et  correctis  quibusdam  discrepat 
a   Wegeliano  editioni  Annalium  Reinhardsbrunnensium  addito. 

5)  Annales  Reinhardbrunnenses  ed.   Wegele  p.  236. 

6)  Ann.  Reinh.   p.  237. 


eratO.  Thuringia  recepit  Albertum  principem,  qui,  florens 
prima  aetate  virili.  coniux  Margarethae,  Friderici  IL  impe- 
ratoris  fihae,  si  bona  indole  ad  virtutem  praeditus  erat, 
locum  insignem  inter  principes  atfectare  et  facile  obtinere 
poterat.  Laudis  bellicae  cupidum  iuvenis  landgravius  se 
praebuit  eodem  anno  1265  expeditione  sacra  in  Borussiam 
facta,  quae  vero  lenitate  hiemis  ad  irritum  redacta  est  2). 

Matrimoulum  Alberti  cum  Margaretha,  pro  cuius  dote 
pignoris   loco    terram    Plisnensem    acceperat,    nequaquam 
placidum  erat,  licet  tres  filii  et  una  filia  nati  essent.   Pueros 
matrem   dilectam   a    patre    despectam   et   iniuriis   affectam 
videntes  magis  in  dies  ab  eo  animis  alienatos  esse  verisimile  est. 
Albertus  enim  Margaretham,  cui  puer  ad  firmandam  imperatori 
hoc  vinculo  fidemWettinorum  sponsus  erat,  in  matrimonium 
duxerat,    ubi   vix  iuvenilem   aetatem   ingressus    est.      Cum 
uxorem  fortasse  nunquam   amavisset,  coniugium   mox  gra- 
vissimum  vinculum  ei  apparuisse  videtur,  ubi  post  excidium 
Stauibrum    nihil    emolumenti     inde   .sperandum    tuit.    Quo 
factum  est,    ut  landgravius  omni  verecundia    reposita  quan- 
dam  de  pedisequis  uxoris,  Cunigundam  de  Eisenberg,  pelli- 
cis  loco   haberet   ex  qua  viva   Margaretha  quortum  fihum, 
qui    vulgari    sermone    Apitz    dicitur,    procreasse    videtur  3). 
Margaretha,    quae   nobis    depingitur    matrona    augusta    et 
munda  ^),  ubi  multa  mala  et  opprobria  perpessa  est,   tanta 
contumelia   incensa  a  coniuge    discedendi  consilium    cepit. 
Cum  fuga  Margarethae  nequaquam   repentina,   sed  a  fideli- 

1)  of.  doc.  Theodorici  de  Wippach  apud  Horniura:  Henricus 
Illustris  p.  375,  apud  Hahniura  :  Collectio  nionumentorum  inedilorum 
I  p.  98.  Rudolphi :  Gotha  diplomatica  I  30. 

2)  Ann.  Reinh.  2o7. 

3)  Ann.  Reinh.  p.  240.  Huc  pertinere  videntur  versus  1305  et 
1306  carminis  occulti  autoris  historici  quod  extat :  Sitzungsberichte 
der  Wiener  Akademie  der  Wissenschaften.  Bd.  37,  3,  183.  cf.  addi- 
tamentutn   I. 

4)  Carmen  occ.  auf.  v.   129S  sa. 


bus  praeparata  fuisset,  consentaneum  erat,  eam  ante  dis- 
cessum  filios  salutasse;  attamen  quae  nobis  ab  auctore 
recentioris  aetatis  de  hoc  discessu  traduntur  sine  dubio  con- 
criptionem  fabellae  Isenacensis  existimaverim  ^).  Margaretha 
landgravia  Francofurtum  se  contulit  ibique  eodem  anno 
1270  mortua  est. 

Sed  non  solum  uxor  landgravii,  sed  etiam  pater  Hen- 
ricus  marchio  malis  moribus  tilii  iniurias  et  detrimenta  cepit. 
Albertus  enim,  quamvis  maiore  parte  terrarum  a  patre 
ditatus  esset  ea  non  contentus  reliquam  quoque  affectabat. 
Coniunctus  cum  fratre  Theoderico  marchione  Landsbergensi 
libertate  patris  in  periculum  vocata  tentasse  videtur,  ut 
propositum  assequeretur.  Sed  Henricus  marchio  auctoritate 
praevalens  concilio  plurimorum  dynastarum  nobiliumque 
Thuringiae-Misniae  Tarantum  convocato  rem  transegit. 
Albertus  de  omnibus  iuribus  quae  affectaverat  ex  eo  tem- 
pore quo  ad  administrandam  terram  accesserat,  cedere 
coactus  est.  lureiurando  interposito  sese  nee  patri  insidias 
paraturum,  neque  terras,  amicos,  consiliarios  eins  turbaturum 
neve  deinceps  cum  fratre  Theoderico  adversus  patrem  foe- 
dus  initurum  esse  pollicitus  est.  Quo  iureiurando  violato 
patrem  ad  suum  arbitrium,  sed  accedente  auctoritate  et 
iussu  Withegonis  episcopi  Misnensis  et  Hermanni  comitis 
de  Henneberg,  terras  hereditarias  Theodorico  fratri  vel  ahi 
cuiquam  assignare  posse.  Quae  pactio  facta  est  Taranti 
die  30.  Aprilis  1270  2).  Landgravius  in  Thuringiam 
redux  paullo  post  uxore  mortua,  pellicem  suam  Cunigun- 
dam  in  matrimoniura  duxit.  Cui  matrimonio  filii  quoque 
assensi  esse  videntur^). 


1)  Johannes    Rothe :    Düringisohe    Chronik    ed.     de     Liliencron. 
p.    435. 

2)  Documentum   huius    pactionis  exstat  apud  Ilornium.    Taran- 
tum est  Tharand  prope  Dresdam. 

3)  Quod    inteUigitur    ex    documento    Alberti    die  31.   Oct.  1286 

Hos  filios  proximis  annis  post  mortem  matris  sub 
oculis  patris  educatos  esse  ex  documentis  eins  intelligitur, 
ubi  liberorum  Henrici,  Friderici,  Theodorici,  Agnetis  dona- 
tiones  quasdam  collaudantium  mentionem  facit^.  Quare 
refutandum  est,  quod  Tittmannus  auctore  Rothe  filios  a 
patruo  Theoderico  Landsbergam  abductos  ibique  educatos 
esse  contendit;  praesertim  cum  in  documentis  Theoderici 
illo  tempore  datis  nusquam  illorum  mentio  facta  sit^). 

Status  Thuringiae  tunc  miserrimus  fuisse  videtur,  cum 
landgravius  Cunigundae  deditus  in  castris  suis  vitam  per 
luxuriam  et  mollitiem  degeret,  terra  administrandae  fere 
nullam  curam  imperideret.  Civitas  Weissensee  anno  1264 
oppignerata  nondum  redemta  erat  et  advocatus  Henrici, 
Hassiae  landgravii,  longe  lateque  per  terram  nemine  ad- 
versante  praedabatur.  Mox  eo  audaciae  processit,  ut  sub 
oculis  landgravii  centum  equos  per  vim  auferret,  quos  ille 
in  Castro  Tenneberg  quiescens,  in  coenobio  Reinhardsbrunn 
in  stabulo  collocaverat.  Sed  hoc  ferocissimum  facinus  land- 
gravium  ita  non  commovit,  ut,  ubi  nuntiatum  est,  iratus 
diceret,  cur  ipsum  propter  tam  parvam  rem  turbassent. 
Tanta  negligentia  landgravii  nobiles  Thuringiae,  ut  iniuriis 
illis  finem  constituerent,  commune  vectigal  de  omnibus 
praediis  exigere  coacti  sunt.  Summa  pecuniae  hac  ratione 
comparata  civitas  Weissensee  redemta  est  3).  Hac  re  per- 
spicere  possumus  quam  parva  auctoritas  landgravii  fuerit ; 
quod  magis  etiam   apparet  hello  anno  1275  inter  Erforten- 


dato  apud  Wilkium:  Ticemannus,  codex  diplomatious  Nro.  30.  Carmen 
occ.  autoris  V.  1313. 

1)  Documenta  Alberti  apud  Wilkium  I.  c.  Nro.  13  datum  die 
17.  Aprilis  1272,  et  datum  die  10.  Aprilis  1273:  Urkundenbuch  für 
Nieder-Sachsen  I,  III.  p.  271,  275. 

2)  cf.  chartarium  Abbatiae  Bosau  apud  Schoettgen  :  diplomata 
et  scriptores  II. 

3)  Annales  Heinhardsbrunnenses  p.  244. 


ses  et  comites  vicinos  orto,  quo  cives  victores,  quam  vis 
foedere  cum  landgravio  coniuncti  essentO,  archiepiscopum 
Moguntinum  ad  discordias  sedandas  acciverunt^).  Maiori 
constantia  Theodoricus  Landsbergensis  marchio  pacem  in 
marchia  sua  tuitus  est  et  34  latrones  et  praedatores  captos 
decollari  iussit^).  Idem  marchio  cum  fratre  discors  eodam 
anno  una  cum  Conrado  archiepiscopo  Magdeburgensi  incur- 
sione  in  Thuringiam  facta  in  mediam  terram  usque  ad 
civitatem  Tennstaedt  pervenit  ibique  castra  metatus  est. 
Cum  autem  landgravius  cum'  exercitu  celeriter  coUecto 
appropinquaret  iam  insequente  die  de  terra  cedere  coacti 
sunf*).  Qua  de  causa  haec  discordia  inter  fratres  orta  sit, 
nusquam  traditur;  de  re  autem  minime  dubitari  potest, 
quod  re  vera  illo  tempore  Conradus  (de  Steniberg)  archi- 
episcopatum  Magdeburgensem  obtinuit^),  neque  tides  aucto- 
ris nostri  aequalis  ullo  loco  suspecta  haberi  potest.  Paullo 
post  fratres  in  gratiam  redierunt  et  anno  1277  coniuncto 
exercitu  comitem  de  Berka  aggressi  sunt  eiusque  castrum 
destruxerunt.  Tunc  vero  comites,  nobiles,  ministeriales 
Thuringiae  in  arma  consurrexerunt  contra  landgravium 
eumque  auctoritate  pacis  iuratae  castrum  restituere  coe- 
gerunt  ^). 

In  bis  rebus  omnibus  filiorum  Alberti  nusquam  mentio 
fit,  quamquam  tunc  eam  aetatem  agebant,  qua  pater  iam 
iudex  Thuringiae  constitutus  fuerat').     Nomina  eorum  nobis 


1)  docuraentuiii   Alberti  apu<l    Luenigiuni   I.  c.   p.   429. 

2)  Chron.   S.    Petri  Erf.   apud   Menckenium   Ilf.  p.  284. 

3)  Chron.   S.  Petri  Erf.  p.   285. 

4)  Siffridus  Presbyter  Misnensis:  Compendium    historfariim   apud 
Pistoriura  I,  1047. 

5)  Chron.  Magdeburgense  apud  Meibonium   IT.  p.   331. 

6)  Ann.  Reinh.  p.  249. 

7)  Albertus  natus  est  anno   1240;  Henricus  filius  die  21.  Martii 
1256  natus  essenon  potest,  quod  hoc  anno  Albertus  uxorem  duxit.     Prae- 

non  nisi  in  documento  Alberti  anno  1279  dato,  quo  land- 
gravius beneficio  cum  consensu  filiorum  et  heredum  suorum 
coenobio  Portensi  oblato  fidem  facit  *)•  Eodem  tempore 
aula  patris  relicta  Henricus  et  Theodericus  domini  terrae 
Plisnensis  facti  sunt,  quam  terram  usque  ad  illud  tempus 
per  advocatos  administratam,  pater  ipsis  concesserat  2). 
Fridericus  eodem  anno  ad  patruum  Theodericum  se  contulit 
eumqne  adiuvit  in  hello  contra  ministeriales  Magdeburgen- 
ses  et  comites  Anhaltinos  gesto^).  Quamvis  vix  dubitari 
potest,  quin  landgravius,  ubi  a  nobilibus  castrum  Berkam 
restituere  coactus  est,  ad  observandam  pacem  intentior 
fuerit,  terram  tamen  nequaquam  pace  firma  pacatam  fuisse 
existimandum  est.  Per  efteratam  petulantiam  morum  illius 
aetatis,  quam  nobis  Albei'tus  accuratissime  ante  oculos  pro- 
ponit,  vel  exigua  res  temporis  puncto  tempestatem  terrae 
perniciosissimam  facillime  excitare  poterat.      Nobiles    Thu- 


terea  Pertzius  demonstravit  has  res  saec.  XIV  in  Annales  Vetero- 
cellenses  (Monunienta  Germaniae  T.  XVI.)  interpositas  esse;  auctorem 
horum  annalium  initium  anni  a  die  25.  Martii  duxisse,  quo  noatra 
ratione  dies  21.  Marti'  1257  efficeretur,  non  verisimila  est,  quod  nobis 
ibidem  mors  Conradi  episcopi  Misnensis  sub  anno  1258  narratur; 
quem  episcopum  dies  7.  lanuarii  1258  mortuum  esse  Gersdorfius  de- 
monstravit in  codice  diplomatico  Saxoniae  regiae  II,  I  p.  XVITI. 
Fridericium   anno   1257,  Theodericum    1260   natos  esse    verisimile    est. 

1)  documentum  Alberti  apud  Wilkium,  in  codice  diplomatico 
Nro.    16. 

2)  Uterque  frater  appellatur  dominus  terrae  Plisnensis  in  do- 
cumento Alberti  burggravii  Altenburgensis  anno  1279  dato  apud 
Wilkium  17;  ipse  Theodericus  hoc  titulo  utitur  in  doc.  anno  1*280 
dato:  Urkundenbuch  für  Nieder-Sachsen  459.  Henricus  in  doc.  The- 
oderici  Landsbergensis  dato  die  19.  Nov.  1281.  cf.  quoque  Tittmann: 
Heinrich    der  Erlauchte  II  p.  270. 

3)  Annales  Veterocellenses  apud  Menckenium  II  p.  406  et  407, 
cf.  Hoffmannum  :  Geschichte  der  Stadt  Magdeburg  I  p.  193.  carmen 
occ.  aut.  V.  2135  ss.,  Chron.  S.  Petri  Erf.  ad.  a.  1280  apud  Mencke- 
nium 111.  p.  291. 

ringiae  ab  artibus  et  bonis  pacis  desuefacti  per  pacem  quo- 
que  vitam  inconstantem  degebant.  Praesertim  coenobiis 
oneri  erant,  quorum  bona  absumebant  equites,  cotidie  velut 
in  hospitium  advenientes  et  abeuntes.  Omnes  autem  land- 
gravius  ipse  superbia  et  petulentia  superavit.  Erant  in 
populo,  qui  dominationem  priorum  landgraviorum  cogno- 
vissent:  lenitas  et  pietas  Ludovici  IV.  omnium  in  oribus 
cordibusque  versabantur  ^).  Eo  magis  hie  princeps  efferatis 
moribus  et  vita  prodiga  omnium  oculos  in  se  converteret 
necesse  erat.  Fieri  non  poterat,  quin  malum  exemplum 
eius  multum  valeret  ad  depravandos  mores,  tempore  nimi- 
rum  quo  principes  et  populi  eadem  fere  eruditione  iisdem- 
que  artibus  oblectabantur. 

Landgravio  sie  res  male  gerente,  non  mirum  est,  quod 
anno  1281  magna  pars  nobilium  iuniorem  filium  Theoderi- 
cum  arma  in  patrem  ferentem  adiuvit.  Quid  causae  huius 
facinoris  fuerit  non  satis  constat,  sed  Theodericum  illo  tem- 
pore summis  angustiis  et  inopia  oppressum  fuisse  eo  per- 
spicimus,  quod  pecuniae  summam  a  coenobio  Walkenrie- 
densi  exigere  coactus  fuit,  qua  carere  sese  nulla  ratione 
potuisse  per  deum  iurat  2).  Annales  •'^)  solum  Theodericum 
cum  patre  dicordem  fuisse  affirmant;  verum  tamen  verisi- 
mile  est  primo  Fridericum  quoque  cum  fratre  coniunctum 
patri  infensum  fuisse  4).  Fridericus  fortasse  ea  re  instimu- 
latus  est,  quod  solus,  quamvis  iam  diu  aetatem  virilem 
iniisset,  a  patre  terrae  administrandae  non  particeps  factus 
erat.    Nee   parvi   aestimandum  est,    quod   nonnulli  nobiles, 


1)  Carmen  occulti  autoris  historicum  v.  1042  ss. 

2)  doo.  Theoderici  datum  Weissensee  die  23.  Dec.  1280:  Ur- 
kundenbuch  für  Nieder-Sachsen  Nro.  459.  Titulus:  Theoderious  d.  g. 
lunior  Landgraviu3  Thuringorura  et   dominus  terrae  Plisnenais. 

3)  Chron.  S.  Petri  Krf.  p.  292.  Ann.  Reinh.   p.  252. 

4)  Hanc  sententiam  affirmare  videntur  Additiones  ad  Lamber- 
tem  apud  Pistorium  I.  p.  434. 

qui  a  partibus  iuvenum  stabant,  eos  incitabant,  consilio  ar- 
misque  adiuvabant.  Adiunxerant  se  ad  iuvenem  grincipem 
imprimis  nobiles  minorum  ordinum :  domini  de  Schlotheim,  de 
Vargula,  de  Berka;  cives  Mulhusenses  Theoderico  auxilium 
tulisse  non  satis  constat,  sed  munitionem  quam  landgravius 
intra  moenia  urbis  exstruxerat,  illo  tempore  destruxerunt. 

Contra  landgravio  favebant  comites  potentissimi  de 
Kaefernburg,  de  Gleichen,  de  Lauterberg,  de  Brandenberg 
et  domini  de  Mila,  qui  Omnibus  fere  temporibus  Alberto  fa- 
miliarissimi  fuerunt.  Magni  momenti  autem  est  quod  cives 
Erfortenses  landgravium  adiuvabant,  qui  tunc  cum  comitibus 
Gleichensibus  arctissimo  foedere  coniuncti  ^)  ab  Alberto  favore 
multifarie  oblato  ad  magnam  potentiam  aucti  erant. 

Tota  fere  Thuringia  in  duas  partes  divisa  landgravius 
animum  alterius  filii  Friderici  sibi  reconciliavit  eique  ineunte 
anno  1281  palatinatum  Saxoniae  concessit.  Iam  die  22.  Aprilis 
1281  Fridericus  titulo  comitis  palatini  Saxoniae  ornatus  Ei- 
senbergae  documentum  dedit^).  Ibi  P'ridericus  proximis  an- 
nis  sedem  habuit.  Inde  sub  finem  mensis  lulii  ad  civitatem 
Thamsbrueck  profectus  patrem  convenit  et  cum  eo  bono 
consensu  coenobio  monialium  Beuren  praedia  quaedam  tra- 
didit  3).  In  documento  huius  donationis  Albertus  landgravius 
Thuringiae,  comes  palatinus  Saxoniae,  Fridericum  appellat 
dilectum  filium,  illustrem  principem,  Saxoniae  comitem  pala- 
tinum.  Ex  quibus  documentis  intelhgitur  Fridericum  tunc 
arma  non  contra  patrem  tulisse.  Quid  Henricus  fecerit  non 
traditur. 

Hoc  bellum  initio  anui  1281  ortum  ut  pleraque  bella 
intestina  illius  aetatis  parva  utrimque  manu  gestum  est.  Cum 

1)  doc.  XIII  in  diplomatibus  Gleichensibus  apuü  Menckenium  I. 
apud   Luenigium :   Reiohsarchiv  p.  sp.   cont.    II  p.  358. 

2)  Argumentum  huius  documenti  publici  iuris  factum  est  ex  ta- 
bulis  authenticis  a  Tittmanno  II  Jahrbuch   1281. 

3)  doc.  Alberti  datum  Thamsbruck  die  4.  Aug.  1281  apud  öu- 
denum:   SyUoge   variorum  diplomataiiorum  p.  318. 

centenis  vel  ducentenis  armatis,  iisque  equitibus  magna  ex 
parte,  tumultuariis  proeliis  piigiiabatur;  utraeque  partes 
summa  ope  nitebantur,  ut  adversariis  crebris  incursionibus  et 
agros  devastando  quam  maxima  detrimenta  inferrent.  Qua 
ratione  bellandi  praedia  et  rustici  magna  damna  facerent 
necesse  erat.  Milites  hostibus  appropinquantibus  in  castra 
se  recipere  poterant,  quae  non  nisi  raro  obsidebantur  et  ex- 
pugnabantur,  expugnata  autem  semper  fere  destruebantur. 
Erfortenses  ab  amicis  Theoderici  maxime  infestati  sunt,  qui 
e  castris  vicinis  Neumark,  Buttelstedt,  Vargula,  Berka  omnes 
fere  aditus  urbis  intercludere  poterant.  Mox  Theodericus  eo 
audaciae  processit,  ut  ad  ipsas  portas  Erfordiae  cum  equitum 
turmis  accurreret  vicinasque  villas  cum  ipsis  suburbiis  in- 
cenderet.  Tum  vero  cives  animis  collectis  arma  cepenmt; 
opifices  officina  relicta  ex  portis  erumpentes  sub  muris  ma- 
nus  cum  hostibus  conseruerunt.  Laudem  insignem  sibi  pa- 
rarunt  textores,  quorum  virtute  Theodericus  princeps  victus 
et  ab  urbe  repulsus  est  ^).  Nihilominus  Erfortenses,  quam- 
vis  hac  Victoria  elati  essent,  petierunt  a  landgravio,  ut  in 
pacem  generalem,  quae  ab  eo  cum  fratre  Theoderico  Lands- 
bergensi  instituta  erat,  reciperentur.  Albertus  consilio  cum 
nobilibus  et  ministerialibus  habito  accedente  consensu  Theo- 
derici marchionis  cives  in  pacem  recepit.  Insuper  pollicitus 
est  sese  non  prius  in  hello,  quod  gerebat  cum  Theoderico 
filio  et  cum  adiutoribus  eins  pacem  initurum,  quam  Erfordia 
urbs  eins  particeps  facta  esset.  Deinde  affirmat  se  cum  Er- 
furtensibus  quam  primum  ad  obsidenda  castra  Buttelstedt, 
Neumark,  Vargulam  accessurum,  neque  prius  recessurum 
quam  castra  Neumark  et  Vargula  funditus  destructa  essent; 
Buttelstedt  cum  aliis  munitionibus,  quippe  quae  ad  ecclesiam 
pertinerent,  expugnatum  non  destruendum,  sed  propter  deum 
conservandum  esse  2). 

1)  Carmen  occulti  autoris  1685—91.   cf.   additamentum   l. 

2)  Doc.    A.lberti  apud    I.uenigiiira :    Reichsarchiv   p.  sp.  cont    II 
p.  432. 

Paullo  post  Erfortenses  castrum  proximum  et  pernicio- 
sissimum  Neumark  expugnarunt  et  funditus  everterunt.  Quod 
factum  est  die  13.  Maiii).     Contra  Theodericus  eodem  tem- 
pore   Christianum   episcopuni   Sambiensem,    fratrem   ordinis 
Teutouici  et   consiliarium  Alberti   Landgravii,  cepit  eumque 
abductum  in  castrum.  Schlotheim  aliquamdiu  detinuit.  Epis- 
copus  captivus  trecentis  marcis   argenti  se  redimere  coactus 
est.    lam  die  4.  Augusti  una  cum  Friderico  comite  palatino 
Saxoniae  apud  landgravium  Thamsbruccae  aderat.    Postea 
autem  ipse  Theodericus  ex  improvisso  a  comite  de  Kaefern- 
burg  captus  et  landgravio  traditus  est,  qui  eum  in   Castro 
Wartburg  custodiendum   curavit.     Theoderico  capto  seditio- 
nem  quoque   sedatam   esse,    non  verisimile;   initio   demum 
anni  1282  landgravius  cum   lilio  et  cum  amicis  eins  recon- 
ciliatus  esse   videtur:  die  25.  lanuarii    in  Castro  Wartburg 
Albertus  cum  tribus  ftliis  optima  unamimitate  coeuobio  Rein- 
hardsbrunnensi  donatione  quadam  benevolentiam  suam  prae- 
stat.      Praeter  alios  nobiles  praesentes    aderant  Guntherus 
de  Schlotheim  et  comes   de  Kaefernburg -).     Neque  tarnen 
hac  reconciliatione   Theodericus   ex  captivitate  dimissus  est; 
peracto  demum   toto  fere  anno,  ab  amicis  et   ministris  suis, 
quibus  aditus  castri  notissimi  erant,  noctu  liberatus  est»). 

Conditio  rerum  interea  mutata  non  erat.  Quod  Erfor- 
tenses cum  archiepiscopo  Moguntino  in  gratiam  redierant  in 
res  externas  nihil  valuit.  Item  nullius  fere  momenti  fuit 
quod  cives  Mulhusenses  die  13.  lulii  in  pacem  cum  land- 
gravio redierant,  nam  antea  Theodericum  non  adiuvisse  vi- 
dentur.  Mulhusa  urbe  anno  circiter  1276  a  Rudolfo  rege 
Alberto   landgravio  2500  marcis  argenti  appignerata,  cives 

1)  Chron.   S.   Petri  Erf.   p.   292. 

2)  doc  Alberti  datum  die  25.  Tan.  1282  apud  Wilkium  N.  24; 
apud  Schannatum  :  Vindemiae  Utterariae,  Chartarium  Reinhardshornenso 
N.  36  exstat  hoc   doc.  die  1.  Febr.   datum. 

3)  Chron.  S.   Petri   Erf.  292  cf.  quae  Rothe  p.  456  de  hac  cap- 
tivltate  tradit. 

anno  1278,  ubi  bellum  cum  Otakaro  rege  repente  renovatum 

est,   affirmaverant   sese  insuper  4000  marcis  pignori   fore, 

si  landgravius  regi  auxilio  veniret  ^),    Licet  hanc  appignera- 

tionem  etfectam  esse  non  verisimile  sit,  priorem  tunc  nondum 

sublatam  fuisse  ex  eo  intellegitur,  quod  landgravius  munitiones 

in  urbe  instituerat.  Hae  munitiones  illo  tempore  a  civibus  de- 

structae  erant.  Haud  incredibile  est  civitatem  cum  landgravio 

reconciliatam  esse  ad  arbitrium  et  per  intercessionem  Rudolli 

regis.  Nam  Guntherus  comes  de  Schwarzburg,  quem  eo  tempore 

apud  Rudolfum  negotiis  imperii  occupatum  invenimus  %  plu- 

rimum  ad  reconciliandam  civitatem  cum  landgravio  valuisse 

videtur.  Albertus  consilio  comitis  usus  agnovit  legatis  Mulhu- 

sensibus  in  Castro  Wartberg  praesentibus  destructionem  muni- 

tionis  et  omnes  alias  res,  quibus  animum  suum  offendissent, 

iisque  promisit  sese  in  posterum  cives  odio  non  persecutorum  ^). 

Theoderico  captivitate  liberato  bellum  vehementissime 

redintegratum  constitit  circa  castrum  Bei'kam  ad  Ilmam  flu- 

vium  situm.  Landgravius  ad  auxilium  vocavit  fratrem  Theo- 

dericum  qui   coniunctis  exercitibus  castrum   obsedit.     Tum 

iuvenis  princeps,   ubi  intellexit,  sese  bis  nimiis  copiis  succu- 

biturum  esse,  utili  consilio  usus  sibi  despondit  luttam  soro- 

rem  Bertholdi  comitis  de  Henneberg.    Quae  cum  sororis  lilia 

comitum  de  Schwarzburg  et  cognata  comitum  de  Kaefern- 

burg  esset,  Theodericus  affinitatem  cum  potentissimis  hosti- 

bus  suis  iunxit.  Profecto  Theodericus  hanc  sponsam  optimam 

sociam  sibi  comparaverat,  qua  adiutrice  celerrime  assecutus  est, 

quod  armis  et  vi  vix  assequi  potuisset.     Nam  comites  haec 

sponsalia  facta  audientes  cum    iuveni  principe  pacti  sunt  et 

cum   copiis   suis  ab  absidione    castri  recesserunt.     Quorum 

recessu  immutatione  rerum  facta  marchio  Theodericus,  cum 

1)  documentum  civium  Mulhusenaium  datum  die  20.  August!  1278 
apud  Lichnowsky:  Habsburgische  Regesten  N.  520. 

2)  cf.  Boehmerum:  Reg.  Rud.  584,  586,  709. 

3)  documenti  Alberti  datum  in  castro  Wartburg  die  13.  lulii  1282 
apud  Grasshofium:  de  Mulhusa  p.  224,  N.  59. 

i'am  adversariorum  Impetus  sustinere  non  posset  obsidionem 
finire  coactus  est  statimque  turpiter  a  Castro  et  ex  tota 
Thuringia  castra  movit  \). 

Iterum  ante  castrum  Berkam  debilitata  potentia  et 
auctoritas  landgravii  ignominiosam  cladem  acceperat.  Fride- 
ricus,  alter  filius  eins  palatinatum  Saxoniae  adeptus  erat, 
Theodericus  affinitate  et  rebus  in  hello  contra  patrem  ge- 
stis  auctus  erat:  uterque  permagnam  auctoritatem  in  Thu- 
ringia sibi  comparaverat  et  inde  ab  hoc  tempore  idem  fere 
ac  pater  ac  res  gerendas  valuit  2).  Ac  primum  quidem  Al- 
oertus  a  fratre  desertus  cum  filio  Theoderico  pacisci  coactus 
est.  In  quas  conditiones  pax  convenerit,  non  satis  constat; 
unam  conditionem  satis  accurate  perspicimus,  qua  terra 
Plisnensis  Theoderico  liberae  et  propriae  possessionis  loco 
tradita  est.  Henricus,  qui  inde  ab  anno  1279  terra  cum 
Theoderico  administraverat ,  monse  Novembri  1281  sese  do- 
minum terrae  Plisnensis  appellavit,  deinde  autem  a  patre 
terra  privatus  est  ^).  In  castro  Wartburg  die  25.  lan.  1282 
ultimo  nominatur,  inde  nomen  eins  in  historia  Thuringiae 
nobis  nusquam  occurrit.  Quare  hucuscpie  ignotum  fuit  qua 
Sorte  usus  sit.  Nunc  vero  in  aperto  est  eum  terra  privatum 
anno  1283  circiter  de  Thuringia  recessisse  et  in  Silesiam  se 
contulisse.  Ibi  cum  ex  filia  Henrici  tertii  ducis  Wratisla- 
viensis  in  matrimonium  ducta  lihum  procreasset  anno  1286 
mortuus  est*). 

1)  Ann.  Reinh.  p.  252  et  253.  cf.  C.  W.  Boettiger:  Geschichte 
des  Kurstaats  und   Königreichs  Sachsen  I  p.   234  2.  Aufl. 

2)  cf.  documentum  Friderici  datum  die  18.  Dec.  1284:  Luenig 
1.  c.  p.  spec.  IV  cont.  N  p.  433. 

3)  Annales  Veteroc.  apud  Menckenium  11  p.  407,  408. 

4)  In  ann.  Veteroc.  p.  409  nobis  narratur:  Henricus  filius  Alberti 
Thuringiae  Landgravii  —  accepta  uxore  Hedwige  filia  Ottonis  Tertii 
Ducis  Slesiae  ex  qua  et  filiura  genuit  Fridericum,  mortuus  est  - ; 
fidem  huius  loci  confirraat  monachus  Reinhardsbrunnensis  p.  242:  Hin- 
ricus  vero  adiens  ducem  Poloniae  filiamque  suara  in  uxorem  accipiens 
ibidem    finem    vitae  sortitus  est.   -    Cum  sie  satis    conatet  rem    veram 

Annis  proximis  concordia  inter  patrem  et  reliquos  filios 
satis  firmata  fuisse  videtur;  die  5.  Dec.  1283  invenimus  eos 
in  Castro  Wartburg  terram  boiio  consensu  administrantes  0- 
Fridericum  cum  patruo  Theoderico  illo  tempore  quoque  ami- 
citia  coniimctum  fiiisse  satis  constat  '^).  Qui  marchio  initio 
anni  1285  mortuus  moriim  sinceritate  et  modestia  terram 
exiguam  per  viginti  annos  administraverat  pacemque  in  ea 
conservaverat.  Quamvis  rebus  angustis  impeditus  fuisset, 
de  imperio  tamen  et  de  rege  Rudolfe  bene  meritus  erat  3). 
Ex  uxore  Helena  lohannis  1  marchionis  Brandenburgensis 
filia  ^).  praeter  duas  filias,  quae  moniales  factae  erant,  uni- 
cum  filiuni  Fridericum  procreaverat,  qui  iuvenis,  patre  prae- 
matura morte  absumto,  bona  pace  hereditatem  adiit^). 

Maioris  momenti  erat,  quod  Fridericus  Saxoniae  comes 
palatinus  Agneti,  Meinhardi  comitis  Tyrolensis  filiae  matri- 
monio  se  iunxit.  Qua  ratione  Meinhardus  et  Fridericus 
coniuncti  sint,  non  liquet,  sed  a  veritate  me  non  aberrare 
putaverim,  conteudens  ipsum  regem  Rudolfum  huius  coniugii 
ineundi  auctorem  fuisse.    Seimus  enim  ex  una  parte,  Mein- 


esse, insuper  nostra  aetate  demonstratiim  est  Henricuni  profecto  in 
Silesia  vixisse,  cf.  Gruenhagen  :  Zeitschrift  des  Vereins  f.  tliüring.  Gesch. 
u.  Alt.  IV  161-66. 

1)  doc.   Alberti  apud  Lingenn  :  Kleine   Schriften  I  p-  142. 

2)  Hoc  quidem  intelHgitur  ex  documento  Theoderici  in  monasterio 
Beuditz  haud  procul  a  Weissenfelsa  dato  die  28.  Dec.   1282. 

3)  Boehraer:  Reg.  Rud.  609. 

4)  Ann.   Veteroc  p.  406. 

5)  Theodericus  mortuus  est  anno  1285:  Siffridus  Presbyter  ad 
huno  annum :  doc«  eius  exstat  die  9«  Nov.  1284  apud  Wilkium  N.  84; 
apud  Menckenium  III  p.  889.  primum  documentum  Friderici  filii 
exstat  anno  1285  datum  apud  Hoffmannum  :  Scriptores  rerum  Lu- 
saticarum  IV.  cf.  Tittmannum  II  ad.  a.  1285.  Fridericus  iam  ab  ae- 
qualibus  Tute  cognominatus  est  propter  linguae  vitium :  patruus  eius 
Fridericus  Dresdensis  hoc  cognoraine  utitur  in  documento  anno  1309 
dato:  Wilkii  cod.  dipl.  167.  Natus  est  Fridericus  secundum  annales  Ve- 
terocellenses,  apud  Pertzium  in  Monumentis  (lerraaniae  XVI,  anno  1269. 

hardum  comitem  domui  regiae  Habsburgicae  affinem  factum, 
Elisabetha  filia,  Alberto,  regis  filio,  iam  anno  1276  in  matri- 
monium  data  i),  unde  et  ipse  comes  sibi  gratiam  regis  conci- 
liaverat  2).  Ex  altera  parte  autem  consentaneum  est  regem 
intentum  fuisse  ad  obstringendam  sibi  et  imperio  eam  prin- 
cipum  domum,  quam  illis  temporibus  neque  regis  neque  im- 
perii  vix  ullam  rationem  habuisse  constat.     Qui  tandem  rex 
hoc   consilium  melius    perficere   potuisset,    quam   Friderico, 
viro  optiinae  spei,   affini   filii   sui    matrimonio   iuncto?     In 
castris  ante  Wiennam  auspiciis  Alberti  ducis  die  primo  lunii 
1285  pactum  est  inter  comitem  palatinum  et  Meinhardum  3). 
Hie  se  filiae    dotem    4000  marcarum   argenti    daturum  esse 
pollicitus  est,    quae  pecunia  ad  emtionem  possessionum  im- 
penderetur    Fridericus   contra   civitatem    Eisenbergam   cum 
Omnibus   iuribus    et   reditibus,    item   castrum  Lauchstaedt, 
feudum  imperii,  uxori   suae   se  traditurum   promisit.    Huic 
pacto  coniugali  interfuerunt  idque  sigillis  firmarunt,  praeter 
comitem  et  comitem  palatinum,  Albertus  dux  et  Leopoldus 
episcopus  Seccaviensis.    Paullo  post  Wiennae  magna  solem- 
nitate  nuptiae  celebratae  sunt,  praesentibus  episcopis  Frisin- 
gensi  et  Seccaviensi  ac  permultis  nobilibus  et  ministeriali- 
bus  Austriae  et  Stiriae  ^).     Fridericus  deinde  primus  Wet- 
tinorum  in  curia  solemni  regis  die  1.  Febr.  1286  Augustae 
aderat,  ubi  socer,  ritu  solenni  ducatu  Carinthiae  in  feudum 
accepto,  inter  principes  imperii  receptus  est  5). 

1)  cf.  Boehmeri  Reg.  additamentum  11,  p.  478  ad  diem  15    Fe 
bruarii  1276. 

2)  Boehmeri  Reg.  Rud.  721.  722,   7<i9,  855,  859. 

3)  cf.  Adelung:  Directorium  der  süd-sächsischen  Geschichte 
p.  135.  Kopp:  Geschichte  der  eidgenössischen  Bünde  I  Beilage  17. 
Meinhardus  generum  suum  appeUat  landgravium  Thuringiae. 

4)  Chron.  Austriae  apud  Rauchium:  scriptores  Austr.  II  p.  279, 
ubi  vero  per  errorera  Dietricus  pro  Friderico  et  Alhayde  pro  Agnete 
scriptum  est;  quod  quidem  Boehmerus  Reg.  add.  II.  p.  481  ad.  an- 
num 1285  non  animadvertisse  videtur. 

5)  Boehraer  Reg.  Rud.  859. 

Hac  affinitate  auctoritatem  Friderici  in  Thiiringia  au- 
ctam  esse  imprimis  ex  eo  intelligitur  quod  ipse  landgravius 
die  8.  Iuliil285  Weissenseae,  cum  eo  foedus  iniit,  quo  sese 
invicem  se  defensuros  et  altero  absente  vices  gesturos  con- 
stitutuDi  est  ^).  Fridericus  inde  in  Misniam  profectus  avo 
Henrico  contra  seditiosos  vasallos  auxilium  tulit.  Ubi  cum 
detrimenta  cepisset  et  avo  certam  pecuniae  summam  mu- 
tuam  dedisset,  accepit  pignora  oppida  Rochlitz  et  Doe- 
beln  2),  paullo  post  Rosswein,  Lommatsch,  Mitweidam,  Wald- 
heim et  Oederan  ^),  ita  ut  Fridericus  satis  magnam  partem 
marchiae  Misnensis  pignoris  loco  obtineret.  Non  parvi  mo- 
menti  est,  quod  omnes  hae  possessiones  oppigneratae  Fride- 
rico  a  landgravio  confirmatae  sunt  *). 

Eo  tempore  Cunigunda  Alberti  coniux  mortua  est.  Ad 
salutem  animae  eins  Albertus  cum  filiis  coenobio  S.  Catha- 
rinae  prope  Isenacum,  ubi  uxor  sepulta  erat,  villam  Lan- 
genhain  cum  omnibus  iuribus  nt  reditibus  attribuit  ^). 

Quamvis  bis  annis  principes  concordes  essent,  pacem 
in  Thuringia  non  satis  firmatam  fuisse  constat  et  rex  ipse 
primo  oculos  in  haue  terram  convertere  coactus  est.  Quem 
ad  finem,  cum  ipse  hello  contra  comites  Sueviae  in  Germa- 
nia meridionali  retineretur,  die  21.  Sept.  1286  Henricum 
archiepiscopum  Moguntinum  vice  sua  pacem  per  totam  Thu- 
ringiam  restituere  iussit^).  Priusquam  autem  archiepiscopus 

1)  argumentum   documenti  cipud  Tittmannum  II  ad.  a  1285. 

2)  doc.  datum  die  11.  lunü  1286  apud  Menckenium  II  p.  913. 
Tittmann  II  p.  277. 

3)  argumentum  doc.  Hernici  marchionis  dati  die  10.  Oct.  1286 
apud  Tittmannum  II  ad.  a.  1286. 

4)  argumentum   doc.  apud  Tittmannnm  II  p.   278. 

5)  doc.  Alberti  datum  Erfordiae  die  31.  Oct.  1286  apud  Lin- 
genn. :  Kleine  Schriften  I  p.  143,  Menckenium  II  912.  Albertus  bis 
verbis  utitur:  ex  bona  et  vatuntaria  collandatione  nostrorum  here- 
dum,  videlicet  Friderici,  Saxoniae  comitis  palatini,  et  Theoderici  do- 
mini  terrae  Pllsnensis  filiorum  nostrorum  dilectorum. 

6)  Boehmer:  Reg.  Ilud.  901   et  p.   133. 

in  Thuringiam  se  conferre  posset  satis  longum  tempus 
praeteriit;  regi  ipsi  auxilio  eins  in  Suevia  opus  fuit?  De- 
inde  pace  in  Suevia  restituta;  archiepiscopus  per  mensem 
Decembrem  mandata  quaedam  regis  perficienda  curavit  et 
initio  anni  1287  aRheno  in  Thuringiam  profectus  est.  Summa 
solemnitate  a  clero  populoque  Erfortensi  receptus  ^)  statim 
landgravium  eiusque  fihos  cum  nobilibus  terrae  Erfordiam 
invitavit.  Ubi  cum  permulti  convenissent,  consiliis  et  man- 
datis  suis  explicatis,  concionem  convocatam  adhortatus  est, 
ut  ipsum  in  rapinis  debellandis  et  in  pace  publica  resti- 
tuenda  adiuvarent.  Eloquentia  archiepiscopi  bonam  causam 
defendentis  victi,  omnes  sese  diligentissime  pacem  per  totam 
Thuringiam  a  festo  beatae  Walpurgis  proximo  per  sex  an- 
nos  continuos  observaturos  et  firmaturos  iuraverunt  ^),  Quae 
pax  restituta  et  iurata  est  sub  finem  mensis  lanuarii,  for- 
tasse  die  23.  lanuarii.  Paullo  post  Bruno  Numburgensis 
et  Henricus  Merseburgensis  episcopi  cum  Friderico  mar- 
chione  Landsbergensi,  vocati  fortasse  ab  archiepiscopo,  Er- 
fordiam venerunt  et  iureiurando  interposito  pacem  ab  ar- 
chiepiscopo institutam  usque  ad  diem  1.  Maii  1293  sese 
observaturos  esse  polliciti  sunt^). 

Archiepiscopus  cum  sie  summa  ope  niteretur,  ut  man- 
data regis  perficeret,  ex  altera  parte  quoque  commoda 
ecclesiae  suae  promovenda  curavit.  Die  23.  lanuarii  coeno- 
bio Walkenried  ordinis  cisterciensis,  Moguntinae  dioecesos, 
privilegia  a  decessoribus  suis  accepta  rata  fecit*).  Eodem 
die  Albertus  landgravius,  ut  archiepiscopo  favoris  in  resti- 
tutione  pacis  oblati  gratiam  referret,  concessit,  ut  intra  fines 
landgraviatus  castra,  munitiones,  possessiones  ubicunque  et 


1)  Chron.  S.  Petri   Erf.   p.  293. 

2)  of.  doc.    archiepiscopi    Henrici    datum  Mulhusae  die   12.  Fe- 
bruarii   1287  apud  Gudenum  in  cod.  dipl.  I  822. 

3)  Boehmer:  Reichssachen  149. 

4)  Urkundenbuch  für  Kieder-Sachsen  I,  III  495. 

quaiulocunque  ecclesiae  suae  emere  easque  munire  posset  ^). 
Qua  concessione  usus  archiepiscopus  castra  Gleichenstein, 
Scharfenstein,  Birkenstein  a  comite  de  Gleichenstein  emit ; 
quae  eratio  ab  omnibus  principibus  domus  Wettinicae  rata 
facta  est  ^).  Die  4.  Martii  privilegiis  Erfortensiuni  confir- 
matis  ^) ,  archiepiscopus  HerbipoUm  se  contulit  ibique  con- 
cilii  nationahs  et  curiae  solemnis  particeps  factus  est.  Re- 
bus, quas  in  Thuringia  gesserat,  ex  ordine  expositis  pax 
instituta  et  omnes  poenae,  quas  a  violatoribus  pacis  sumse- 
rat,  a  rege  confirmatae  sunt  ^).  Huc  pertinere  videtur,  quod 
rex  eodem  die  in  curia  solemni  urbem  Northusam  omnibus 
iuribus  et  beneficiis  privavit  ^).  Omnino  regem  ea  ratione, 
qua  archiepiscopus  mandata  perfecerat  contentum  fuisse  ex 
eo  intelligitur,  quod  ei  statim  vices  suas  per  terras  Mis- 
nenses  quoque  gerendas,  commisit  ^).  Quae  res  omnes  ge- 
stae  sunt  die  29.  Martii.  Paullo  post  rex  universos  ludaeos, 
regiae  camerae  servos,  in  Thuringiae  et  Misnia  habitantes 
archiepiscopo  defendendos  et  gubernandos  commisit '^). 


1)  doc.  Alberti    datum  Erfordiae    apud  üudenum   1.  c.  p.  819. 

2)  Albertus  et  filii  confirraant  emtionera  documento  die  25. 
Febr.  1287  Erfordiae  dato  apud  Gudenum  1.  o.  p.  820.  Henricus 
Misnenais  et  Fridericus  Landsbergensis  documento  dato  Dresdae  die 
12.  Martii  1287  apud  Gudenum  p.  821.    cf.  ad  hano  rem  I.  p.  887. 

3)  doc  apud  Lunigium  IV,  II  p.  433. 

4)  Reg.  Rud.  917. 

5)  Reg.  Rud.  915. 

6)  Reg.  Rud.  916.  Omnia  haec  documente  die  29.  Martii 
data  mutato  ordine  perscribenda  esse  puto.  Verisimilius  est  eo  quo 
ordine  in  textu  perscripsi  data  esse;  917  mutandum  in  915,  915  in 
916,  916  in  917. 

7)  doc.  Rudolfi  datum  Moguntiae  VII  Id.  Maias,  id  est  die  9. 
Maii,  quare  corrigendum  est  quod  apud  Boehmerum  legimus  Reg. 
Rud.  928.  15.  Mai.  Apud  Lichnowsky  Reg.  Rud.  934  b  per  errorem 
doc.  die  9.  Martii  datum  affertur.  In  ipso  documento,  apud  Gudenum 
II   254.  pro  „ludeos  —  in  partibus  Thuringiae,  Marchie  et  Misnen.  con- 

Rex  et  principes  sie  satis  intente  curaverant,  ut  pax 
in  Thuringia  tandem  ahquando  firmaretur.  p]t  profecto  eo 
tempore  Status  Thuringiae  melior  tieri  videbatur,  cum  land- 
gravius  et  filii  inter  se  concordes  pace  iurata  cum  nobilibus 
coniuncti  essent.  Sed  heu!  quam  celerrime  hanc  pacem 
fallacissimam  esse  patefactum  est! 

Cum  vix  unus  annus  praeteriisset,  post  mortem  Hen- 
rici  marchionis  Misnensis  denuo  discordia  inter  principes 
Misniae- Thuringiae  orta  est.  Qui  marchio ,  pacificus  et 
iustus,  amicus  et  defensor  ecclesiae,  non  solum  hereditatem 
paternam,  quam  parvam  et  angustam  acceperat,  auxerat, 
sed  etiam  auctoritatem  sibi  maximam  in  imperio  compara- 
verat.  Attamen  Henricus  erat,  qui  prae  ceteris  principibus 
post  excidium  Stauforum  per  tempestates  interregni  imperii 
minima  ratione  habita  intentus  esset  ad  possessiones  domui 
suae  firmandas.  Ex  tribus  coniugibus  tres  tilius  procreave- 
rat  Albertum,  Theodericum,  Fridericum  ^).  Hunc  filium  po- 
stumum  princeps  senescens  insigni  amore  amplexus  esse 
videtur;  cum  iam  anno  127G  castrum  Saathein  ab  episcopo 
Numburgensi  iure  feudali  ei  conferendum  exoravisset  ^) 
anno  1279  a  rege  Rudolfo  impetravit,  ut  in  hunc  filium  et 
in  omnes  ex  Elisabetha  uxore  procreandos  liberos  iura  inge- 
nuitatis  conferret  ^).  Paullo  post  Henricus  marchio  partem 
terrae,  tr actus  et  civitates  Dresden  et  Grossenhain  con  sensu 
Alberti  et  Theoderici  iuniori  Friderico  concesserat  ^).     Atta- 


stitutos''  rectius  legendum  videtur  „Tiiuringie,  Marchie  Misnen(8i3). 
Nunquam  enim  et  nusquara  terra  Orientalis,  Ost-Mark,  quam  Boehme- 
rus  Marchia  significari  putat,  Marchia  appellatur.  In  docc.  extra 
fines  Thuringiae-Misniae  datis  fere  nunquam  terrae  Orientalis  mentio 
fit,  sed  ea  semper  terra  Misnensi  continetur. 

1)  Ann.  Veteroo.  ap.  Menckenium  II  p,  405,  406,  et  Tittmannum 
If,  137,  147. 

2)  Tittmann.  II,   140. 

3)  Boehmeri  Reg.    Rud.  472. 

4)  Ann.   Vcteroc.    ap.   Menckenium  II     p    406    et    doc.    Kriderici 

men  satis  magnae  possessiones  reliquae  erant,  quaeHenrico 
primis  hebdomadibus  anni  1288  post  longiorem  morbum 
inortuo,  heredibus  patebant  ^).  Verisimile  est  ultimo  volun- 
tate  eius  destinatum  fuisse  quid  de  hereditate  fieret.  Et 
marchia  quidem  Misnensis  Alberto  filio  et  Friderico  Lands- 
bergensi  nepoti  communiter  possidenda  obtigisse  videtur, 
Theoderico  nepoti  Lusatia,  Fridericis  filio  et  nepoti  ea  quae 
tenebant.  Albertus  landgravius ,  ubi  ei  patrem  mortuum 
esse  nuntiatum  est,  in  Misniam  properavit  ibique  in  coeno- 
bio  Veteris  Cellae,  ubi  pater  sepultus  erat,  titulum  marchio- 
nis  Misnensis  et  Orientalis  sibi  addidit  2).  Quamvis  non  du- 
bitari  possit,  quin  Albertus  et  Fridericus  Landsbergensis 
veri  et  legitimi  heredes  fuerint,  magni  tarnen  momenti  est, 
quod  filii  quoque,  Fridericus  saltem,  eorum  ius  hereditarium 
agnoverant  ^).  Vice  versa  Albertus  Friderico  filio  civitates 
oppigneratas  libere  possidendas  concessisse  videtur.  Fratres 
et  patrem  primo  tempore  post  mortem  Henrici  marchionis 
discordes  factos  esse  nunquam  traditur;  quamquam  Theo- 
dericus  iam  die  21.  Februarii  sese  heredem  avi  appellave- 
rat  ^).    Attamen  aliis  de  causis  pax  eo  tempore  vioiata  est. 

Iam  Theodericus  senior  marchio  Landsbergensis  mul- 
tifarie  Utes  cum  episcopo  Numburgensi  egerat,  cum  marchio, 
terminis  inter  dioecesim  Numburgensem  et  marchiam  Lands- 


datum Pragae    die  6.  Febr.  1289  apud  Hoffmannum :  Scriptores    Lus. 
iV  p.  179. 

1)  Chron.  S.  Petri  Erf.  p.  295,  Tittmann.  II  ad.  a.  1288;  Koeh- 
1er   Lausitzichses  Magazin  21,  p.  69  ss. 

2)  id  quod  Tittmannus  II  p.  286  ex  tabulis  authentiois  de- 
moustrat. 

3)  cf.  doc.  Friderici  Tute  datum  Wisniae  die  10.  Sept.  1289. 
apud  Gersdorfium  in  codice  diplomatico  Saxoniae  regiae  III,  N.  290; 
item  documentum  Friderici,  Alberti  filii,  datum  Lipaiae  die  24.  Sept. 
1291  apud  Gersdorfium  1.  c.  N.  302. 

4)  dooumentum  Theoderici  datum  21.  Febr.  1288  apud  Wil- 
kium  N.  48. 

bergensem  non  satis  definitis,  iura  quaedam  episcopi  usur- 
passet  1).  Cuius  exemplum  filius  secutus  iam  paullo  post- 
quam  ad  terram  administrandam  accesserat,  iura  episcopo- 
rum  Numburgensis  et  Merseburgensis  violasse  videtur.  Tunc 
vero  bellum  ab  archiepiscopo  Moguntino  cohibitum  est.  Cum 
autem  Henrico  Illustri  mortuo  marchio  denuo  iura  quae- 
dam episcoporum  usurpasset  et  adeo  vectigalia  exegisset, 
bellum  primo  vere  1288  exortum  est  2).  Quo  fortius  mar- 
chioni  resisterent,  episcopi  foedus  inierant  cum  filiis  Alberti 
landgravii,  Friderico  et  Theoderico,  qui  confines  antea  quo- 
que benevolentiam  episcopis  praestiterant  ^). 

Cum  per  aliquot  menses  bellatum  esset  %  primo  inter 
fratres  et  episcopum  Numbergesem,  et  Fridericum  Tute  ex 
altera  parte  initio  mensis  Augusti  pax  composita  est.  Mar- 
chio magna  pecuniae  summa  data,  aut  pacem  sibi  conciliare 
aut  damna  foederatis  illata  resarcire  coactus  est.|  Quam 
summam  de  pecunia  ad  usum  terrae  sanctae  in  ecclesia 
Misnensi  reposita  mutuatus  est.  Quo  sacrilegio  commisso 
ne  excommunicetur,  magnis  donis  et  securitate  ablata  resti- 
tuendi  plena  et  firma  data,  satis  fecit  ^).  Tunc  Fridericus 
titulum  marchionis  Misnensis,  Orientalis  et  de  Landsberg 
sibi  addiderat.  Paullo  post  die  30.  Octobr.  cum  episcopo 
Merseburgensi  quoque  intercedente  Erico  archiepiscopo  Mag- 
deburgensi  pax  composita  est  ^).  Bello  sie  composito,  ad 
pacem  firmandam  initio  hiemis,  episcopi,  principes,  nobi- 
les  permulti  Grimmas  convenientes,  comites  et  nobiles  quos- 


1)  quod  Tittmannus  II,  263  ex  tabulis  authentiois  demonstrat. 

2)  Chron.  S.  Petri  Erf.  p.  295. 

3)  quod  prodit  ex    documento  Numburgensi,  cuius  argumentum 
ex  tabulis  authentiois  publici  iuris  factum  est  a  Tittr/ianno  II  ad  a.  1287. 

4)  doc.  Thftodorici  d.  die  12.  lulii  1288:  Wilkius  53. 

5)  cf.  documentum   Friderici    Tute   Misniae    die    17.    Aug.  1288 
ap.  Gersdorfium  N.  288. 

6)  documentum    Friderici    apud    Lünigium :    Reichsarchiv    pars 
epec.  cont.  II  p.  179. 

dam  pacis  conservatores  creaverunt  i).  Hac  pace  publica 
coütemta  eodem  tempore  landgravius  Albertus  a  filio  Fri- 
derico  captus  et  aliquamdiu  detentus  est  2).  Landgravius, 
ut  captivitate  liberaretur,  in  Castro  Rochlitz,  quod  tunc  erat 
sedes  Friderici,  die  25.  Decembris  1288  pactionem  iniquam 
cum  filio  facere  coactus  est  ^).  Landgravius  hac  pactione 
Rocblitziana  omnes  fere  possessiones  quas  ex  hereditate  pa- 
terna  acceperat  filio  concessit. 

Interea  Theodericus  iunior,  ubi  pace  cum  patrueli  com- 
posita,  liberius  agere  potuit.  partem  hereditatis  avitae,  Lu- 
satiam,  obtinere  non  cessaverat.  Quam  terram  Theodericum 
iure  suo  affectasse  ex  eo  intelligitur,  quod  non  solum  ad- 
versus  patruum  Fridericum  ius  suum  obtinuit,  sed  etiam 
postea  a  rege  Rudolfo  dominus  Lusatiae  nuncupatus  est.  lam 
anno  1288  titulo  marchionis  Lusatiae  ornatus  ^)  anno  inse- 
quente  in  Lusatiam  se  constulit  et  in  civitate  Luccau,  quae  est 
aput  terrae,  incolis  eum  domi  num  lubentissime  recipienti- 
bus  terram  administravit^). 

Fridericus  Tute  bello  cum  episcopis  composito  gratiam 
pacis  per  terras  suas  reconciliavit  et  dominationem  suam 
firmavit.  Non  solum  animos  incolarum  et  nobilium  sibi  con- 
ciliavit,  sed  etiam  cum  episcopo  et  coUegio  episcopali  Mis- 
nensi,  ecclesiae  magnis  beneficiis  oblatis  in  gratiam  rediit. 
Deinde  Fridericus  et  Albertus  terram  partiti  sunt  et  Alber- 
tus quocl  ei  ex  pactione  Rocblitziana  reliquum  erat,  cum  data 
pecunia,  tum  commutatione  possessionum  facta,  nepoti  con- 
cessit.    Hie   Fridericus   cum  priori  anno  magnam  pecuniae 

1)  Ann.  Veteroc.  apud  Pertzium  XVI  p.  44.  ad  a.  1288.  et 
Menckenium  III  890. 

2)  Ann.   Veteroc.  a.   Pertzium   1.  c.     Chron.   S.   Petri  p.  295. 

3)  doc  huius   pactionis  exstat   apud   Wilkium   N.  56. 

4)  docc    apud   Wilkium  54  et  55. 

5)  quod  haud  ambigue  inteUigitur  ex  doouraento  apud  Wilkium 
N.  58,  apud  Hoffmannum:  Script.  Lus.  IV.  p.  176  datura  Luccaviae 
die  4.   lunii  1289. 

summam  ex  thesauris  ecclesiae  Misnensis  egessisset,  ad  sol- 
vendos  patruis  suis  has  magnas  pecunias  non  solum  ab  in- 
colis et  nobilibus    terrae,   sed  etiam  a  clero  et  ab  episcopo 
animo  promptissimo  sublevatus  est  ').     Venia  ab  episcopo 
data  ab  omnibus  agris  dioeceseos  Misnensis  vectigalibus  ex- 
actis  et    de  decima    curiae  Romanae,  quae  in  ecclesia  Mis- 
nensi  reposita   erat,  necessaria   pecunia   collecta  et  patruis 
satisfactum   est  2).     Cum    autem  marcbio  bis  magnis  pecu- 
niis  solutis  vel  maximum  aes  alienum  contraxisset  et  prae- 
sertim  pecunia    ex   ecclesia  Misnensi  desumpta  nondum  re- 
stituta  esset,   consiliarios   et  fideles    suos  ad  se  vocatos  pro 
solutione  debitorum   obligavit.     Qua  ratione  aere  alieno  11- 
beratus  ipsis  fideiussoribus  castrum  et  oppidum  Pirnam  cum 
omnibus  iuribus  oppigneravit,   ut,   si   quid  ipsi   humanitus 
accidisset,  Castro  et  oppido  venditis,  se  onere  debitorum  ab- 
solverent  ^).  Fridericus  hac  ratione  maximam  partem  terrae 
avitae  sibi  comparavit  eamque  bona  pace  et  multis  beneficiis 
ecclesiae  Misnensi  oblatis  *)  administravit. 

In  Thuringia  Albertus  landgravius,  qui  titulum  mar- 
chionis Misnensis  et  Orientalis  mox  reiecerat,  brevi  tempore 
post  omni  controversia  et  discordia  inter  ipsum  et  filios  con- 
silio  fidelium  suorum  deposita  ab  abbatibus  Fuldensi  et  Hers- 
feldensi  impetraverat,  ut  feuda  harum  ecclesiarum  post  mor- 
tem Henrici  ad  se  collata,   filiis  quoque  iure  feudali  confer- 

rent  ^). 

Quamvis  sie  principes  concordes  essent  nihilominus  Sta- 
tus Thuringiae  miserrimus  erat:  castris  et  munitionibus  per- 

1)  cf.  doc.  Friderici  dia  10.  Sept.  1289  ap.  Gersdorfium  290. 

2)  doc.    Friderici  comitis    palatini     datum    Lipsiae  die  24.  Sept. 
1291   ap.   Gersdorfium  302  ;  cf.  quoque   N.  268. 

3)  doc.  ap.  Gersdorfium  302. 

4)  cf.    documenta    Friderici    apud    Gersdorfium,    datum  die  28. 
lulü  1290Dre8dae,  in  civitate  nostra,   N.  295,  die  25.  lan.  1291,  N.  297, 

6.  Aug.  1291  N.  300. 

5)  docc.  ap.  Wilkium  61  et  62- 

multis  ubique  locorum  exstructis  agri  et  viae  infestabantur. 
Thuringia  unica  provincia  imperii  erat,  ubi  idem  fere  Status 
rerum  remanebat,  qiialis  per  Interregnum  fuerat.  Ubique 
locorum  Rudolfo  regi  contigerat,  ut  restitueret  auctoritatem 
coronae  regiae,  quam  Otakarus  Bohemus  ut  rem  exiguam 
et  vilem  asperuatus  erat.  Ubique  rex  pacera  firraaverat  et 
praesentia  sua  meliorem  statum  rerum  reduxerat,  Thuringia 
unica  fere  provincia  erat,  quae  tam  diu  beneficio  regis  prae- 
sentis  caruerat.  Albertus  landgravius  filiis  terrae  partes 
concessit;  sed  ne  vestigium  quidem  exstat  cousensum  regis 
requisitum  vel  impertitum  esse.  Eadem  ratione  Fredcri- 
cus  Tute  in  paternam  marchiam  successit  et  Henrico  Illu- 
stri  mortuo  consanguinei  feuda  vacua  partiti  sunt,  velut  si 
praedia  libera  allodialia  fuerint.  Pacem  tandem  aliquando 
iussu  regis  ab  archiepiscopo  Moguntino  restitutam  vix  per- 
acto  uno  anno  iidem  principes  et  episcopi,  qui  iuraverant, 
impune  violaverant.  Impune  etiam  filium  patri  capto  ces- 
sionem  possessionum  extorquere  licuit !  Sola  regis  praesen- 
tia, auctoritate,  severitate  Status  Thuringiae  perturbatus  ordi- 
nari,  incolis  excruciatis  pax  et  quies  refici  poterat.  Quod 
cum  rex  intellexisset  consilium  cepit  in  Thuringiam  proli- 
ciscendi  et  circa  diem  9.  vel  10.  Decembris  1289  Gelnhusa 
in  Thuringiam  iter  fecit,  ubi  die  14.  Dec.  Erfordiae  comi- 
tantibus  permultis  principibus  et  nobilibus  summa  solemni- 
tate  a  clero  et  civibus  in  ecclesia    S.  Mariae  receptus  est. 

Statim  post  regis  adventum  pax  publica  a  rege  iussa 
est  et  milites,  qui  cum  eo  venerant,  coniuncti  cum  civibus 
Erfortensibus  expeditione  facta  in  castro  Ilmenau  29  rapto- 
res  ceperunt.  Erfordiam  deducti  rege  ipso  die  20.  Decem- 
bris de  iis  iudicium  faciente,  sententia  dicta,  omnes  ante 
portas  urbis  decollati  sunt.  Qua  severitate  ingens  terror 
illatus  est  omnibus  qui  in  simili  culpa  versabantur.  Eodem 
die  20.  Dec.  advenit  Erfordiae  Gerhardus  Moguntinus  ar- 
chiepiscopus.  Omnino  his  diebus  tot  episcopi,  principes, 
nobiles   advenerant,  ut  curiae   solenmes  a  rege  per  festum 

nativitatis  Christi  celebratae  frequentissimae  essent.  Prae 
ceteris  nobis  praesentes  nominandi  sunt  episcopi  terrarum 
Misnensium  et  principes  domus  Wettinicae,  Albertus  land- 
gravius cum  filiis,  et  Fridericus  Tute ;  praeter  hos  autem 
permulti  nobiles  Thuringiae-Misniae  0-  Certe  rex  mox  co- 
gnovit  crebrarum  discordiarum  maiorem  culpam  in  Albertum 
conferendum  esse,  qui  rebus  male  gestis,  auctoritate  princi- 
pum  elevata  et  effusis  sumtibus  dolorem  et  iustam  iram 
filiorum  concitabat.  Alberti  ingenium  mobile  et  inconstans, 
animus  eins  ad  libidines  et  luxuriam  propensus  2),  nequa- 
quam  animum  Rudolfi  sibi  conciliare  poterat,  quippe  qui 
contemto  splendore,  quem  regio  nomini  restituerat,  semper 
qualis  antea  fuerat,  miles  simplex  et  temperatus  mansisset. 
Quae  cum  ita  sint,  verisimile  est  filiis  a  rege  animo  prompto 
veniam  datam  esse  scelerum  quae  in  patrem  commiserant 
et  quod  ad  ipsorum  arbitrium  feuda  avita  ad  se  rapuerant. 
Imo  etiam,  quamvis  paullo  ante  rex  Lusatiam  Wenceslao 
Bohemiae  regi  concessisset  3),  iam  contigit  Theoderico,  ut, 
se  suo  iure  illam  terram  affectasse,  domonstraret  et  coram 
frequcntissima  contione  principum  et  nobilium  in  coenobio 
praedicatorum  a  rege  dominus  terrae  Lusatiae  nuncupare- 
tur  *).  Theodericus  sie  in  numerum  principum  imperii  re- 
ceptus, novam  dignitatem  praestare  non  cunctatus  est.  Ex- 
stant  documenta  eins  ex  quibus  intelligitur  Theodericum 
fidem  et  obsequia  incolarum  marchionatus  sui,  imprimis 
civium  Luccaviensium,  remuneratum  esse  eorumque  commo- 
dis,   privilegiis   et  beneficiis  datis   consuluisse  5).      Albertus 

1)  Accuratissime  nobis  hac  res  enarrantur  in  Chron.  S.  Petri  Erf. 
apud  Menckenium   III  p.  396. 

2)  cf.  Carmen  occulti  autoris  v.   1317  ss. 

3)  doc-   Rudolfi  apud   Hoffmannum  :  Lus.  IV,  176. 

4)  doc.  a.  Riedelium  in  codice  diplomatico  Brandenburgensi  IT, 
II  p.  143. 

5)  docc.    Theoderici    data    die  10.    Febr.   1290    apud    Wilkium 

quoqiie  patefecit  bonam  coiicordiam  cum  filiis  documento 
quodam  coram  rege  et  permultis  nobilibus  imperii  dato  '), 
PauUo  post  regi  contigit,  ut  discordiam,  quae  inter  land- 
gravium  et  nepotem  eins  Fridericum  Tute  orta  erat,  com- 
poneret  2).  Cum  sie  rex  auctoritate  sua  lites  priucipum  bona 
cum  gratia  composuisset,  toti  terrae  quoque  meliorem  sta- 
tum  reducere  et  firmare  inceperat.  Pax  publica  per  Thu- 
ringiam-Misniam  iussa,  ad  Saxoniam  quoque  relata  et  a 
nobilibus  iurata  est;  ad  pacem  conservandam  ab  omnibus 
incolis,  adeo  ab  ipsis  coenobiis  stipes  et  vectigalia  exacta 
sunt  3).  Deinde  a  militibus  regis  et  civibus  Erfurtensibus 
sexaginta  sex  circiter  castra  et  munitiones  latronum  per  to- 
tam  Thuringiam  expugnata  et  destructa  sunt  ^). 

Quamvis  ex  bis  et  permultis  aliis  documentis  Erfor- 
diae  datis  intelligatur,  regem  et  principes  administradis  re- 
bus publicis  magnopere  occupatos  fuisse,  convivia  tamen  et 
dies  festi  quoque  magnifice  celebrati  sunt.  In  quibus  Alber- 
tus landgravius  post  festum  Pentecostes  Erfordiae  in  monte 
S.  Petri  magna  solemnitate  sedecim  nobiles  adolescentes, 
inter  quos  fortasse  filius  Albertus  iunior  erat,  equites  crea- 
vit.      His  Omnibus   rex  coram  per  multis  equitibus  gladios 

N.  65  et  66)  quae    documenta  Erfordiae   data    ess«    ex  eo  inteUigitur 
quod  documento  Alberti  die  9.  Febr.  dato  perspicimus  utrumque  liHum 

tunc  Erfordiae  a£fuisse. 

1)  doc.    Alberti    datum    Erfordiae    die   9.   Febr.  1290  ap.   Wil- 

kium  64. 

2)  doc.  Friderici  et  Alberti  dat.  Erfordiae  die  6.  Maü  ap.  Wil- 
kium  68.,  apud  Menckenium  11  p.  930;  Boehmerus  Reg.  Rud.  1033 
confundit  Fridericum  marchionem  Orientalem,  Misnensem  et  Landsber- 
gensem,    Theoderici  filium,    cum  Friderico    comite  palatino  Saxoniae, 

Alberti  filio. 

3)  quod  inteUigitur  ex  documento  Rudolfi  dato  Erfordiae  die 
25.  Febr.  1290:  Urkundenbuch  für  iNieder-Sachsen  I  III  524.  cf.  Boeh- 
meri  Reg.  Rud.  1016  et  1018. 

4)  Chron.  Ö.  Petri  Erf.  p.  296. 

equestres  accinxit  ^).  Cum  rex  landgravium  hac  occasione 
data  favore  amplecteretur ,  alias  non  dubitavit  commodo 
eins  adversari.  Mortuo  enim  Erfordiae  Ottone  iuveni  comite 
de  Brena,  mater  eins,  cum  heredes  non  essent,  comitatum 
Rudolfo,  Alberti  ducis  Saxoniae  filio,  concesserat.  Quam  trans- 
lationem  rex  non  modo  confirmavit,  sed  etiam  Rudolfum 
Omnibus  feudis  imperii  qui  morte  comitis  vacabant,  solemni 
ritu  donavit.  Ilac  ratione  comitatus  Brena- Wettin,  feudum 
gentile  domus  Wettinicae,  ei  ademta  est  2).  Omnino  suspi- 
cionem  reiicere  non  possumus  Rudolfum  regem,  optimo  iure 
quidem,  intentum  fuisse,  ut  hos  principes,  quisalutis  imperii 
nullam  fere  rationem  habuerant,  cum  imperio  et  sibi  ipsi 
arctius  adiungeret,  tum  impediret,  quominus  maiores  opes 
ibi  compararent.  Quod  consilium  regis  monstrare  videtar 
simul  ademta  hereditas  illa,  simul  quod  non  solum  omnia, 
quae  filit  Alberti  landgravii  in  patrem  deliquerant,  inulta 
passus  est,  sed  etiam  eos  in  numerum  principum  asci- 
vit  ^).  lam  tunc  Rudolfum  studuisse,  et  ab  Alberto,  qui 
semper  de  pecunia  laborabat,  iura  quaedam  vel  possessio- 
nes  imperio  acquireret,  fortasse  colligere  possumus  ex  pa- 
ctione  memoratu  digna,  quae  die  5.  Aug.  1290  Isenaci  in- 
ter Albertum  landgravium  et  Fridericum  comitem  palatinum 
convenit*).  Hac  pactione  Albertus,  consilio  fidelium  suorum 
usus,  filio  se  in  posterum  neque  principatum,  neque  partes 
terrae  venditurum  nisi  consensu  eins  accedente  poUicitus  est. 
Fideiiussoribus  landgravius   omnia  castra  et  civitates  tradi- 

1)  Chron.  S.  Petri  Erf.  p.  296. 

2)  Boehmeri  Reg.  Rud.  1046,  1068;    Chron.  S.  Petri  p.  296. 

3)  regem  iam  antea  hoc  consilium  habuisse,  concludo  ex  Boeh- 
meri Reg.  Rud.  409,  504. 

4)  Huc  pertinere  videtur  quod  nobis  enarrant  dominicani  Col- 
marienses  apud  Perfzium  XVII  et  aqud  Boehmerum:  fontea  II  27; 
documentum  pacti  Isenacensis  exstat  apud  Wilkium  N.  70,  apud  Men- 
ckenium II  9J7. 

dit,  ut  ea  si  in  pacto  non  maneret,  Friderico  et  Theoderico 
filiis  traderent.  Partem  hereditatis,  quae  Alberto  iuniori  ob- 
tiiigeret,  consilio  fratrum  constituendam  esse  pactum  est. 

Rex  undecim   fere   meiisibus  peractis  Erfordiam  relin- 
quendi  concilium   cepit.     Conscientia   pacis   restitutae  non 
contentus,  ubi  principum  et  nobilium  animos  satis   cognovit, 
Geiiacum  de  Breuberg,  virum  de  rege  et  de  imperio  bene 
meritum,   in    Thuringia   reliquit,   ut   pacem   conservaret  et 
vice  regis  fungeretur^.       Circa  diem  primum   Novembris 
rex  Erfordia^)    in  terrani  Orientalen!  profectus  Altenburgi 
aliquamdiu   commoratus    est    et   hoc  oppidum   cum   terra 
Plisnensi  imperio  redemit.     Verisimile  est  regem  cum  The- 
oderico    principe    de    redimenda     terra     Plisnensi    egisse 
priusquam  eum   Lusatiae  dominum  nuncuparet.      Profecto 
autem   regem   hanc   terram  10,000  marcis,  quibus  oppigne- 
rata    fuerat,    redemisse     non    probaverim,    cum   Erfordia 
cedentem  in  summa  difficultate  pecuniaria    fuisse   constet^). 
Sed  ne  minorem  quidem  summam  redemtionis  rex  integram 
Theoderico    persolvere    poterat    et    Albertus   dux   Saxoniae 
iussu  eins  de  800  marcis  cavit^).     Inde  rex  in  Germaniam 
meridionalem  profectus  est. 

Anno  1290  Albertus  iunior  quoque,  quem  vulgari 
sermone  Apitz  dicimus,  Alberti  Landgravii  fihus,  apud 
scriptores  rerum  gestarum  primo  nominatur. 

Albertus  landgravius  eodem  anno  1290  circiter  tertiam 
uxorem   duxerat,   Elisabetham  de  Arnshaugk,  viduam  locu- 


1)  Chron.  S.  Petri  p.  298. 

2)  Chron.  S.  Petri  p.  298:  in  vigilia  omnium  sanctorum  rex 
recendens  de  Erfordia  -  id  est  die  31.  Oct. ;  sed  doc.  exstat  Erfor- 
diae  die  1.  Nov.  d.,  ap.   Boehraerum  Reg.  Rud.   1082. 

3)  Kopp:  Geschichte  der  eidfijenössischen  Bünde  I.  p.  467. 

4)  dooi  Alberti  ducis  d.  Zittaviae   die  29.  Nov.   1291  ap.  Riede- 
lium  in  cod.   dipl.  Brand.  I  I,   199. 

pletissimam  Ottonis  comitis  de  Arnshaugk »).  Qui  comes 
cum  nullos  heredes  nisi  filiam,  puellam  infantem,  reliquisset, 
quae  postea  Friderico  marchioni  fratri  non  germano  nupta 
est  2),  landgravius  effertissimam  hereditatem  quam  adeptus 
erat  ad  possessiones  Alberti  iunioris  filii  augendasconvertit»). 

Morte  Kudolfi  regis  die  15.  lul.  1291  Status  Thuringiae- 
Misniae,  qui  intercessione  eins  satis  firmatus  erat  non  per- 
turbatus  est,  quamvis  Gerlacus  de  Breuberg  Thuringia 
initio  huius  anni  relicta  in  Wetteraviam  rediisset,  ubi 
iam  antea  munere  advocati  regii  functus  erat*). 

Contra  summi  momenti  fuit  et  ingentes  rerum  con- 
versiones  consecutae  sunt  mortem  Friderici  marchionis 
Orientalis,  Misnensis,  Landsbergensis.  Qui  iuvenis  princeps 
his  paucis  annis,  quibus  marchiis  suis  praefuit,  sese  domi- 
num pacilicum  optimaeque  spei  praestiterat ;  neque  dubi- 
tare  possumus  quin  satis  multum  valuisset  ad  patrueles 
possessiouum  et  bonorum  cupidos  coercendos;  unde  Mis- 
niae  et  Thuringiae  multa  mala  non  iniuncta  essent. 
Withegoni  episcopo  Misnensi  et  nobilibus  terrae  semper  con- 
cordia  couiunctissimus  terram  suam  multis  beneficiis  afficere 
poterat.  Semper  permultos  nobiles  in  aula  eins  versatos 
esse  ex  documentis  intelligitur.   Catharina  Henrici,  Bavariae 


1)  Comes  Otto  memoratur  Fribergae  inter  comites  Friderici 
Landsbergensis  marchionis  die  21.  Febr.  1288,  deinde  cum  aliis  qui- 
busdam  nobilibus  Grimmis  1288  conservator  pacis  creatus  est.  Cf. 
Ann.  Keinh.  p.  279:  Eodem  anno  Fridericus  etc.  p.  290.  Huic  comi- 
tissae  nomen  Eliaabetha  fuisse  intelligitur  ex  documento  Alberti  die 
1.  Oot.  1290  dato.  Castrum  Arnshaugk  super  oppi'ium  Neustadt  ad 
Orlam  situm  est. 

2)  Ann.  Reinh.  279  et  290. 

8)  quod  intelligitur  ex  pactione  die  28.  Sept.  in  oppido  Trip- 
tis  facta. 

4)  Cf.  doc.  Rudolfi  d.  28.  Mail  1291  a  Boehmerum  in  codice 
diplomatico  Moenofrancofurtano  I.  258  et  doc.  Gerlaci  d.  6.  lulü 
1291.  l.  c. 

inferioris  ducis  filia  in  matrimonium  ducta,  Misniae  die 
16.  vel  17.  Aug.  1291  1)  sine  heredibus  mortuus  est;  uxor 
paullo  post  in  Bavariam  rediit  2).  Ab  hac  praematura  morte 
marchionis  Friederici  profectae  sunt  omnes  illae  calaniitates, 
quas  Thuringia  et  Misnia  per  decennia  ab  effrenatis  exerciti- 
bus  conducticiis  inundatae  et  oppressae  dominatione  exter- 
norum  prlncipum  perpessae  sunt. 

Cum  satis  constet,  marchionem  non  repentina  morte 
absumtum  esse,  e  contrario  antea  ultimam  voluntatem 
suam  declaravisse,  marchias  quoque  consanguineis  distribu- 
isse  verisimile  est.  Quae  suspicio  rerum  decursu  confirmari 
videtur.  Praeterea  illo  tempore  rex  nondum  electus  erat. 
Alberto  landgravio  marchia  Landsbergensis  cum  civitate  et 
tractu  Sangerhusano  3)  obtigisse  videtur,  Friderico  seniori 
filio  marchia  et  principatus  Misniae;  terra  Orientalis  inter 
Albertum  et  Theodericum  et  Fridericum  filios  aequis  portio- 
nibus  divisa  esse  videtur.  Comes  palatinus  Saxoniae  nulla 
mora  marchia  Misnensi  potitus  est.  Albertum  quoque  statim 
in  terram  Orientalem  profectum,  die  23.  Aug.  iam  cum 
nobilibus  quibusdam  Thuringiae  in  oppido  Zwenckau  reperi- 
mus*).     Inde   cum  vix  terram  occupasset,  inopia  pecuniae, 


1)  Ann.  Veteroc.  apud  Pertzium  XVI  die  16.  Aug.  mortuum 
esse  tradunt;  die  17.  Aug.  ohronicon  coenobii  S.  Clarao  Weissenfel- 
sensis  lingua  vernacula  conscriptura  (edidit  Lepsius:  Neue  Mitthei- 
lungen. Bd.  III,  II.  p.  58).  Cf.  Ann.  Reinh.  p.  261.  Ann.  Colmarienses 
apud  Pertzium  XVII.  ad  annum  1291:  ,,obiit  margravius  de  Missen 
iuvenis  virtuosus". 

2)  Abhandlung  der  Bairischen  Acad.  d.  Wissensch.  Tb.  I.  p. 
211.  Cf.  Ann.  Reinh.  p.  311-314  et  additamentum  III.  huius 
commentationis. 

3)  Sangerhusam  quae  civitas  ad  Thuringiam  pertinet,  Frideri- 
cum possedisse  intelligimus  ex  documento  eins  anno  1286  dato: 
Urkundenbuch  für  Nieder-Sachsen  I.  III.  N.  494. 

4)  quod  intelligitur  ex  documento  eius  ibi  dato  ap.  Schoettgen: 
Diplom.   Nachlese  II.  p.  16. 

qua  semper  laborabat,  coactus  conditiones  agitavit  cum 
Ottone  IV.  et  Conrado  I.  marchionibus  ßrandenburgensibus, 
lohannis  marchionis  filiis,  iisque  marchiam  Landsbergensem 
vendidit,  civitatem  et  ti'actum  Sangerhusam,  castrum 
Eckartsbergam  et  Castrum  Novum  (Neuenburg)  super  Fri- 
burgum  situm  cum  ^)  tractu  ad  ea  castra  pertinente  oppig- 
neravit. 

Quamquam  marchiones  Brandenburgenses  usque  ad 
illud  teinpus  marchiae  Landsbergensis  quidem  nullam  par- 
tem  possederant  2),  tamen  in  illis  regionibus  possessiones 
sibi  comparaverant.  Nam  die  11.  Febr.  1290  Fridericus 
comes  palatinus  Saxoniae  Ottoni  IV.  castrum  et  tractum 
Lauchstaedt   1400   marcis   argenti    Fribergensis  oppignera- 


1)  Huc    pertinet    quod    nobis    traditur    in    Ann.  Veteroc,    apud 
Menckenium  II.  p.  409:   „Nam  castra  Eckersberg  cc."  Marchiam  Landa- 
bergensem,   id  est  ,,Landi3berg,    cum    civitate  Delitzsch",  solam  ven- 
ditam,    alias    possessiones  oppigneratas    fuisse    ex    documentis  quibus- 
dam intelligitur,  de  quibus  postea  verba  faciemus. 

2)  Koppius  I.  p.  464  vehementer  errat,  ubi  contendit  Albertum 
jandgravium  anno  1290  partem  huius  marchiae  Ottoni  concessisse, 
quam  Mo  cum  fratre  Conrado  ex  hereditate  aviae  Mathildae  postula- 
visset.  Auetore  usus  est  Koppius  Gerckenio  in  fragraentis  Marchicis  IT. 
p.  37.  Quae  fragmenta  edita  sunt  Guelferbyti  anno  1756.  Ipse  Ger- 
ckenius  loco  citato  nos  revocat  ad  Vogelii  Annales  Lipsienses  ubi 
hanc  rem  documento  monstrari  affirmat.  Quod  documentum  cum  non 
exstet  loco  citato  reperiri  non  potest.  Imo  (jerckenius  ipse  in  libro 
anno  1777  edito:  Vermischte  Abhandlungen  Bd.  II,  p.  183,  hac  re 
accuratissime  pertracta^a  nobis  demonstrat  Gundlingium  historicum  in 
vita  Waidemari  marchionis  Brandenburgensis  primum  haeo  per  erro- 
rem  neque  ullis  documentis  allatis  contendisse.  Eadera  oommenta- 
tione  Gerckenius  demonstrat  ante  a.  1291  nullam  partem  marchiae 
Landsbergensis  Brandenburgenses  possedisse,  eamque  filios  demum 
Johannes  marchionis  sibi  paravisse-  Cf-  quoque  Stenzelium:  Gesch. 
des  preuss.  Staats  I.  p*  63. 

verat  ^).  Quod  castrum  in  ditione  Brandenburgensium 
mansit,  sive  Fridericus  non  redemit  sive  marchiones  illi 
non  reddiderunt  2). 

De  tempore  quo  venditio  marchiae  Landsbergensis 
convenit,  nos  certiores  facit  documentum  ab  Alberto  et 
Ottone  IV.  Eilenburgi  die  14.  Nov.  1291  datum  ex  quo 
intelligitur  negotium  aut  transactum  fuisse  aut  prope  ad 
transactionem  accessisse  ^),  Hoc  conventu  principium 
Alberti  et  Ottonis  IV.  controversiae,  quae  tarn  diu 
inter  marchiones  Landsbergenses  et  episcopos  Mersebur- 
genses  fuerant,  compositae  sunt.  Inde  ab  hoc  tempore 
Otto  IV.  cum  telo  et  frater  eins  Conradus  titulum  marchio- 
nis  Brandenburgensis  et  Landsbergensis  gerunt,  quem  titu- 
lum post  aunum  1294  et  Henriciis  iunior  frater  sibi  indidit, 
qui  paullo  post  omnes  possessiones  harum  regionum  obti- 
nuit  *).  Annis  insequentibus  Brandenburgensibus  obtigit, 
ut  partes  quasdam  comitatus  palatini  Saxonici  aut  emerent 
aut  pignorum  loco  obtinerent  et  ea  re  per  decennia  pluri- 
mum  valerent  ad  res  Thuringiae  et  Misniae  gerendas. 

Ac  primo  quidem  tempore  hae  cessiones  possessionum 
optima  pace  factae  sunt;  neque  enim  ne  vel  levissimo 
quidem  vestigio  cognoscimus  Theodericum  et  Fridericura 
cum  marchionibus  discordasse.  Fridericus  comes  palatinus 
Saxoniae  post  mortem  patruelis  statim  sibi  titulo  marchio- 
nis  Misnensis  et  OrientaLs  indito  nemine  repugnante  mar- 
chiam  Misnensem  occupaverat,    ibique  non  modo  a  civitati- 


1)  Documentum  apud  Riedeliura  II,  I.  193. 

2)  Cf.   docum.  ap.  Riedelium  II,  I.  p.  247. 

3)  Documentum  horura  principum  quarta  feria  post  diem  Bri- 
xii  Yleburck  datum  apud  Riedelium  :  Cod.  dipl.  II,  I.  p.  198  ;  apud 
Wilkium  N.  72,  qui  per  errorem  Ottonem  marchionem,  Ottonem  Lon- 
gum  ex  stirpe  Ottonis  III.  esse  contendit. 

4)  De  bis  possessionibus  quaedara  explicavit  öerckenius:  Verm. 
Abb.  II.  p.  188.  Has  res  alio  loco  aocuratius  pertractabo,  cum  hie  me 
spatium    deüciat 

bus*)  et  nobilibus  terrae  Misnensis  2),  sed  etiam  a  Withe- 
gone  episcopo^)  dominus  libentissimo  aninio  receptus  est. 
Quare  quod  ab  uno  tantummodo  auctore  traditur,  Fride- 
ricum,  mortuo  Friderico  marchione  patrueli,  a  civitatibus, 
nobilibus,  comitibus  terrae  Misnensis  et  Onentalis  accessi- 
tuin  et  dominum  receptum  esse,  vix  refutari  posse  putave- 
rim*).  Die  undecimo  post  mortem  patruelis  Fridericus 
Fribergae  coram  permultis  Misniae  nobilibus  propter  merita 
gratuita  et  remuneratione  digna  dilectorum  civium  Friber- 
gensium,  cives  omnes  et  singulos  omni  portorio  de  rebus 
exportandis  et  importandis  solvendo  liberavit^). 

Eodem  die  marchio  omnia  privilegia  quae  cives  unquam 
a  maioribus  acceperant  contirmavit^).  FMem  tempore  et 
de  oppido  et  Castro  Pirna  actum  est,  quae  ut  per  fidei- 
iussores  venderentur  marchio  ultima  voluntate  constituerat  *'). 
Post  mortem  principis  fideiiussores  ad  mandatum  eius  ut 
se  onere  debitorum  liberarent,  castrum  et  oppiduin  vendi- 
tabant«).  Cum  autem  Pirna  feudum  ecclesiae  Misnensis 
esset  et  post  mortem  Friderici  episcopo  vacare  oporteret, 
Withego     episcopus     oppidum    et    castrum    fideiiussoribus 


1)  quod  intelligitur  ex  documento  die  27.  Aug.  1291  dato  de 
quo  cf.  not.  5. 

2)  permulti  nobiles  in  documentis  sequentibus  testes  sub- 
scripti  sunt. 

3)  cf.  doc.  die  24.  Sept.  1291  dato,  cuius  infra  raentionem 
faciam. 

4)  Ann.  Veteroc. :  Menok.  11.  p.  407.  Ann.  Reinhardsbr.  p.  261. 

5)  Docum.  Friderici  marchionis  Misnensis  et  Orientalis  Saxo- 
niae comitis  palatini  datum  Fribergae  die  27.  Aug.  1291  apud  Men- 
ckenium  11.  p.  931. 

6)  conf.  docum.  Friderici  1.  c. 

7)  conf.  Adolfi  regis  documentum  datum  Coloniae  die  27.  Aug 
1292  apud  Gersdorfium  Nro.  306. 

8)  conf.  docum.  episcopi  Withegonis  ap.  Gersdorfium   302. 

3000  marcarum  datis  redimere  coactus  est,  ne  in  manus  ex- 
ternorum  incideret  et  ecclesia  et  terra  detrimenta  caperet. 
Quo  firmius  in  posterum  hac  possessione  uteretur  obtinuit, 
ut  Fridericus  marchio  emtionem  non  modo  confirmaret,  sed 
etiam  omnibus  viribus  ecclesiae  Misnensi  hanc  possessionem 
se  defensurum  polliceretur*). 

Quam  vis  Albertus  landgravius,  qui  filiis  iustis  de  causis 
succensere  poterat,  föedere  cum  marchionibus  Brandenbur- 
gensibus  facto  satis  firmum  praesidium  haberet,  multis 
tarnen  documentis  perspicimus  eum  per  annos  1291  et 
1292  mira  concordia  cum  filiis  vi  xisse.  Non  solum  consensu 
eorum  in  administranda  terra  ubus  est,  sed  etiam  utrumque 
fratrem  dominum  marchiarum  occupatarum  agnovit  ^).  Fri- 
dericum  quoque  hoc  anno  1292  bona  pace  terram  admini- 
strasse  ex  quibusdam  documentis  intelligimus  ^). 

Theodericus  marchio  tunc  in  Lusatia  versatus  esse 
videtur  unde  ineunte  anno  1293  in  terram  Misnensem  et 
Orientalem  rediit.  Die  16.  lan.  1293  coram  multis  militi- 
bus  Lusatiae  et  terrae  Orientalis  Torgoviae  coenobium 
Muehlberg  donavit  agris  et  mola  in  oppidulo  Lusatiae  Lie- 
berose ^).  Sed  hoc  tempore  res  turbari  coeperant,  quod 
filii  fortasse  et  eam  partem  terrae  Orientalis  affectabant 
quam  antea  patri  concesserant.  Unde  primo  multae  dis- 
cordiae  concitatae,  deinde  autem  armis  certatum  est.  Alber- 
tus, qui  minime  filiis  cedere  volebat,  simul  cum  rege 
Adolfo  conditiones  agitavit,  simul  cum    marchionibus  Bran- 


1)  conf.  doo.  Friderici  d.  Lipsiae  die  24.  Sept.  1291.  cf.  quoque 
doc.  Withegonia  ap.  Gersdorfium  304. 

2)  quod  intelligitur  ex  docc.  eius  ap.  Lingenn :  Kleine  Schriften 
1.  p.   143  et  ap.  Wilkium  N.  75. 

3)  docc  Friderici  ap.  Schoettgenium :  Dipl.  et  ss.  Germ,  medii 
aevi  11.  in  diplomatario  coenobii  Buch;  cf.  Lorenz:  die  Stadt  Grimma 
1.  p.  24  Anm. ;  ap.  Wilkium.  N.  74. 

4)  conf.  docum.   Theoderici  apud   Wilkium  76. 

denburgensibus  foedus  icit  ^)  Theodericus  marchio  nobilium 
animos  sibi  conciliaverat  qui  ei  opem  ferebant.  Albertus 
contra,  fortasse  quod  se  in  fidem  et  clientelam  exterorum 
principum  contulerat,  animos  nobilium  a  se  abalienaverat 
et  comites  potentissimi  Thuringiae,  Hermannus  de  Orla- 
münde,  Fridericus  de  Rabinswalde,  Guntherus  de  Schwarz- 
burg ad  causam  Theoderici  se  adiunxerant  2). 

Imo  etiam  Henricus,  advocatus  de  Plawen,  iudex  im- 
perii  generaüs  per  terram  Plisnensem  eiusque  filius,  Henri- 
cus advocatus  de  Weida  cum  Theoderico  marchione  con- 
iuncti  fuisse  videntur.  Terram  expilando  et  devastando 
bellum  per  ver  et  aestatem  anni  1293  gestum  est  Theoderico 
imprimis,  qui  sub  finem  hiemis  in  terram  Orientalem  pro- 
peraverat,  omni  studio  in  bellum  incumbente  ^).  Frideri- 
cus quoque  in  proprinquo  erat  cum  permultis  militibus  et 
armatis^).  Postremo  autem  obtigit  utrique  principi,  ut  res 
in  discrimen  veniret:  Henricus,  marchio  Brandenburgensis, 
qui  cum  haud  perva  manu  terram  Orientalem  depopulaba- 
tur,  die  16.  Aug.  a  Friderico  et  Theoderico  ex  improviso 
oppressus  et  captus  est^).    Tanti  momenti  ad  universi  belli 


1)  quod  intelligitur  ex  insequentibus  documentis.  Praeterea 
huc  pertinet  quod  nobis  in  Ann-  Veteroc  ap.  Menck.  II.  p.  408  tra- 
ditur:  Pater  proprium  filium  diffidavit  cc. 

2)  quod  intelligimus   ex  insequentibus  documentis. 

3)  conf.  documentum  die  15.  Mart-  Numburgi  datum,  ap.  Wil- 
kium 77. 

4)  conf.  documentum  die  7.  lun.  Qrimmis  datum  ap.  Gers- 
dorf.  310. 

5)  Huc  pertinet  quod  in  Ann.  Veteroc.  ap.  Mencken.  II.  408 
narratur:  „Tandem  una  dierum  accidit  cc-"  Nomen  Henrici  Branden- 
burgensis, fratris  Ottonis  IV.,  quod  hie  non  affertur,  co^noscimus  ex 
documento  a  Theoderico  die  1.  Sept.  1293  datum  ap.  Wilkium  Nro. 
78:  qui  cum  Schoettgenio  hoc  nomen  Henrioum  per  errorem  scriptum 
esse   putat ;    legendum  esse  lohannem.      Quos  secutus    est    Boettiger: 

eventum  haec  dimicatio  fuit,  ut  statim  utrimque  ab  armis 
discessum  sit.  Theodericus  hac  victoria  deportata  laetitia 
exsultans  Lipsiam  properavit  et  deo  gratiam  redditurus 
altare  in  ecclesia  St.  Thomae  dedicavit  et  reditibus  dona- 
vitO-  Qua  victoria  repente  facta  est  commutatio  rerum, 
qua  Theodericus  nulla  mora  ad  promovenda  sua  commoda 
usus  est,  quam  vis  intelligeret  fieri  non  posse,  quin  ea  re 
discordia  inter  ipsum  et  Fridericum  fratrem  orirentur. 
Theodericus  Lipsia  quam  primum  cum  Friderico,  comite  de 
Rabinswalde  in  Thuringiam  profectus  in  gratiam  cum  patre 
rediit  et  cum  '  eo  die  28.  Sept.  in  oppido  Triptis  pactionem 
memoratu  dignam  fecit.  Cuius  argumentum  fere  hoc  est. 
Ac  primum  quidem  Theodericus  Lusatiae  marchio  patri 
Alberto,  Thuringiae  landgravio,  Saxoniae  comiti  palatino, 
sese  pro  rebus  pretiosis,  quas  ille  ludaeis  Erfurtensibus 
oppigneraverat,  usque  ad  diem  2.  Febr.  1294  mille  et  octo 
marcas  argenti  Fribergensis  persoluturum,  oppido  Creuz- 
burg  pignori  obligato,  pollicitus  est.  Deinde  Castro  et 
oppido  Gera  pignori  opposito  idem  marchio  patri  usque  ad 
diem  6.  lun.  vel  25.  lul.  1294  mille  marcas  pro  Castro  et 
dominio  Frankenstein  sese  soluturum  promisit.  Tertio 
Theodericus  Sangerhusam  duobus  mihbus  marcarum, 
Eckardsbergam  et  Novum  Castrum  deceni  milibus  marcarum 
usque  ad  diem    11.  Nov.   1296  redemturum,    oppigneratis 


Gesch.  V.  Sachs.  I.  p.  242  (2.  Aufl.)  Quod  non  probaverim.  Cum 
enim  lohannes  II,  lohannis  l  filius,  anno  1281,  lohannes  III,  Otto- 
nis  III  filius,  a.  1267  mortui  sint,  nuUus  lohannes  Brandenburgensia 
exstat  nisi  lohannes  IV,  Conrad!  filius,  qui  tunc  vero  adulescentulus 
erat.  Non  est  cur  immutemus  nomen  Henrici,  nam  verisimillimum  est, 
Henricum  Ottonis  IV  fratrem,  dictum  sine  terra,  qui  postea  marchio 
Landsbergensis  factus  est,  hoc  beUura  gessisse. 

1)  Document,    Theoderici    die   1.  Sept.   1193  dat.  ap.  Schoettge- 
nium:  Diplom.   Naohl.  I,  60. 

Torgovia,  Dueben,  Saathain  et  Luccavia,  obstrictus  est. 
Contra  landgravius  sese  in  posterum  Theodericum  neque 
hereditate  exclusurum ,  neque  partes  principatus  venditu- 
rum,  neque  oppigneraturum  promisit.  Fridericum  seniorera 
filium  auctoritate  patema  aut  armis  coniunctis  eo  ad  du- 
cendum  ut  hoc  pactum  comprobaret  neque  turbaret.  Item 
pacem  publicam  contra  quemlibet,  qui  eam  violasset,  Omni- 
bus viribus  conservandam  esse.  Alberto  ante  filium  mortuo 
principatum  cum  omnibus  terris,  castris,  incolis  Theoderico 
hereditate  obvenire,  non  Friderico,  exceptis  tantummodo  iis 
bonis,  quae  cum  consensu  Theoderici  iuniori  fratri  concessa 
erant.  Item  Theodericum  patri  superstitem  omnia  debita 
eins  persolvere  debere;  eadem  ratione,  Theoderico  ante 
patrem  mortuo,  terram  eins  patri  obvenire.  Postremo 
Albertus  filium  pacis  publicae  et  comitiorum  provincialium 
participem  se  facturum  et  omnibus  decretis  eorum  staturum 
pollicitus  est. 

Uterque  princeps  huius  pactionis  firmandae  et  servan- 
dae  custodem  creavit  Fridericum  comitem  de  Rabinswalde, 
auctores  creavit  Albertus ,  Helmannum  de  Hain ,  militem, 
Theodericus  cancellarium  suum  Conradum  de  Amera^). 

Documento  huius  pactionis  res  quae  sequuntur  maxi- 
me  illustrantur.  Comparanti  hanc  pactionem  cum  Roch- 
litziana  et  Isenacensi  satis  perspicuum  erit,  vel  maximam 
rerum  commutationem  interea  factam  esse.  Ulis  pactioni- 
bus  Fridericus  landgravium  in  potestate  sua  habebat,  penes 
ipsum  erat,  conditiones  ferre.     Tunc  landgravius  bis   condi- 


1)  Docum.  Theoderici  die  28.  Sept.  1293  datum  in  oppido 
Triptis  publici  iuris  factum  a  Fickero  ex  dooumentis  tabularii  Pisae 
iterum  inventis  :  Sitzungsber.  d.  Wien.  Akad.  d.  Wissensoh.  Bd.  XIV 
184.  Accuratius  hoc  documentum  alio  loco  pertractabo.  Conferen- 
dum  quoque  Wegele :  Zeitsohr.  des  Vereins  thüring.  (lesch.  und 
Altorth.  Bd.  II. 

tionibus  stare  coactus  erat  simul  captivitate  sinml  iactura 
castrorum  et  civitatum  imminente.  Ex  altera  parte  autem 
Fridericus  semper  Theoderici  t'ratris  rationem  habuerat. 
Ut  brevi  dicam,  landgravius  tunc  omnes  in  partes  in  ditione 
ac  potestate  filiorum  fiierat.  Multo  aliter  res  se  habebat 
hoc  tempore!  Praeclaram  quidem  victoriam  Theodericus 
ex  sociis  patris,  hostibus  suis,  retulerat,  magnus  etiam 
numerus  nobilium  Thuringiae  ad  partes  eius.se  adiunxerat: 
attamen  non  Theodericus  conditiones  huius  pactiouis  dixe- 
rat.  Hie  ipse  in  pactis  manere  maximis  pignoribus  devinc- 
tus  erat !  Quam  ingentem  peeuniam  ratione  illorum  tempo- 
rum  diebus  perexiguis  datis  sc  persoluturum  promiserat! 
Quid  contra  landgravius  pignori  opposuit?  Nihil  in  Univer- 
sum! Quod  anno  1290  Friderico  promiserat,  iam  Theoderico 
concessit:  possessiones  suas  se  non  venditurum  sed  Theo- 
dericum  heredem  principatus  relicturum.  Non  dubitanter 
et  impune  pactionem  Isenacensem  violaverat ;  qui  tandem 
Theodericus  sperare  poterat  patrem  haec  promissa  praestitu- 
rum  quibus  ne  sponsionera  quidem  interposuerat? 

His  rebus  omnibus  maxime  nobis  perspicuum  fit,  land- 
gravium  firmum  praesidium  et  auxihum  invenisse,  quod  ut 
arceret  et  frangeret  Theodericus  summa  ope  nitebatur. 
Theodericus  nefario  foedere  cum  patre  contra  fratris  ius 
hereditatis  facto  gravissimas  cum  Friderico  inimicitias  sus- 
ceperat,  quae  ad  res  insequentium  annorum  multum 
valuerunt. 

Per  reliquam  partem  anni  1293  et  per  primos  menses 
anni  1294  in  Thuringia  versatus  Theodericus  titulo  iunioiis 
landgravii  Thuringiae  sibi  indito,  quo  inde  semper  usus  est, 
quantum  maxime  potuit  auctoritatem  et  potentiam  suam 
firmabat.  Interea  primus  dies  ad  solutionem  praestitutus 
praeterierat,  alter  iamiam  accedebat,  nee  dubitari  potest, 
quin  Theodericus  tam  brevi  tempore  tantam  peeuniam 
cogere  minime  potuerit.  Quid  deinde  secutum  sit,  nusquam 
memoriae  traditum  est,  verisimiie  tarnen  est,  Theodericum 

Castro  Frankenstein  potitum,  peeuniam  quae  die  G.  Tun.  et 
25.  lul.  solvenda  erat,  nequaquam  solvere  potuisse;  nihilo- 
minus  autem  Creuzburgum  et  Geram  non  tradidisse.  Pac- 
tionem a  Theoderico  violatam  esse,  non  est,  quod  in  dubio 
poneremus,  cum  conditiones  eins  Alberto  prosperiores  essent, 
quam  quas  hie  mutavisset.  Pac,tione  autem  a  Theoderico 
violata  landgravius  ad  omnem  eventum  paratus  esset  necesse 
erat,  quod  ille  cum  magna  factione  nobiUum,  quam  sibi 
comparaverat,  faeile  ipsum  landgravium  de  terra  admini- 
stranda  depellere  potuisset.  Sine  dubio  Albertus  non  sola 
difficultate  pecuniaria  sed  etiam  aUis  causis  adductus  est, 
ut  consilium  caperet  quod  sibi  ipsi  et  stirpi  suae  periculo- 
sissimum  fore  ne  hominem  quidem  tam  angusti  et  lenti  animi, 
qualis  Albertus  fuit,  fugere  potuit. 

Iam  respiciamus  spatium  praeteriti  temporis  ut  co- 
gnoscamus  qualem  se  praebuerit  rex  his  rebus  in  Thuringia 
et  Misnia  gestis. 

Post  mortem  Rudolfi,  qui  frustra  studuerat  i),  ut  uni- 
eus  superstes  fiUus  Albertus,  Austriae  dux,  succederet  im- 
perio,  interregnum  decem  fere  mensium  fuit,  quo  tempore 
nemine  obsistente  illa  conversio  rerum  in  Misnia  et  in  terra 
Orientali  facta  est.  Quamvis  Albertus  dux  seeundum  ve- 
terem  morem  certam  spem  regni  habere  potuisset,  pauci 
tantummodo  principes  ei  favebant,  quod  plures  et  Ingenium 
et  potentiam  eins  timebant.  Quo  factum  est,  ut  adversarii 
ducis  praepollentes,  obtinerent,  ut  suffragia  omnia  ad  unura 
Gerhardum  de  Eppenstein,  archiepiscopum  Moguntinum  con- 
ferrentur,  qui  diequintoMai  1292  Adolfum,  comitem  de  Nas- 
sau regem  Romanum  creavit.  Ad  hunc  virum  creandum  prin- 
cipes maxime  inducti  sunt,  eo  quod  sperabant,  Adolfum,  quoad 
ingenium  et  minimam  potentiam  eins,   non   satis  valiturum 


1)  oonf.  Boehm.   Reg.   ad  dietn  20.   Mal  1291. 

2)  oonf.  Boehm.  Reg.  ad  diem  5.  Mai   1292. 

ad  ipsorum  rationes  conturbandas.  Huc  accedebat  quod  con- 
sanguineus  Gerhard!  erat  ^). 

Adolfus  de  Nassau  robore  virili  florebat,  ubi  a  princi- 
pibus  in  regnum  accitus  est.  Attamen  ab  initio  iam  dubi- 
tari  poterat  num  molera  reipublicae  administrandae  susti- 
nere  posset.  In  rebus  angustis  educatus,  deinde  parvae 
possessionis  dominus  factus  ^)  saepe  mercede  militaverat  et 
sibi  laudem  strenui  militis  comparaverat  ^).  Statura  me- 
diocri  fuit,  pro  illo  tempore  satis  eruditus  *),  vir  probus  et 
fortis  existimatus  est. 

Imbecillitatem  suam  sentiens  inde  a  primo  die  imperii 
sui  summa  ope  nisus  est,  ut  sibi  firma  praesidia  compara- 
ret.  Quo  consilio  filiam  Wenzeslao  regis  Ruperto  filio  de- 
sponsavit,  pro  cuius  dote  Wenzeslao  terram  Plisnensem  ite- 
rum  oppigneravit^).  Qua  occasione  data  fortasse  primo  ani- 
mum  convertit  in  res  Misnenses^). 

Episcopi  et  coenobia  Misniae  et  Thuringiae  nulla  mora 
studuerunt,  ut  regem  sibi  conciliarent.  Withego  Misnensis 
episcopus  ubi  primum  regem  coronatum  esse  audivit,  legatis 
missis    emtionem   oppidi  Pirnae  sibi   a   rege  confirmandam 


1)  cf.  Monachum  Fürstenfeldensem  ap.  Boehraerum  :  fontesi,  17: 
Ideo  aiitem  oc. 

2)  In  hello  illo  ducis  Brabantiae  cum  comite  de  Geldern  ar- 
chiepiscopo  Coloniensi  cum  die  5.  lan.  1288  captus  esset  in  proelio 
ad  Worringen  a  duce  interrogatus  dixisse  fertur:  Cornea  sum  Nasso- 
viae  rerum  dominus  non  magnarum.  Fohannes  Victorlensis  ap.  Boehm. 
fönt.  rer.  Germ.  I,  330. 

3)  Vir  probus  et  manu  propria  acerrimus  pugnator:  Monach  . 
Fürstenberg.  ap.   Boehm.   fontes  I  p.  17. 

4)  Hie  statura  fuit  mediocri,  agilis,  amabilis,  sciens  gallicum 
latinum   et  germanicum:   Ann.  Colm.  Boehm.  II  p.  29. 

5)  Boehm.   Reg.  Ad.  2. 

6)  Internuntius  Wenzeslai  erat  Bernhardus  de  Camenz ,  qui 
UIo  tempore  praepositus,  deinde  (1293—1296)  episcopus  Misnensis  fuit: 
Boehm.   Keg.   Ad.  7. 


curavitO.  Item  rex  paullo  post  coenobium  Zschillen  dioe- 
ceseos  Misnensis  in  tutelam  suam  recepit,  civibus  Northusen- 
sibus  privilegia  confirmavit^). 

De  principibus  Misniae  et  Thuringiae  neque  Aquisgrani 
in  solemnibus  in  regis  coronandi  honorem  institutis,  neque 
in  curiis  solemnibus  Coloniae  et  Esslingae  celebratis  uUus 
interfuisse  et  feuda  imperii  redintegrasse  videtur.  Anno 
1274  lege  sancitum  erat,  ut  quisque  vasallus  feuda  amitte- 
ret,  quae  intra  annum  non  redintegrasset  3).  Sed  ne  rex 
Rudolphus  quid em  hanc  legem  semperretinere  poterat.  Quam 
longum  tempus  praeteriit,  priusquam  rex  Otakarus  poenas 
dedisset!  Deinde  qui  Henrico  Illustri  mortuo  partes  he- 
reditatis  ad  se  rapuerant,  Fridericus  Tute  et  Theodericus 
duobus  annis  fere  post  a  Rudolfo  Erfordiae  feudis  donati 
sunt.  Ecquid  rex  interea  hos  violatores  pacis  et  contemtores 
capitis  imperii  poena  afficere  molitus  erat?  Qui  tandem 
Adolfus  rex  bis  principibus  vim  afferre  andere  potuisset; 
qui  arbitrio  electorum  turpissime  subiectus  erat;  qui  Ger- 
hardo  Moguntino  archiepiscopo  dextra  data  promittere  coac- 
tus  erat  sese  eum  per  totam  vitam  et  in  secundis  et  in 
adversis  rebus  sectaturum  et  contra  quemlibet  defensurum?*). 

Sed  res  Turingiae  et  Misniae  iam  commutatae  erant, 
rex  Rudolfus  auctoritatem  imperii  ibi  restituerat  et  aha 
potentissiraa  domus  ibi  magnam  vim  habebat!  Cum  non- 
dum  primus  annus  ex  quo  Adolfus  imperium  susceperat 
praeteriisset  Norimbergae  praesens  mense  Aprih  1293  Al- 
bertus Thuringiae  landgravius,  Saxoniae  comes  palatinus 
cum  rege  pactus  est.  Rex  certam,  haud  magnam,  pecuniae 
summam  duobus   diebus  usque  ad  diem  24.  Jun.  et  inde  a 


1)  conf.    docura.  Adolfi  die  27.  Aug.  1292  datum  ap.  Gersdorf. 
II.  I.  308. 

2)  conf.  Boehm.  Reg.  Ad.  79.  86.   105. 

3)  conf.  Boehm    Reg.  Rud.  132. 

4)  cf.  Boehm.  Keg.  Ad.  145. 


42 

die  11.  Nov.  usque  ad  anmim  insequentem  sese  landgravio 
persoluturum  poUicitus    est^.    Quem   ad   finem  rex  land- 
gravio hanc  summ  am  promiserit  omnino  non  constat.    Sane 
coniici   potest  Albertum   infensum   filiis  qiü  fortasse  eodem 
tempore  partem  terrae  Orientalis  ad  se  rapuerant,  regi  de 
iure  suo  quod  habebat  in  terra  Misnensi  et  Orientali  cessisse2). 
Huic  conjecturae  autem   repugnat,  quod    Theodericus 
marchio,  qui  (ex  pactione  Rochlitziana)  magnos  reditus  ex 
portoriis  in  marchia  Misnensi  faciebat,  et  maximam  partem 
terrae  Orientalis  obtinebat,   huius  rei  in    pactione  Triptis 
facta  ne  verbo    quidem  mentionem  facit.    Sed  e  contrario 
intelligimus   hac  pactione   marchionem    ita    non  sollicitum 
fuisse  de  possessionibus  in  Misnia  et  in  terra  Orientali ,  ut 
Torgoviam,  Düben,  Saathain,  Geram  pignori  obUget.    Regem 
jura  quaedam  in  Thuringia  sibi  comparasse  eadem  pactione 
refutatur,  nam  Theodericus  in  Universum  tantummodo  jus 
suum  hereditatem  adeundi  firmat,  imprimis  contra  fratrem. 
Propius  ad  veritatem  me  accedere  putaverim,  si  contenderim, 
regem  sicut  multorum  ahorum  principum  comprobationem 
pretio  paraverat  et  Alberti  benevolentiam  data  pecunia  sibi 
conciliasse,  ut  eins  praesidio  fortasse  contra  Gerhardum  ar- 
chiepiscopum  uteretur.    Ac  primum  quidem   haec  suspicio 
60  confirmari  videtur,    quod  rex  hoc  tempore  quantum  ma- 
xime  potest  studet,   ut  archiepiscopum  Coloniensem  benefi- 
ciis  oblatis  sibi  obliget  ^).    Deinde   rex   tunc  contempsit  id 
quod  Gerhardo    iureiurando  interposito    promiserat  ^) ,    sese 
nobilem    virum  Ulricum    de   Hanau   nunquam   militem  nee 


1)  quod  intelligitur  ex  documento  Alberti;  summam  haud  ma- 
gnam  fuisse  puto,  quod  Albertus  de  prima  repraesentatione  trecen- 
tas  marcas  Ulrico  de  Hanau  persolvere  non  potest,  sed  oentum  tan- 
tummodo. 

2)  cf.  Koppium  III.   L  p.  87;  Boettigerum  I.  p.  243. 

3)  cf.  Boehm.  Reg.  Ad.  127,  130.  132.   133. 

4)  conf.  Boehm.  10,  20.  *- 

consiharium  recepturum ,  neque  auxihum  ei  vel  benevolen- 
tiam praestiturum  esse. 

Attamen  hoc  tempore  idem  Ulricus  palam  versatus 
cum  rege  Norimbergae  Alberto  landgravio  iureiurando  fidem 
suam  promittit.  Repromittit  ei  landgravius  trecentas  mar- 
cas argenti  Fribergensis ,  de  summa  pecuniae  solvendas, 
quam  Albertus  a  rege  accipiet;  et  quidem  centum  marcas 
usque  ad  24.  Jun.,  ducentas  marcas  a  die  11.  Nov.  usque 
ad  annum  insequentem.  Sin  rex  pecuniam  certis  peusioni- 
bus  solvere  non  posset  landgravius  Ulrico  annuos  reditus 
viginti  marcarum  assignabit  in  possessionibus  a  rege  oppi- 
gneratis  \).  Tunc  Norimbergae  in  colloquiis  regis  et  landgravii 
res  Misniae  et  Thuringiae  tractatas  esse,  non  est  quod  dis- 
simulem.  Item  verisimile  est  Adolfum,  ubi  ingenium  land- 
gravii cognovit,  attentiore  animo  illas  res  secutum  esse. 

Gerte  iuvenes  principes  Fridericus  et  Theodericus  feuda 
quae  iam  Rudolfo  rege  obtinuerant,  usque  ad  24.  Jun.  1293 
redintegrare  debebant.  lus  possidendi  terras  Misnensem 
et  Orientalen!,  quas  per  interregnum  occupaverant,  a  rege 
peterent  oportebat.  Cum  non  solum  ipsarum  marchiarum 
incolae  ad  unum  fere  omnes  eos  dominos  lubentissime  rece- 
pissent,  sed  etiam  heres  legitnnus  Albertus  landgravius  iis 
has  terras  sponte  concessisset  de  iure  eorum  vix  dubitari 
potuerat.  Rex  Adolfus  quoque  rebus  exphcatis  ins  princi- 
patus  illos  possidendi  petentes  sine  uUa  dubitatione  aut  re- 
tractatione  feudis  solenmi  ritu  douavisset.  Sed  nelevissimo 
quidem  vestigio  cognoscimus,  Fridericium  et  Theodericum 
marchiones  regem  adiisse.  Interea  tempus  legitimum  prae- 
terierat  et  exstant  documenta  ex  quibus  intelligitur  regem 
iam  antea  ordines  imperii  adhortatum  esse  ut  iureiurando 
interposito   sibi  fidem  promitterent  2).    Quare  vix  dubitari 

1)  conf.  document.  Alberti  die  23.  Apr.  1293  Norimbergae  da- 
tum  apud  Wagnerum:  Sohediasmata  de  vita  Adolti  regis  p.  40.;  eo- 
dem die  rex   Norimbergae  documentum  dat:  Boehm.  116. 

2)  ap.  Boehm.  46. 

potest,  quin  et  principes  Misnenses  ut  redintegrarent  feuda 
legitima,  Theodericus  Lusatiam,  Fridericus  comitatam  pala- 
tinum  Saxoniae  et  quo  iure  reliquas  terras  obtinerent,  ad- 
moniti  sint.  Ubi  tempus  legitimum  praeteriit  secundum 
morem  ad  regem  aut  cui  rerum  agendarum  licentia  per- 
missa  erat  semel  atque  iterum  arcesserentur  opportebat. 
Quare  satis  longum  tempus  teri  poterat.  Adolfo  auctori- 
tate  et  opibus  imperii  sui  nondum  firmatis,  exiguae  tantum 
domus  suae  opes  suppetebant  et  ad  auctoritatem  suam 
augendam  in  omnibus  partibus  bona  imperii  oppignerare 
coactus  fuerat,  ita  ut  benevolentia  principum  quacunque 
ratione  expetenda  et  conservanda  ei  esset.  Quare  iure 
nostro  coniicere  possumus  regem  cunctanter  et  provide  utri- 
que  marchioni  obstitisse;  imo  etiam  putaverim  vim  omnino 
non  adhibitam  esse  nisi  rebus  quibusdam  accedentibus  veri- 
simile  factum  sit,  rem  prospere  cessuram  esse. 

Huc  usque  vidimus  Albertum  landgravium  fere  semper 
aere  alieno  et  difficultate  pecuniaria  oppressum  et  postremo 
inopia  crescente  partes  terrae  vendere  coactum  fuisse.  Fri- 
dericus Tute  marchio  Misnensis  ei  magnam  pecuniam  sol- 
verat,  multo  maiorem  Otto  et  Conradus  marchiones  Bran- 
denburgenses ;  quae  pecunia  ita  non  ad  necessitates  rei  fa- 
miliaris  suifecit  ut  etiam  vasa  aurea  et  argentea  ludaeis 
Erfortensibus  oppignerare  cogeretur.  Sic  landgravius  nova 
inopia  oppressus  pecuniae  sibi  a  filio  Theoderico  pactione 
illa  Tripti  facta  parandae  operam  dederat.  Cum  autem 
filius  nequaquam  promissis  satisfaceret ,  neque  castra  tra- 
deret,  discordiae  gravissimae  inter  principes  ortae  sunt. 
Quibus  rebus  landgravius  qui  ubique  locorum  eorum  etiam 
amorem  et  benevolentiam  inconstantia  sua  perdiderat  qui- 
bus semper  faverat,  in  summas  angustias  adductus  est  ^). 


1)  Inter  Theodericum  et  landgravium  anno  1294  disoordias 
ortas  esse  et  adeo  Erfortenses  in  qu  os  Albertus  permulta  beneftcia 
contulerat,    a  partibus  TheoderioL    stetisse .    intelligitur  ex  documento 

Qua  turba  ut  se  evolveret  landgravius  ad  temeraria  con- 
silia  abreptus  est.  Merito  atque  optimo  iure  quidem  filios 
Fridericum  et  Theodericum  odisse  potuisset,  qui  inconstantia 
et  inertia  eins  in  rem  suam  conversa  unam  atque  alteram 
possesionem  patri  extorserant,  ita  ut  postremo  auctoritas 
et  potentia  eins  maxime  imminuta  esset.  Alberto  iuniori 
filio  principatum  hereditate  relinquere  landgravio  fortasse 
non  fuit  in  animo ,  cum  satis  intellexisset  fratres  natu  ma- 
jores quam  maxime  obstituros  esse.  Landgravius  postquam 
Norimbergae  cum  rege  egit  et  animum  et  consilia  eins 
cognovit,  hac  calamitate  oppressus  ad  regem  confugit.  Quem 
quidem  libentissime  voluntati  eins  satisfecisse  credibile  est. 
ünde  brevi  tempore  de  pactione  convenerunt,  qua  landgra- 
vius, promissis  a  rege  duodecim  millibus  marcarum  argenti, 
quae  proximis  diebus  solvendae  essent,  Adolfo  non  modo 
de  omni  iure  cessit,  quo  hereditatem  patris  Henrici  mar- 
chionis  affectare  poterat,  sed  etiam  landgraviatum  Thurin- 
giae  post  mortem  suam  ad  Imperium  rediturum  stipula- 
tus  est  ^). 

Quo  foedere  a  landgravio  cum  rege  inito  conditio  re- 
rum maxime  immutata  est. 

Marchiae  Misnensis  et  Orientalis  sine  dubio  vacuae 
imperii  possessiones  et  marchiones  qui  ius  terras  possidendi 
non  requisiverant,  illegitimi  detentores  bonorum  imperii 
existimandi  erant.  Itaque  rex,  qui  ex  titulo  suo  imperium 
defendere  et  augere  debebat,  si  non  respicimus  ad  propria 
consilia  eins,  non  solum  iure  sed  etiam  officio  suo  impulsus 
est,   ut  utrumque  fratrem  proscfiberet ,   iura  et  decus  im- 

Alberti  die  17.  Sept.  1295    dato,    cuius    argumentum    publici   iuris  fa- 
ctum est  ap.   Michelsen :  Die  Landgrafschaft  Thüringen   p.  8. 

1)  Testimonia  huius  rei  permulta  exstant:  Chron.  S.  Petri  Erf. 
ap.  Menckenium  III.  p.  303  et  ad  annum  1306;  Ann.  Reinh.  p.  270; 
Ann.  Veteroc.  ap  Menck.  II.  p.  408:  Albertus  —  in  feile  furoris  — 
yendidit  — ;  cf-  quoque  doc.  apud  Koppium  III,  II.  p.  411. 

perii  sustineret  et  restitueret.  Huc  accedebat,  quod  fratres 
semel  atque  iterum  pacem  publicam  gravissime  violaverant. 
Nam  in  tabulis  pacis  publicae  a  Rudolfo  et  Adolfo  regibus 
restitutae  constitutum  erat,  ut  quisque  filius,  qui  patri  vim 
fecisset  et  libertatem  eius  imminuisset  iure  hereditatem  ad- 
eundi  in  aeternum  privandus  esset  ^).  Quam  vis  rex  optimo 
iure  Fridericum  et  Theodericum  marchiones  proscribere  po- 
tuisset ,  summo  tarnen  iure  cum  iis  agere  certe  cunctatus 
esset,  nisi  praeter  alias  res  antea  cum  landgravio  pactus 
fuisset.  lus  enim  quod  ille  habebat  hereditatem  paternam 
adeundi  mortuo  Friderico  Tute  sine  dubio  permanebat : 
landgravius  a  filiis  per  vim  impeditus  erat,  quominus  suo 
iure  uteretur ;  qui  filii  etiam,  quae  ipse  occupaverat,  ei  ex- 
torserant.  Optimo  iure  possessiones  illas  iterum  sibi  vin- 
dicare  poterat,  nam  die  23.  Aug.  1283  coram  permultis  prin- 
cipibus  et  nobilibus  imperii  a  rege  Rudolfo  sententia  dicta 
erat,  neque  principem,  neque  alium  quem  promissis  obstri- 
ctum  esse,  quae  vi  aut  timore  coactus  fecisset  2).  Quare 
rex,  ubi  illas  terras  pro  imperio  vindicavit,  antea  cum  land- 
gravio pacisceretur  et  ei  ius,  de  quo  cedebat,  compensaret 
necesse  erat.  Quod  attinet  ad  Thuringiam  et  ius  heredi- 
tatem huius  terrae  adeundi  ex  legibus  pacis  publicae  filii 
perdiderant.  Adde  quod  verisimile  est  principes  postea  pro- 
scriptos  esse,  licet  nuUa  documenta  de  hac  quidem  re  ex- 
stent.  Quibus  de  causis  vix  dubitari  potuisset,  quin  haec 
terra  post  mortem  Alberti  ad  imperium  redire  deberet. 
Attamen  cum  antea  iura  quaedam  Alberti  iunioris  tollenda 
aut  redimenda  erant  tum*  more  priorum  temporum  poenae 
cum  proscriptione  coniunctae  non  semper  persolvebantur. 
Licet  quisque  imperio  fidelis  legibus  obstrictus  esset  ubi- 
cunque  et  quandocunque  omnibus  viribus  perficiendae  pro- 
scriptioni  operam  dare,   in  Universum  tamen  haec  severitas 


1)  conf.  Monum.  Germ.  leg.  II.  p.  448.  459. 

2)  Monum.  Gerra-  leg.  Tl.  444. 

raro  adhibita  est,  nee  difficile  erat,  proscriptione  liberari; 
quae  nonnunquam  etiam  oblivioni  data  ^)  est.  -t 

Quae  cum  ita  sint  haud  incredibile  est,  Adolfum  cum 
landgravio  de  redeundo  landgraviatu  Thuringiae  ad  impe- 
rium post  mortem  eius  vel  niaxime  egisse  eiusque  consen- 
sum  et  adiumentum  pecuniae  summa  remuneratum  esse. 
Quod  attinet  ad  summam  pecuniae  quam  rex  landgravio 
promisit  et  fortasse  integrani  persolvit,  ea  nimis  exigua 
esset,  si  quis  affirmaret  totam  Thuringiam  et  Misniam  ea 
pecunia  emtam  esse.  Cum  autem  demonstraverim,  quid  rex 
ea  comparaverit,  ne  haec  quidem  res  otfendere  potest.  Prae- 
terea  sine  dubio  satis  magni  momenti  fuit,  quod  Adolfus 
dubitare  non  poterat,  quin  ius  imperii  nulla  ratione,  nisi 
per  vim  et  arma  exsequendum  foret. 

Qua  ratione  et  quo  tempore  principes  convenerunt 
non  satis  constat;  sed  ante  initium  aestatis  1294  pacta 
illa  vix  facta  esse  potuerunt.  Quo  tempore  multae  causae 
convenerunt,  quibus  rex  raagis  magisque  impulsus  est,  ut 
iam  haud  cunctanter  animo  certo  ad  res  Thuringiae  -  Mis- 
niae  accederet.  Ac  primum  quidem  rex  cum  de  illa  pactione 
ageretur,  comperiret  necesse  erat,  fratres  Fridericum  et  Theo- 
dericum inter  se  discordes  esse ,  ex  quo  Theodericus  per- 
fidiose  in  gratiam  cum  patre  rediens  foedus  cum  eo  contra 
Fridericum  fratrem  inierat.  Quare  rex  optimo  iure  spe- 
rare  poterat  sese  fratres  discordes  facilius  superaturum. 
Albertum  regi  adiumentum  allaturum  consentaneum  erat, 
marchionum  Brandenburgensium ,  qui  magnas  partes  Thu- 
ringiae et  totam  marchiam  Landsbergensem  possidebant, 
vehementer  interesset  necesse  erat,  quid  rex  de  his  terris 
faceret.  Quare  et  regis  multuin  intererat  ut  horum  prin- 
cipum  benevolentiam  et  adiumentum  sibi  compararet.  Cui 
studio  profuit  reconciliatio  quae  paulo  ante  post  disqordias 
quasdam  intercedente  Siegfrido  archiepiscopo  Coloniensi  facta 

1)  of.  Boeh.   Reg.  Rud.  53,  387.  358.  382. 

est  inter  regem  ex  una  et  Albertum  Saxoniae  ducem  et  Ot- 
tonem  Brandenburgensem  marchioneni  ex  altera  parte  ^). 
Marchia  Landsbergensis  iuterregui  tempore  a  marchionibus 
emta  in  manibus  eorum  maneret  necesse  erat,  si  iis  a  rege 
iure  feudali  concessa  erat.  Quod  quidem  satis  constare 
videtur.  lllae  possessiones  autem,  quas  pignorum  loco  b- 
tinebant,  redemtione  ad  Thuringiam  et  cum  ea  ad  imperium 
redirent,  necesse  erat. 

Quae  cum  ita  sint,  vix  dubitare  possumus,  quin  illud 
tempus  regi  ius  imperii  persequendo  opportunissimum  fuerit 
Data  enim  erat  optata  occasio  auctoritatem  suam  firmandi 
et  simul  angustas  res  domesticas  augendi.  Quod  quidem 
regem  atfectasse  ex  iis  quae  postea  facta  sunt,  intelligemus. 
Necessarium  erat  animo  Adolfi  obversari  exemplum  Ru- 
dolfi  regis,  qui  iisdem  fere  de  causis  quibus  ipse,  in  imperium 
accitus  erat.  Rudoltb  contigit,  ut  regiam  auctoritatem  re- 
stitueret  et  audaciam  potentissimi  adversarii  frangeret:  in 
naufragiis  opum  Otakari  Rudolfus  fundamenta  claritatis  ge- 
neris  sui  iecerat.    Quid  ?   Poteratne  Adolfus  eadem  sperare  ? 

In  marchia  Misnensi  interea  mortuus  erat  die  6.  Martii 
1293  Withego  episcopus  Misnensis  ^).  Mox  Adolfus  studuit, 
ut  collegium  episcopale  beneficiis  quibusdam  sibi  concilia- 
ret  ^).  Bernhardus  de  Camenz,  qui  antea  praepositus  eccle- 
siae  Misnensis,  Wenzeslai  internuntius  cum  Adolfo  rege  pa- 
ctus  erat,  fortasse  episcopus  creatus  est  opibus  Adolfi  et 
Wenzeslai.  Adolfus  mandavit  ei ,  quod  alioquin  marcbionis 
fuisset,  ut  Chemnitii  controversiam  inter  cives  et  coenobium 
componeret  *). 


1)  conf.  Boehm.  Reg.   Ad.  190. 

2)  Gersdorf.  cod.  dipL  Saxon.  H.   I.  Chr.  S.  Petri  Erf.  ap.  Men- 
cken.  in.  301. 

3)  Conf.  docum.  Adolfi  dat.  Friedbergae  die  2.  Aug.  1293  ap. 
Gersdorf.  II.  I.  312. 

4)  Boehm.  Reg.  Ad.  166.   195. 

Ubi  frustra  temptatum  est  causam  Misnensem  bona 
cum  gratia  componere  res  iam  ad  arma  pervenit.  Rex  per 
aestatem  bellum  parabat.  Nihilominus  Fridericum  marchio- 
nem  mense  Augusto  ad  se  Norimbergam  ultimo  vocasse 
videtur.  Marchionem  ibi  praesto  fuisse  haud  incredibile  est  ^). 
Cum  autem  Adolfus  a  Friderico  postulare  deberet,  ut  omnia 
feuda,  quae  per  vim  detinebat  restitueret  et  se  in  fidem  po- 
testatemque  regis  dederet  nihil  perficere  poterat ;  nam  sine 
dubio  Fridericus  se  eo  defendebat,  quod  ab  incolis  marchiae 
MisnÄisis  arcessitus  et  dominus  receptus  esset.  Quod  attinet 
ad  Thuringiam,  Theodericus  iure  hereditario  stabat  neque 
de  iure  quod  pactione  illa  Tripti  facta  sibi  paraverat  ce- 
dere  ei  in  animo  erat  ^), 

Interea  copiae  in  tractu  Rhenano  et  in  Germania  me- 
ridionali  instruebantur,  imprimis  in  terris  domus  Nassoviae 
et  comitum  finitimorum,  ubi  avunculus  regis  Eberhardus 
comes  Cattimelibocensis,  Gottfridus  de  Merenberg,  advoca- 
tus  regis  in  Alsatia  ^),  et  nobilis  dominus  Gerlacus  de  Breu- 
berg  rebus  gerendis  operam  dedisse  videntur.  Angustis  rebus 
domesticis  regis  milites  ex  maxima  parte  mercede  conducti 
sunt,  quo  factum  est,  ut  multitudo  hominum  promiscuorum 
ex  Omnibus  partibus  Germaniae  spe  praedandi  allectata 
exercitui  immisceretur.     Sed  satis  multi  principes,  comites, 


1)  Exstat  (apud  Gersdorfium  II.  I.  No.  315)  docum.  Friderici 
die  25.  Aug.  1294  Egrae  dat.,  quo  temporo  Adolfus  Norimbergae 
erat.  Erant  cum  Friderico  permulti  et  potentissimi  nobiles  Misnenses. 
Quibus  de  causis  marcbio  cum  tot  comitibus  Egram  pervenerit,  quidque 
ibi  fecerit  explicari  non  potest.  nisi  probamus  eum  recta  via  Norim- 
berga  redeuntem  ibi  commoratum  esse.  Praeterea  fortasse  huc  referri 
potest  quod  nobis  traditur  ab  Ottocaro  (de  Horneck),  Oesterr.  Reim- 
obron-,  Pez :  ss.  r.  Austr.  III  p.  593. 

2)  Reclamantibus  tarnen  eiusdem  co.  Chron.  S.  Petr.  Erf. 
p.    303. 

3)  Reg.  Ad.  211. 

nobiles  imperii  ex  officio  suo  ad  auxilium  ferendum  prompti 
erant.     In  quibus   nominandi  sunt:  Eberhardus  comes   de 
Marka  et  Altena  ^j,  Eberhardus  comes  de  Wirtemberg,  Ger- 
hardus  de  Dietz,    Henricus  de  Nassau,  regis  patruelis,   Jo- 
hannes de  Sayn,  Eberhardus  de  Spizzenberg,  nobiles  Ulricus 
de  Hanau,  Henricus  de  Isenburg.     Etiam  nonnulli  episcopi 
regem  comitati  sunt  in  bellum,  in  quibus  Arnoldus  Bamber- 
gensis,  Henricus  Constantiensis,  Henricus  Brixenensis.    Huc 
accessit   postea  Ericus  archiepiscopus  Magdeburgensis  cum 
suffraganeis  suis,  Brunone  Numburgensi  et  Henrico  Merse- 
burgensi.  Seimus  quoque  Gerhardum  Moguntinum  archiepisco- 
pum  per  auctumnum  huius  anni  in  Thuringia  commoratum 
esse,  et  auctor  quidam  nobis  enarrat,  Gerhardum  ducentos  ar- 
matos  regi  auxilio  misisse^).  Boemundum  Trevirensem  archie- 
piscopum  auxiha,  quae  regi  pauUo  ante  ad  expeditionem  in 
Itaham  faciendam  promiserat^)  in  Thuringiam  misisse  non 
incredibile  est ;  ipsum  autem  sicut  episcopos  Wormatiensem, 
Argentoratensem,  Herbipolensem   cum   rege  in  Thuringiam 
iter  fecisse  ab  uno  Ottocaro  (de  Horneck)    traditur,   cui  de 
his  rebus  fere  nuUa  fides  habenda  est*).     Neque  quantae 
fuerint  copiae,  neque  ad  quem  locum  convenire  iussae  sint, 
nobis  traditur.     Rex  Adolfus  sub  finem  mensis  Augusti  et 
nonnuUos  dies  Septembris  Norimbergae  versatus,  ubi  die  1. 
Sept.  nuptias  filiae  suae  etlludolti,  comitis  Palatiui  et  ducis 
Bavariae  superioris,  fecit^),  ad  exercitum  se  contulit. 

Die  22.  Septembris  circiter  rex  cum  exercitu  Thu- 
ringiam intravit  ^)  et  castra  metatus  est  apud  villam  Eisch- 

1)  oonf.  chron.  Levoldi  de  Northof  ad  annum  1293  ap.  Mei- 
boTOium. 

2)  u.  4)  Reimchronik  1.  c.  p.  593  ;  quae  nobis  hie  auctor  de  re- 
bus ad  Thuringiam  pertinentibus  tradit,  nonnibi  summa  cautione  ad- 
hibita  in  historiam  oonvertenda  sunt. 

3)  Boehmeri  Reg.  Ad.  205- 

5)  Boehmeri  Reg.  Ad.  ad  diem  1.  Sept.  1294. 
^""      6)  Chron.  S.   Petri  Erf.  p.  '606,    praeter   hoe    auctores    rerura  in 

leben,  haud  procul  ad  Erfordia.  Primo  quidem  tempore 
hostilia  non  facta  esse  videntur,  cum  rex  exspectaret  fore,  ut 
nobiles,  qui  plurimi  ex  partibus  Theoderici  stabant,  imperio 
suo  se  subiicerent.  Sed  sola  praesentia  regii  exercitus  terra 
maxime  vexata  est.  Mihtes  enim,  sibi  in  ipsa  terra  victum 
parare  coacti,  catervatim  per  terram  pervagati  sunt.  Fax 
ubique  turbata,  rapinae  et  incendia  late  saevierunt.  Ca- 
tervae  frumentatum  missae  greges  abigebant,  frumenta  et 
villas  deurebant,  omnia  diripiebant;  neque  aetas,  neque  se- 
xus  coercuit  immauem  superbiam  et  crudehtatem  effrenatae 
multitudinis;  mox  Sacra  profanaque  polluebantur  et  in  ec- 
clesiis  et  in  coeno1}iis  mouialium  impune  scelera  nefanda 
committebantur  ^). 

Diebus  fere  14  peractis  rex  itinere  unius  diei  castra 
movit  ad  villam  Mittelhusam.  Non  sine  causa  rex  hoc  loco 
diutius  commoratus  est ;  Mittelhusae  enim,  qui  locus  in  me- 
dia fere  Thuringia  situs  est,  ab  antiquissimis  temporibus  a 
landgraviis  comitia  provincialia,  quae  dicebantur  Lanting^), 
habebau tur,  ubi  certis  diebus  coram  populo  landgravius  aut 
qui  eins  vices  tuebatur,  ius  dicere  et  res  gravissimas  decer- 
nere  solebat.    Haud  incredibile,   est,    regem  ubi  in  Thurin- 


Misnia  et  Thuringia  gestarum  exstant:  Siffridus  Presbyter  in  compendio 
historiarum  apud  Pistorium  I ;  Ann.  VetoroceUenses  apud  Menckenium 
II;  Annales  Reinhardsbrunnenses.  Quae  nobis  traduntur  de  his  rebus 
a  monacho  FürstenfeMensi,  ap.  Boehmerum:  fontes  I  p.  17  ad  a.  1294 
in  historiae  usum  converti  non  possunt;  hac  narratione  nobis  nihil  de- 
monstratur  nisi   qua  ratione  illae   res  e  longinquo  iudicatae  sint. 

1)  Dubitari  non  potest,  quin  quae  monachus  Erfortensis  de  his 
rebus  tradit,  in  singulis  rebus  modum  excedant;  in  universam  tarnen 
fides  ei  habenda  est,  quod  etiam  Siffridus  Presbyter  apud  Pistorium 
I  p.  1047  cum  eo  consentit;  praeterea  scelera  quae  hie  a  militibus  re- 
gis commissa  traduntur,  postea  ei  crimini  dantur  h  principibus;  cf. 
Ottooar.  (de  Horneck)  p.  616— 21. 

2)  Herum  comitiorum  mentio  fit  in  pactione  inter  Theodericum 
et  Albertum  die  28.  Sept.  1293  facta. 

giam  ingressus  est  cantionem  nobilium  et  populi,  in  diem 
S.  Michaelis  fortasse,  Mittelhusam  convocasse,  ut  cunctos 
nova  reruin  conditione  explicata,  religione  sacramenti  obstrin- 
geret.  lam  antea  noimulli  nobiles,  qiii  a  partibus  Alberti 
stabaiit,  Adolfo  se  adiunxerant,  in  quibiis  Theodericus,  comes 
de  Hohenstein  1).  In  castris  apud  Mittelhusam  praesentibus 
praeter  alios  principes,  Gerhardo  archiepiscopo  Moguutino 
et  Alberto  Thuringiae  landgravio,  res  magni  momenti  tra- 
ctatae  sunt.  Ac  primum  quidem  controversiae  illae  inter 
archiepiscopos  Mogiintinos  et  duces  Brunsvicenses,  quae  inde 
ab  anno  1287  nondura  transactae  erant^),  ea  ratione  di- 
remtae  sunt,  ut  duces  Albertus  et  Henricus  mirabilis,  con- 
iux  Agnetis,  Alberti  landgravii  filiae,  proscriberentur,  ubi- 
eunque  et  quandocunque  archiepiscopus  postularet^). 

Deinde  rex  landgravio  cavit  de  pecunia  quae  de  summa 
promissa  residua  erat.  Quem  ad  finem  praecepit  rex  die 
4.  Oct.  consulibus  et  civibus  Northusensibus,  ut  Alberto 
landgravio  iureiurando  interposito  promitterent,  sese  land- 
gravio parituros,  si  rex  ei  usque  ad  diem  11.  Nov.  1296  de 
2000  marcarum  non  satisfecisset  *).  Eodem  die  Albertus 
documento  declaravit  cives  Northusenses  iusiurandum  de- 
disse;  contra  iis  poUicitus  est,  urbe  post  mortuum  suam, 
etiamsi  pecunia  certa  die  non  persoluta  sit,  ad  imperium 
redituram  esse  ^).     Simili  modo  rex  eodem   fere  tempore 


1)  Dornen   eius  aflFert  Siffridus  Presbyter  ap.  Pist.  I  p.  1047. 

2)  cf.  doc.  Heinrici  archiep.  dat.  die  12.  Febr.  1287  apud  Gu- 
denum  in  cod.   dipl.  I,  822;  deinde  Boehmeri  Reg.  Rud.  918,926. 

3)  Boehmeri  Reg.  Ad.  220. 

4)  doc.  A.dolfi  datum  in  castris  Mittelhusae  die  4.  Oct.  1294 
apud  Hellerum:  Thüringische  Merkwürdigkeiten  7.  Sammlung,  6. 
Hauptstück. 

5)  doc  Alberti  die  IV.  Non.  Oct«,  die  quarto  Oct.,  datum  in  ca- 
stris apud  Mittelhusam,  apud  Lesserum :  Historische  Nachrichten  von 
Nordhausen  p.  455.      Idem    documentum    exstal    apud    HeUerum  1.  c. 


landgravio  civitatem  Mulhusam  tradidit  0-  Hac  ratione  rex 
ipsis  imperii  possessionibus  oppigneratis  persolvit  pecuniam, 
qua  imperio  possessiones  et  iura  comparaverat.  Gerhar- 
dus  archiepiscopus  in  Thuringiam  venerat,  magis  quo  pos- 
sessiones et  iura  ecclesiae  suae  contra  Adolfum  et  eius 
exercitum  defenderet,  quam  quo  auxilium  ferret  regi  2). 

Archiepiscopus  ex  castris  apud  Mittelhusam  sine  mora 
Erfordiam  se  contulit,  unde  post  ahquot  hebdomades  Heihgen- 
stadt  profectus  est,  quod  est  caput  eius  regionis,  quae  illo  tem- 
pore fere  tota  ad  ecclesiam  Moguntinam  pertinebat,  quam  nos 
dicimus  Eichsfeld.  Initio  mensis  Novembris  rediit  Moguntiam. 
Interea  miUtes  ex  castris  apud  Mittelhusam  eadem  ratione 
qua  antea ,  effrenata  licentia  latissime  per  terram  per- 
vagabantur,  cum  rex  eos  laxiore  imperio  haberet,  inter- 
dum  etiam  eos  vix  ccnercere  posset.  Villis  et  praediis  ubi- 
que  incendio  deletis,  Thuringi  summis  conflictati  malis  ad- 
acerrimam  defensionem  compulsi  sunt.  Amici  Theoderici 
landgravii  3),  qui  castra  ubique  obtinebant,  non  satis  virium 
habebant,  quibus  exercitui  regis  obviam  ire  acieque  decernere 


ubi  autem  ex  tabulis  perditis  per  errorem  scriptum  est  Non.  Oct.  pro 
IV  Non.  Oct. ;  locus  quo  documentum  datum  sit,  nominatur  Pavre  ;  quem 
looum  nusquam  inveni. 

1)  cf.  doc.  Ulrici  landgravii  Alsatiae,  datum  25.  luli  1307  apud 
Koppium  Iir,  II  p.  415. 

2)  quod  attinet  ad  intercessionem,  quae  dicitur  a  Gerharde  in 
„emptionem"  Thuringiae  facta  esse,  relego  ad  A.  Heusserum :  Von 
den  Erz-  und  Erb-Land-Hof-Aemtern  des  Erzstifts  Mainz  p.  105 ;  ubi 
explicatur  documentum  refutationis  publici  iuris  factum  esse  in;  Ab- 
gedrungene in  iure  et  facto  wohlgegründete  Refutations-,  Contradio- 
ijions-,  Salvations-  und  Remonstrations-Schrift  des  Erzstifts  Mainz :  Ur- 
kundenbuch   No.  9,  p.  12,  13,  Mainz  1647. 

3)  Hunc  titulum  non  modo  ipse  inde  ab  anno  1293  sibi  indit 
in  documentis;  sed  etiam  in  Ann.  Reinh.  p.  271,274  et  in  documento 
Guntheri  de  Kaefernburg,  de  quo  infra  verba  faciemus,  landgravius 
appellatur. 

potuissent.  Quare  in  castris  sese  continentes  hostium  exer- 
citui  numero  multo  maiori  resistere  poterant.  lam  vero 
Thuringi,  rabie  et  crudelitate  militum  ad  desperationem 
adducti,  ubilibet  se  adiunxerunt  castellanis  et  in  quibiis- 
dam  partibus  Thuringiae,  imprimis  in  silvis  et  saltibiis, 
quos  dicimus  Finne  et  Schmücke,  coortum  est  genus  belli, 
quod  cum  parva  manu  nee  iusta  acie  geritur  (quod  dici- 
mus Guerillakrieg).  Hostes  catervatim  pervagantes  a 
castellanis  et  rusticis  locorum  peritis  ex  firmis  receptaculis 
ex  improviso  invadebantur,  caedebantur  aut  captivi  ab- 
ducebantur\).  Eadem  saevitia,  quam  hucusque  milites  in 
Thuringos  adhibuerant,  exasperati  incolae  in  eos  consulue- 
runt,  qui  in  manus  eorum  inciderant.  Nonnulli  equites 
Rhenani,  qui  quodam  die  in  saltibus  haud  procul  a  Castro 
Rastenberg  ex  improviso  capti  erant,  turpissime  rautilati 
in  castra  regis  remissi  sunt.  Multo  p  ost  haec  res  in  canti- 
lenis  ludicris  a  populo  Thuringico  celebrata  est-). 

His  subitis  incursionibus  regius  exercitus  in  dies  maio- 
rem  iacturam  militum  fecit,  quam  rex  mox  sentiret  necesse 
erat^).  Quare,  aliquamdiu  apud  ^littelhusam  commoratus, 
copiis  collectis  ad  villam  Wippach  castra  movit.  Ubi  cum 
quidam  non  ignobilium  exercitus  effractis  foribus  in  eccle- 
siam  S.  Andreae  inupisset  et  omnia,  quae  ibi  deposita 
erant,  cum  ipsis  sacris  vasibus  diriperet,  rex  intercedere 
coactus  est,  ut  crimen  sacrilegii  simulque  omnia  scelera  a 
copiis  suis  commissa  a  se  amoliretur.  Itaque  sacrilegis  illis 
ex  ecclesia  protractis  omnibus  dexteras  praecidi  iussit.  De- 
inde  castris  retrorsum  motis  ad  urbem  imperialem  Mulhu- 


1)  Chron.     S.     Petri     Erf,     ex    emendato    contextu,    qui    exstat 
apud   Wegele :  Ann.  Reinh.  p.  271. 

2)  quae  cantilenae  exstant  ap.  Rothe:  Düringische  Chronik,  ed. 
de  Liliencron  p.  477. 

3)  Cliron.  6.   Petri  p.  3U5. 


sam  pervenitM.  Q^^a  in  urbe  impudentibus  postulationibus 
regis,  fortasse  etiam  eti'renata  hcentia  militum,  qui  expen- 
sas  civium  restituere  recusabant,  ingens  tumultus  oritur. 
Cives  statim  ad  arma  concurrunt,  invadunt  milites,  caedunt 
multos,  totum  exercitum  in  tantas  angustias  compellunt, 
ut  ipse  rex  vix  vivus  evasisse  feratur.  Quod  dedecus  statim 
abolendi,  cum  regem  et  tempus  et  vires  deficerent,  ad 
terram  Orientalem  profectus  est.  In  Thuringia  quidem 
consilia  eins  in  praesenti  ad  irritum  ceciderant.  Tota  terra 
devastata.  incolae  ad  desperationem  adducti:  una  civitas 
ausa  erat  regi  eiusque  exercitui  ferociter  repugnare!  lam 
vero  hieme  appropinquante  eam  provinciam,  quam  impe- 
rio  per  vim  et  arma  recuperare  in  animo  volutabat,   non- 

dum  viderat! 

Rex    Thuringia    relicta    aliquamdiu    apud    Zicam    ad 


1)  Boehmero  auctore,   Reg.  Ad.  222,   rex  die  7.  Oct.  „in  castria 

Muelhusen"   fuisset.      Cui  quidem  primum  repugnat   testimonium   chro- 

nici  S.    Petri    Erfortensis,     ex    quo   inteUigitur    regem  in  ipsa  civitate, 

non    in  castris    fuisse.     Deinde   autem,  quoad  tempus  rex  die  7.  Oct. 

vix  Mulhusae  fuisse  potest :  ingressus  est  in  Thuringiara  die  22.  Sept. 

—    ,,vel  circa*'  — ,  „XIV  prope  dies''  castra  apud  Eischleben  habita ; 

adventus    MitteHiusae     die    30.    Sept.    castra  ibi  „diebus  non  paucis, 

habita;  discessu   ad  viUam  Wippach  et  itinere  converso  ad  Mulhusam 

quatuor  dies  condcerentur  necesse  erat;  ita  ut  rex  etiamsi  ipso  die  4.  Oct. 

Mitelhusa  profectus    esset,    die   7.  Oct.    vix    Mulhusae    adesse   potuis- 

set.      Praeterea    si    die  4.  Oct.  profectus  esset,   vix  tres  dies  confecti 

essent,  neque  auctor  noster  „diebus  non   paucis"  regem  ibi  consedisse 

affirmare  posset.     Postremo  etiam  repugnat  quod  nobiles  iUi  Rhenani 

ex    castris    apud    Rlitelhusam,    per  tres  tantum   dies  habitis,  usque  ad 

Rastenberg    vagati  erant,  quod    castrum  octo  circiter    horarura    spatio 

distat  a    Mitelhuaa.      Quibus  expositis    deraonstrasse    me  puto    regem 

die    7.    Oct.    „in    castris  Muelhusen*'    documentum  dare  non  potuisse. 

Quare    afllrmo    per   errorem  in  tabulis  authenticis  scriptum  aut  ex  Ü8 

pubUci  iuris  factum  „in  castris  Muelhusen" 

pro  „in  castris  Mitelhusen". 


i 


56 


Elistrara  in  castris  fuit  ^),  Etiam  hie  in  dioecesi  Numbur- 
gensi,  cuius  episcopus  Bruno  de  Querfurt  regi  fidelis  erat, 
a  militibus  protervis  quidque  genus  scelerum  patratum  est  2). 
A  Zica  deinde  exercitus,  relicta  dioecesi  Numburgensi, 
in  terram  Orientalem  progressus  est  3),  ubi  menses  Novem- 
bris  et  Decembris  in  castris  et  civitatibus  expugnandis  con- 
sumti  sunt.  Imprimis  rex  diu  circa  muros  castri  et  oppidi 
Bornae,  ubi  dapiferi  de  Borna,  Theoderico  semper  fideles 
sedem  habebant,  haerere  coactus  est*).  Interea  ex  castris 
ante  Bornam  copiis  missis  castra  vicina  expugnata  et  plera- 
que  diruta  sunt.  In  quibus  fuit  Groitsch,  castrum  firmissi- 
mum,  sedes  pristina  Wiprechtorum,  quod  illo  tempore  in 
manibus  Theoderici  erat,  qui  interdum  sibi  titulum  domini 
de  Groitsch  indidit^).  Item  expugnatae  sunt  civitates  Pe- 
gau  et  Frohburg.  Borna  castris  ponendis  locus  opportunissi- 
mus  fuit;  ac  primum  quidem  quod  ibi,  in  tractu  nimirum 
frugifero  et  locupletissimo,  magnus  exercitus  facillime  ah 
poterat,  deinde  autem,  quod  ex  illo  loco  in  media  fere  terra 
Orientali  sito,  terra  facillime  subiici  poterat.  lamiam  non 
modo  Lipsienses  per  legatos,  sed  etiam  multae  aliae  civita- 
tes et  nobiles  terrae  regi  se  subiecerunt  et  obsequium  iura- 
runt^).     Deinde  rex,  cum  iam  antea  ad  curiam  sollemnem 


1)  doc.  dedit  ibi  die  21.  Oct.,  apud  Wagnerum  :  Schediasmata 
de  yita  Adolfi  regis  p.  94. 

2)  cf.  Bertuchii  Chron.  Portense  I.  p.  228  et  Lepsium :  Ge- 
schichte des  Bisthums  Naumburg. 

3)  Ann.   Colmarienses  ap.   Pertzium  XVII  ad  annum   1294. 

4)  doc.  dat  rex  in  castrig  ,.ante  Burnis"  die  29.  Nov.  et  die 
14.  Dec.  ;  nomina  dapiferorum  de  Borna  in  documentis  Theoderici. 
ante     et     post    aonum    1294    datis    saepissime   nobis  occurrunt. 

5)  cf.  doc.  Theoderici  apud  Wilkium  57.  Annn.  Veteroc.  apud 
Menckenium  II. ;  Chron.  parvum  Dresdense  apud  Menckenium  III 
p.  347. 

6)  Ännalea  Veteroc.  ap.  Menckeniam  II. 


57 

per  festum  nativitatis  Christi  Lipsiae  celebrandam  omnes 
principes,  comites,  nobiles,  civitates  Thuringiae,  Misniae, 
Saxoniae  invitasset  i),  Lipsiam  se  contulit,  permultosque 
principes  ad  se  concivit.  In  quibus  nominandi  sunt  Ericus, 
archiepiscopus  Magdeburgensis,  frater  marchionum  Branden- 
burgensium,  Arnoldus  Bambergensis,  Henricus  Brixenensis, 
Bruno  Numburgensis,  Henricus  Merseburgensis  episcopi ; 
principes  aderant  Otto  IV.  cum  telo  2)  marchio  Brandenburgen- 
sis  et  Landsbergensis,  lohannis  I.  filius,  Otto  Longus,  Otto- 
nis  III.  filius;  comites  Eberhardus  de  Wirtemberg,  Eber- 
hardus  Cattimelibocensis,  Gerhardus  de  Dietz;  nobiles  Hen- 
ricus de  Isenburg,  Gotfriedus  de  Merenberg;  de  nobilibus 
terrae  Orientalis  et  Misnensis  invitatione  et  iussu  regis  ad- 
erant, Henrici  senior  et  iunior,  advocati  de  Plauen,  Mein- 
herus  de  Misnia,  Albertus  de  Leissnig  burggravii,  quos  a 
causa  Friderici  marchionis  iam  tunc  recessisse  apparet. 
Coram  his  omnibus  rex  coenobio  S.  Thomae  Lipsiensi  die 
20.  Dec.  1294  omnia  privilegia  confirmavit,  quae  unquam 
coenobio  a  fundatore,  Theoderico  Afflicto,  marchione  Mis- 
nensi  et  Orientali,  data  et  ab  Ottone  IV.  et  Friderico  II. 
imperatoribus  confirmata  erant^). 

Cum  sie  rex  totam  terram  Orientalem  brevi  tempore 
imperio  suo  subiecisset,  et  fratres  inter  se  discordes  parum 
fortiter  restitissent,  praesidiis  relictis  quam  primum  terra 
Orientali  discessit,  cum  iam  ahae  res  praesentiam  eins  in 
Germania  occidentali  postularent.  Die  primo  anni  1295 
iam  Northusae  aderat,  quo  eum  secuti  sunt  Ericus  archi- 
episcopus, Arnoldus,  Henrici  Brixenensis  et  Merseburgensis, 
episcopi;  principes  Otto  IV.  et  Otto  Longus  et  comites 
nonnulli.  Aderant  quoque  Albertus  et  Henricus  duces 
Brunsvicenses. 

1)  cf.  Boehraeri  Reg.  Ad.  235  et  ad  diem  25.  Dec.  1294. 

2)  qui    iam    die    9.    Dec.    in    castris    ante  Bornam  doc.    dedit, 
apud  Riedelium:  cod.  dipl-  Brand.  II,  I  207. 

3)  doc.  Adolfi  apud  Wilkium  N.  87. 

Northusae    ubi  rex   aliquot    dies  versatus  est,  pactio 
satis  magni  momenti  cum  Ottone  IV.  facta  est.    Rex  mar- 
chioni  promisit  de  6000  marcarum  argenti,  quas  ei  deberet, 
3000    filiae    avunculi,    comitis    Cattimelibocensis,    3000  ipsi 
marchioni   ad   redimenda   castra  Neuenbürg  et  Eckardsber- 
gam  0  sese  persoliiturum.    Adolfum    hac    ratione  studuisse 
ut    probiberet,     ne    hae    pos^essiones     Brand enburgensibus 
oppi^neratae,  imperio  subducerentur  in  aperto  est.      Inde 
rex  Mulbnsam   profectus  cum  principibus,  quibus  Albertus 
lands^ravius  et  Otto  comes  de  Anbalt  accesserant,  Ottoni  IV. 
et  Conrado   marcbionibus  Brand enburgensibus   et  Landsber- 
gensibus  litteras  feudales,   quas  olim  Fridericus  IL   lobanni 
marcbioni,  patri    eorum,    dederat,     confirmavit  2).      Eidem 
Ottoni,    qui    tunc  regi   ad  omnia  praesto  aderat,   mandavit, 
ut  cum  civibus  Lubecensibus  ageret,  qui  iram    regis   conci- 
verant,  quod  quamvis  invitati  essent,  curiam  sollemnem  non 
frequentaverant^).  Postquam  coenobiis  dioeceseos  Moguntinae, 
Walkehried  et  Volkolderode  omnia  privilegia  a  decessoribus 
suis   data   confirmavit^),   Isenacum  iter  fecit.     Ubi  cum  rex 
Erfortensibus    omnia    privilegia  et   eas   donationes,    quibus 
Albertus  landgravius  ecclesiam  S.  Mariae  Isenacensem  colle- 
giatam  reddiderat,  confirmasset.  celerrime  ex  Thuringia  dis- 
cessit  et  in  terras  Germaniae  superiores  properavit.       Non 
solum    discordiae,  quae  ibi  coortae  erant,  sed  etiam  bellum 
contra  Franciam  gerendum  postulabant,  regem  in  occidenta- 


1)  doc.  Adolfi  datum  Northusae  1295:  Riedel  II,  I.  209; 
Gercken.  cod.  diplom.  Brand.  IV.  564.  Quod  documentum  lanuario 
1295  datum  esse  satis  constat;  eo  magis  dolemus  quod  huius  docu- 
menti   nihil  nisi  fragmentum  hucusqiie  exstat. 

2)  doc    Adolfi    datum    Mulhusae    die  8.  lan.  1295:   Riedel  II 
I.  p.  210. 

3)  Boehmeri  Reg.  Ad.  234,  235. 

4)  doc.  Adolfi  datum  14.  lan.  1295:  Uikundenhuch  für  Nieder- 
Sachsen  N.  558;  Boehmeri  Reg.  Ad.  425. 

libus  et  meridionalibus  partibus  imperii  adesse.    Sed  prius- 
quam  de  Thuringia  cessisset,  rex  quam  maxime  studuerat, 
ut  pacem  firmaret  et  rerum  immutationem  arceret.      Quem 
ad   finem   pacis    conservatores   constituerat,    per    Saxoniam 
Ottonem  IV.,  per   Thuringiam  duodecim  comites  et  nobiles, 
quibus   praeerat   regi   fidelis  Gerlacus  de  Breuberg  M  ;    qui 
non  solum  pacem  conservare,   sed  in   Universum  vices  regis 
tueri,    praesertim    animos    nobilium   regi  conciliare   iussus 
erat.   Profecto  virum   ad  has  res  magis  idoneum  rex  vix 
creare  potuisset.     Gerlacus  nobilis  dominus    de   Breuberg, 
nobili  et  locupletissimo  genere  silvae  Ottoniae  ortus'-),    iam 
Rudolfo  regi  operam  praebuerat  et  ab  eo  non   solum  prae- 
mia  et  honores  acceperat,  sed  etiam  magnae  provinciae  ei 
administrandae  traditae   erant  3).      Cum    iam    antea  ei    in 
Thuringia    feuda  commissa    essent  *) ,    gratiam    inierat    ab 
Alberto   landgravio   qui  eum  fidelem  suum  in  nonnullis  do- 
cumentis  appellat  ^).     Praesertim   hac  familiaritate  res  qui- 
bus  Gerlacus   operam   dabat,    promoverentur  necesse  erat ; 
uterque    coniunctus    amicis   Theoderici    iunioris    landgravii 
obsistere  poterat.    Iam  tunc  auctoritatem  regis  satis  auctam 
fuisse   ex   eo    intelligimus,    quod  Mulhusae   praesentes   ad- 


1)  cf.  doc.  Ottonis  die  d.  1.  Aug.  1295  ap.  Scheidt :  Historische 
und  diplomatische  Nachrichten  p.  350  et  doc.  d.  die  18.  lunii  1296: 
Urkundenbuch  f.  Nied.-Sachs.  N.  570:  Nos  Otto  d.  g.  Brandenburgen- 
sis  et  de  Landöberg  marchio,  conservator  pacis  per  terram  Saxoniae 
a  serenissimo  domino  Adolfo  Romanorum  rege  constitutus.  cf.  p.  60.  not.  2. 

2)  cf.   diplomatariurii  Breubergense     apud   loannem :   Spicilegium 

tabularum  veterum. 

3)  cf.  loannem    1.  c.   379;  fuerat  advocatua  regius  in    Wettera- 

via  et  conservator  pacis  in   Thuringia. 

4)  cf.  in  diplomatario  Breubergensi  doc  Hermanni  de  Orla- 
münde  d.  die  26.  Febr.  1287  et  doc.  Ludovici  de  Liebstedt  d.  die  25. 
Oct.  1290  Erfordiae,  quo  Gerlaco  castrum  Osmannstedt  inter  Apol- 
dam  et  Wimariam  situm  iure  feudali  traditur. 

5)  cf.  doc.  Alberti  die  9.  Febr.  1290  Erfordiae  d. 

erant  potentrssimi  comites  Thuringiae  de  Beichlingen  et  de 
Querfurt  *).  His  quoque  Gerlacus  adiutoribus  uti  poterat. 
Qua  ratione  obtigit  ei,  ut  seditiosos  cives  Mulhusenses, 
quibus  rex  antea  veniam  dederat,  quam  maxime  sibi  con- 
ciliaret.  Promissis  30  talentis  per  totam  vitam  ipsi  quo- 
que festo  nativitatis  Christi  persolvendis,  Gerlacus  civitatem 
in  Omnibus  negotiis  sese  promoturum  et  defensurum  polli- 
citus  est  2).  Deinde  etiam  Gerlacus  Guntherum  comitem 
seniorem  de  Kaefernburg  regi  conciliavit  et  cum  eo  de  auxi- 
liis  regi  mittendis  pactus  est.  Comes  spopondit  se  cum  30 
armatis  equitibus  et  omnibus  castris  suis,  velutsi  castra 
imperii  essent,  per  unum  annum  regi  et  Gerlaco  de  Breu- 
berg  auxiliura  laturum  contra  Fridericum  marchionem  et 
Theodericum  landgravium,  fratrem  eins  eorumque  adiutores 
et  contra  omnes  hostes  imperii.  Cum  30  armatis  in  Thu- 
ringia  se  stipendia  facturum,  extra  tines  terrae  autem,  in 
terra  Orientali,  cum  15  equitibus.  Remunerationem  huius 
stipendii  accepit  350  marcas  argenti,  quam  summam  ei  Ger- 
lacus simul  persolvit,  simul  pignoribus  munivit  ^). 

Interea  rex,  ubi  discordias  in  Helvetia  ortas,  compo- 
suit^),  aestatem  consumserat  in  apparatu  belli,  una  cum 
Eduardo,  rege  Angliae,  Philippo  IV.,  regi  Franciae,  inferendo. 
Licet  magnas  pecunias  ab  Eduardo  accepisset  ^)  ipse  ad  bel- 
lum gerendum  non  accesserat,  sed  principes  imperii  Franciae 
finitimos  adhortatus,  erat,  ut  comitem  Henricum  de  Bar 
adiuvarent,   contra  Philippum^).     Insuper  papa  Bonifacius 


1)  sunt  inter  testes  documenti  die  14.  lan.  1295  Mulhusae  da«. 

2)  doc.  Gerlaci  d.  die  18.  lunii  1295  apud  Grasshofium  de  Mul- 
huaa  p.  294.   N.  XXIII. 

3)  doc.  Güntheri  datum  Gothae  die  27.  Febr.  1296  publici  iuris 
factum  a  Fickero :  Sitzungsberichte  der  Wiener  Akademie  der  Wis- 
senschaften XIV   p.  180. 

4)  cf.   de  Wattenwyl  de  Diesbach :   Geschichte  von  Bern  I  p.  176. 

5)  of.  Boehmerum:  Reichssachen  177,  178,  179,  184  et  Reg. 
Ad.   213.  6)  Boehmeri  Reg.  Ad.  267. 

VIII.  regem  reprehenderat,  quod  Franciae  bellum  inferre 
moliretur  et  a  rege  Angliae  velut  eques  gregarius  mercedem 
acciperet.  Papa  regem  semel  atque  iterum  a  bello  de  hor- 
tatus  est  et  quam  maxime  studuit  ut  pacem  conciliaret  i). 
Ceteroquin  res  Misnenses  regem  magis  tenebant;  fortasse 
etiam  pecunia  ab  Angliae  rege  accepta  ei  facultas  data  erat 
cum  maiore  exercitu  in  terram  illam  redeundi,  eamque  im- 
perio  suo  subiiciendi^). 

Ineunte  mense  Augusto  rex  ex  Germania  meridionali 
Fuldam  profectus  est,  ut  inde  in  Thuringiam  invaderet  et 
loca  quaedam,  quae  etiam  nunc  fideles  Theoderici  obtinebant 
sub  suam  ditionem  subiungeret.  Post  aliquot  dies  Fulda 
cum  magno  exercitu,  ex  parte  conducticio,  accessit  ad  fines 
occidentales  Thuringiae^)  et  capessivit  obsidium  castri  Fran- 
kenstein. Quod  castrum  obtinebat  Theodericus  inde  ab  anno 
1293,  idque  valido  praesidio  et  commeatibus  quam  maxime 
muniverat.  Castellani  cum  aliquamdiu  exercitui  regis  ob- 
stitissent,  eique  magna  detrimenta  intulissent  inter  se  di- 
scordes  facti  regi  castrum,  tradiderunt,  ipsis  vita  et  liber- 
tas  concessa  est*).  Statim  ex  vetere  iure  abbas  Ful- 
densis  ecclesiae  suae  castrum  vindicavit,  idque  obtinuit^). 
Deinde  rex  animo  alacri  accessit  ad  obsidendum  castrum  et 
oppidum  Cruceburgum,  quod  in  finibus  Thuringiae  et  Hassiae 
sinistra  ripa  Werrae  Üuvii  situm  claustra,  ut  ita  dicam,  Thu- 
ringiae occidentem  versus  appellari  poterat.  Itaque  rex 
hoc  oppidum  expugnare  coactus  erat.  Contra  Theodericus 
summa  ope  nisus  erat,  ut  castrum  et  oppidum  quam   ma- 

1)  Boehmeri  Reg.  paparum  276,  277,  278,  280. 

2)  Adolfum  illa  pecunia  suas  res  persecutum  esse  nobis  enarrat 
Gotfriedus  de  Ensmingen  ap.  Bacherume:  fontesll  p.  135  ad  a.  1294; 
ap.  Pez.  III  p.  598  enarratur  regem  consilio  archiepiscopi  Moguntini 
uaura  ea  pecunia  IVlisniam  emisse. 

3)  Ann.  Colmarienses  apud  Pertzium  XVII  ad  a.  1295. 

4)  Chron.  S.  Petri  Erf.  p.  306. 

5)  Schannat:  Historia  Fuidensis  p.  219. 

xime  firmaret.  Quod  cum  commeatu  abundaret,  imperitia 
obsidentium  obsidio  tracta  est,  donec  quodam  die  contigit, 
ut  oppidum,  cuius  cives  domino  suo  fideles  eraiit,  incende- 
retur.  ^Multitudo  oppidanorum  in  castrum  confugit  et  rex 
oppido  pütitus  est.  Quo  factum  est  ut  in  Castro  obsessi 
aqua  intercluderentur.  Celerrime  autem  penuria  aquae,  qua 
iam  obsessi  premebantur,  remota  est  ubi  collusione  cum  qui- 
busdam  militibus  ex  regio  exercitu  aqua  pretio  parata  est. 
Quae  proditio  cum  regi  delata  et  nocentes  crudeliter  inter- 
fecti  esseiit,  obsessi  in  tantas  angustias  adducti  sunt,  utnon 
solum  cibos  cerevisia  coquerent,  sed  etiam  equis  potionem 
darent.  Qua  penuria  tandem  castellani,  post  quam  diu  et 
sine  ullo  fere  detrimento  exercitui  regio  obstitissent,  seregi 
dedere  coacti  sunt ;  salvis  tamen  bonis,  libertate,  vita  ^).  Plus 
quatuor  hebdomadibus  rex  in  obsidione  consumserat.  His 
castris  expugnatis  rex  Isenacum  se  contulit,  ibique  per 
aliquot  hebdomades  in  rebus  Thuringiae  versatus  est.  Antea 
iam  ex  castris  ante  Cruceburgum  civibus  Isenacensibus,  Go- 
thanis,  Alberto  landgravio  praescripserat,  ne  abbatem  Ful- 
densem  iure  suo,  quod  habebat  in  praediis  nonnullis  sitis 
in  Villa  Hayna  prohiberent  2).  Isenaci  deinde  studuit,  ut 
pacem  restitueret.  Quem  ad  finem  die  13.  Nov.  1295,  ex- 
plicato  consilio  suo,  omnes  nobiles,  ministeriales,  civitates, 
incolas  Thuringiae,  qui  pacem  iuravissent,  aut  iuraturi  es- 
sent,  in  fidem  et  clientelam  recepit  eosque  contra  omnes, 
qui  iis  iniuriam  inferrent,  salvis  tamen  eorum  honoribus  et 
iuribus,  sese  defensurum  promisit^).  Mense  Decembri  de- 
mum  rex  cum  exercitu  Isenaco  profectus  iam  ad  subiicien- 
dam  terram  Misnensem  processit.  Theodericus  et  Fridericus 
fratres  etiam  tunc  inter  se  discordes  erant  neque   ex  levis- 

1)  Chron.  S.  Petri  Erf.  ap.  "Menckenium  III  p.  306. 

2)  doc.   Adolfi  datiim  in  castris  ante  Cruceburgum  die  20.  Sept. 
1295  apud  Schannatum:  Hist.  Fuld.  p.  219. 

3)  Mon.  (lermaniae  iiist,  leges  II  463. 


simo  quidem  vestigio  intellegitur  Theodericum,  fratrem  Fri- 
dericum,  cui  prima  periculi  procella  sustinenda  erat,  adiu- 
visse.  Contra  hie  in  marchia  Misnensi,  quantum  maxime 
potuit,  imprimis  episcopum  et  coUegium  episcopale  quacun- 
que  ratione  sibi  obstringeudo,  auctoritatem  et  poteiitiam 
suam  firmaverat.  Ubi  primum  ad  terram  administrandam 
accessit  non  solum  Withegoni  episcopo  emtionem  Pirnae  con- 
firmaverat,  sed  etiam  semper  cum  hoc  viro  familiaritate 
coniunctus  fuerat.  Quo  mortuo  coilegium  episcopale  benefi- 
ciis  multifarie  oblatis  sibi  concihaverat  ^).  Deinde  etiam  Bern- 
hardum  episcopum  Withegonis  successorem  tirma  amicitia 
sibi  iunxerat ;  die  6.  lulii  1294  utrumque  cum  permultis 
militibus  et  clericis  Doebehnae  adfuisse  reperimus,  ubi 
Fridericus  donatiouem  avi  Henrici  marchionis,  qua  6  marcae 
ecclesiae  Misnensi  ex  moneta  Fribergeusi  persolvendae  erant, 
confirmavit  et  redintegravit.  Henrico  enim  mortuo  pecunia 
non  persoluta  erat,  quare  Fridericus  ministris  et  monetariis 
suis  etiam  atque  etiam  commendavit,  ut  pecunia  illa  certis 
diebus  accurate  persolveretur^).  Nihilominus  eodem  tempore 
materia  dissensionis  inter  episcopum  et  marchionem  suscitata 
erat,  cum  advocati  et  iudices  Friderici  ecclesiae  Misnensi 
damna  et  iniurias  intulissent.  Quod  ubi  marchioni  delatum 
est,  saluti  suae  prospiciens,  ad  restituendum  damnum  pomp- 
tissimus  erat.  Quem  ad  liuem  episcopo  et  ecclesiae  Misnensi 
ius  patronatus  capellae  S.  lacobi  in  Castro  aquatico  ^)  cum 
Omnibus  bonis,  quae  ad  eam  capellam  pertinebant,  in  sem- 
piternam  possessionem  tradiilit^).    Marchionem,  ubi  couven- 


1)  cf.   doc.  Friderici  data   die  7.  lunii   1293  et  dat.  Misniae    die 
6.  lulii  1293  apud  Gersdorfium   N.  310  et  311. 

2)  doc.  Frid.  datum    Doebelinae    die  6.  lulii  1294    apud  Gers- 
dorfium N.  313. 

3)  quae  est  pars  castri  Misnensis  Albim  attingens. 

4}  doc.  Friderici  datum   Misaiae  die  23.  lulii  1294    apud  Gera- 
dorfium  N.  314. 

tus  ille  Norimbergensis,  qui  coniici  potest,  non  prospere  ces- 
sit,  eo  magis  studuisse  ut  episcopum  sibi  conciliaret,  appa- 
ret.  Itaque  marchio  Egrae  coram  permultis  nobilibus  terrae 
Misnensis  exposuit,  quondam  avum  suum  Fridericum  IL 
imperatorem  ecclesiam  Misneiiseni  decima  argentifodinarum 
circa  castrum  Scharfenberg  donasse.  Quam  decimam  in  po- 
sterum  episcopo  Bernhardo  omnibusque  successoribus  eius 
sese  non  retenturum  fore  bona  Me  pollicitus  est;  imo  omni 
iure  quod  in  illis  argentifodinis  habere  posset,  decessit  idque  ad 
ecclesiam  Misnensem  transtulit  i) :  Ipse  Bernhardus  episcopus 
deinde  die  10.  Sept.  1294,  quo  tempore  rex  cum  exercitu 
iam  appropinquabat,  in  documento  quodam  marchionis  non 
sine  summa  laude  et  gratia  mentionem  facit^).  Die  30.  Nov. 
1294  quo  tempore  rex  in  terra  Orientali  castris  expugnandis 
occupatus  erat,  Fridericus  Fribergae  coram  satis  multis  equi- 
tibus  et  civibus  in  hospitium  Fribergense  iterum  beneficium 
contulit  3).  Marchionem  tunc  bello  parando  operam  dedisse 
nusquam  apparet.  Paullo  post  potentissimi  vasalli  eius,  burg- 
gravii  Meinher us  de  Misnia  et  Albertus  de  Leissnig  ab  eo 
deficientes  Lipsiae  regi  praesto  fuerant;  episcopus  Bernhar- 
dus autem  ibi  non  adfuit.  Eum  cum  coUegio  episcopali 
etiam  anno  1296  pristinum  animum  retinuisse  ex  eo  intelle- 
gatur  necesse  est,  quod,  cum  coenobia  et  ecclesiae  marchiae 
Misnensis  ab  Adolfo  praesente  multa  beneficia  accepissent, 
neque  ecclesiae  Misnensis  neque  episcopi  unquam  mentio 
fit*).    Hanc  ecclesiam  rex  maximis  beneficiis  et  muneribus 

1)  documentum  Friderici  datum  Egrae  die  25.  Aug.  1294  apud 
Gersdorfium  N.  315. 

2)  doc.  Bernhard!  datum  Misniae,  apud  Gersdorfium  N.  316; 
episcopus  appellat  marchionem  Fridericum:  iUustrem  principem  Mis- 
nensem et  Orientalem  marchionem,  Saxoniae  comitem  palatinum. 

3)  doc.  Friderici  apud   Wiikium  N.  86. 

4)  Diplomatarium  Misnense  a  Gersdorfio  editum  continet  omnia 
documenta  ecclesiae  Misnensis,  neque  ulla  suspicio  est  huic  operi 
documentum  quoddam  non  additum   esse,    praesertim  huius    temporis. 

iustis  de  causis  explere  debuisset,  si  ei,  quod  ab  uno  tan- 
tumraodo  auctore  traditur,  a  marchiono  tot  tantaque  mala 
illata  essent  ^).  Quamvis  igitur  marchio  rege  appropinquante 
episcopo  confidere  posset,  eo  minus  tamen  fide  vasallorum* 
inniti  poterat.  Quae  cum  ita  essent  marchio  vix  sperare  poterat, 
se  regi  eiusque  permagno  exercitui  prospero  successu  obstitu- 
rum  esse.  Itaque  consentaneum  erat  studere,  ut  bona  cum  gratia 
rem  componeret  et  aliquam  saltem  partem  terrae  servaret. 
Sed  etiam  regem  illo  tempore  rem  non  in  summum  peri- 
culum  deduci  iustis  de  causis  cupivisse  verisimile  est.  Haud 
ignorabat,  Fridericum  marchionem,  virum  animi  stabilis  et 
firmi,  civitates  et  castra  sua  munitionibus,  praesidiis,  copia 
commeatuum  firmasse  2)  et  se  fortissime  defensurum  esse. 
Itaque  rex  praevideret  necesse  erat,  se  in  terra  Misnensi 
per  longum  tempus  retentum  iri.  Quantum  temporis  in 
obsidendis  castris  Frankenstein  et  Cruceburgo  consumserat! 
Per  integros  quinque  menses  expeditio  iam  tracta  erat! 
Contra  res  summi  momenti  eum  in  o  ccidentalem  Germaniam 
revocabant ;  bello  cum  Philippo  rege  Franciae  nondum  com- 
posito,  dies  paciscendo  papa  intercedente  ad  medium  men- 
sem  lanuarium  129G  dictus  erat  3).  Adolfus  qui  pacem 
libenter  composuisset,  haud  ignorabat  reges  Angliae  et  Fran- 
ciae minime  ad  pacem  inclinatos  esse:  praevideri  poterat, 
tentatam  compositionem  non  prospere  cessuram,  et  bellum 
primo   vere    vehementius    erupturum    esse.      Quare  Adolfus 

At  satis  raagni  moraenti  est,    quod  eius  temporis  quo   rex    in    marchia 
Misnensi   commoratus  est  fere  nullum   documentum  exstet. 

1)  Chron.  Osterhoviense  ad  annum  1294  apud  Boehmerum :  fon- 
tes  II  p.  537  ;  apud  Rauchium  :  Scriptoies  Austriae  l  p.  522 ;  Eberhar- 
dus  Altahensis  ap.  Boehmerum  :  fontes  II  p.  541.  Quare  non  probaverim 
quae  Kopp.  III,  I  p.  97.  7  de  hac  re  enarrat. 

2)  Ann.   Veteror.    ap.   Menckenium  U.   p.  408. 

3)  Cammeracum  Legates  convenire  constitutum  erat;  cf.  Boeh- 
raeri  Reichssachen  198;  Kopp.:  Geschichte  der  eidgen.  Bünde 
III.    I.    179. 

quoque,  qui  socius  Eduardi  Angliae  regis,  iam  priori  anno 
Philippo  IV.  bellum  indixerat,  ab  bis  rebus  non  diutius  pro- 
cui  abesse  poterat.  Huc  accedit,  quod  iam  tunc  controver- 
siae  cum  Alberto  Austriae  duce  sensim  resurgebant  ^).  His 
de  causis  regem  quam  primum  res  Misnenses  componi  cupi- 
visse,  non  est  quod  pluribus  expouam.  Quae  cum  ita  essent 
rex  et  marchio  convenire  constituerant,  ut  per  colloquia 
omnes  coutroversiae  componerentur.  Fide  publica  interpo- 
sita  Fridericus  in  festo  uativitatis  Christi  1295  Altenburgum 
advenit.  Priusquam  autem  regem  adire  potuisset,  marchio- 
nem  in  hospitio  adesse  militibus  effrenatis  nuntiatum  est, 
qui  statim  cum  armis  catervatim  accurrunt,  in  hospitium  in- 
volant,  tumultuantes  omnes  in  marchionem  in  convivio  ac- 
cubantem  irruunt.  Cive  Fribergensi,  qui  cum  eo  advenerat, 
turbae  se  obiiciente,  marchio  servatur;  civis  mortem  pro 
domino  suo  subit^).  Fridericus,  qui  fortasse  hoc  consilium 
regem  contra  se  iniisse  ratus  est,  statim  Altenburgo  fugit 
et  fortissime  resistendi  consilium  cepit.  Adolfum  neque  huius 
consilii  participem,  neque  facinoris  conscium  fuisse,  satis 
constare  videtur. 

Paullo  post  rex  ineunte  mense  lanuario  1296  Alten- 
burgo profectus  %  Muldam  transiit  et  Chemnitium  iter  fecit ; 
unde  ad  obsidendam  Fribergam  castra  movit  ^).  Regis  mul- 
tum  interfuisse  ut  hac  civitate  potiretur,  apparet,  nam  prae- 


1)  Ailolfus  iam  dudum  suspicioso  et  attento  animo  omnes  mu- 
tus  Alberti  observabat  et  archiepiscopum  Salisburgensem  qui  semper 
fere  cum  duce  lites  habebat,  clam  adiuvabat;  cf.  Boehmeri  Reg.  Ad. 
253-55;  269,  271,  432. 

2)  Haec  res  cum  nobis  nusquam  nisi  in  Ann.  Veteroc.  narretur, 
a  quibusdam  addabitata  est ;  quare  accuratius  de  ea  verba  feci  n. 
additamento  IT. 

3)  docuraentum  Altenburgi  dedit  die  29.  Decembris  1295 :  Boeh- 
mer :  Reg.  Ad.  296. 

4)  documentum  dedit  Adolfus  Cbemnitü  die  23.  lan.  apud  Wil- 
ki\im   N.  91. 


67 


terquam  quod  ea  tunc  opulentissima  et  frequentissima  to- 
tius  marchiae  erat  ^),  cum  possessione  eius  possessio  argenti- 
fodinarum  coniuncta  erat,  quae  marchioni  semper  subsidio 
fuerant.  Fridericus,  quo  hunc  locum  quam  maxime  tirma- 
ret,  non  solum  cives  permultis  beneticiis  sibi  concihaverat, 
sed  etiam  fortissimum  et  fidelissimum  quemque  equitem  in 
praesidio  castri  iuxta  urbem  siti  collocaverat.  Ineunte 
mense  Februario  rex  obsidium  Fribergae  capessivit;  brevi 
tempore  proditione  quorundam  civium  urbepotitus  est  ^).  Cum 
autem  castrum,  ubi  proditores  non  inventi  sunt,  per  lon- 
gum  tempus  resisteret  rex  duos  fere  menses  Fribergae  com- 
morari  coactus  est.  Tandem  contigit  ei,  ut,  ubi  muri  suf- 
fossi  corruerunt,  magna  ruina  facta  regii  mihtes  in  castrum 
irrumperent  et  omnes  qui  in  praesidio  erant  vivos  caperent. 
Rex  ira  incensus,  quod  tam  diu  obstiterant,  fortasse  etiam 
quod  oblatas  conditiones  reiecerant,  summo  iure  cum  capti- 
vis  egit,  eorumque  sexaginta,  uimirum  liostes  imperii,  sta- 
tim decollari  iussit  ^).  Fadem  sors  imminebat  reliquis  capti- 
vis,  quibus  rex  deprecantibus  nobilibus  suis  pepercerat. 
Quae  severitas,  cum  ingentem  pavorem  in  terra  Misnensi 
excitasset,  marchio  Fridericus,  ubi  hie  nuntius  ei  allatus 
est,  celerrime  consilium  cepit,  quo  vitam  horum  virorum 
sibi  ad  tempus  futurum  reservaret.  Quem  ad  finem  oppido 
et  Castro  Misnensi  reliquisque  castris  traditis  obtinuit,  ut 
libertati  et  vitae   captivorum   parceretur  "*).     Fridericus   sie 


1)  cf.  apud  Tittmannum  documentum  die  4.  luHi  1225  datum  ; 
apud  Hornium  :    Henricus  Illustris   docc.   N.   49  et  57. 

2)  Chron.  S.  Petri  Erf.  ex  emendato  texto  Wegeliano  in  Ann. 
Reinh.  p.  272;  primum  documentum  Adolfus  Fribergae  dedit  die  19. 
Februarii;  Boehmeri   Reg.   Ad-  298. 

3)  Eberhard  US  Altahensis  apud  Pertzium  in  Mon.  Germaniae 
bist.  XVII;  Chronicon  parvum  Dresdense  apud  Menckenium  III.  p.  347; 
Ann.  Veteroc.  ap.   Menckenium  11.  p.  409- 

4)  Ann.  Veteroc.  ap.  Menckenium  II.  p.  409 ;  delectat  com- 
parare    qua    ratione    haec    obsidio  Fribergae    ab    historicis    insequen- 

marchionatu  privatus  cum  paucis  comitibus  de  terra  cessit. 
Ubi  locorum  proximo  tempore  versatus  sit,  nobis  nusquam 
traditur ;  unus  auctor  nobis  enarrat  Fridericum  anno  1296 
in  Italiam  se  contulisse  ibiqiie  a  nonnullis  civitatibus,  quippe 
qui  nepos  Friderici  II.  esset,  dominum  receptum  esse  ^).  Quae 
narratio  dominicanorum  Colmariensium ,  qui  semper  fere 
res  optime  perspectas  habent,  sine  dubio  eo  maiorem  apud 
nos  fidem  habebit,  ubi  comparamus,  quae  nobis  in  carmine 
historico  Nicolai  de  Bibera  de  legatis  Langobardorum  nar- 
rantur,  qui  anno  1281  in  Thuringiam  -  Misniam  venisse  di- 
cuntur,  ut  sibi  nepotem  Friderici  II  imperatoris  dominum 
exorarent-  .  Attamen  cum  ab  auctoribus  Italicis  eiusdem 
temporis  huius  rei  nusquam  mentio  fiat,  nihil  pro  certo 
affirmare  possumus.  Fridericum  in  Lusatia  apud  Theoderi- 
cum  fratrem  versatum  esse  ne  levissima  quidem  vestigia 
exstant.  Item  nobis  nusquam  traditur,  regem  Adolfum,  ubi 
marchiam  Misnensem  imperio  suo  subiecit,  Theodericura  quo- 
que  aggressum  esse.  Qui  princeps  appropinquante  regio 
exercitu  anno  1294  de  Thuringia  .cesserat  et  in  Lusatiam 
se  receperat,  cuius  terrae  possessionem  nemo  impugnavit. 
Cum  Adolfus  in  Thuringia  et  in  terra  Orientah  castra  Theo- 
derici  expugnaret  et  deinde  Friderico,  fratri  eins,  marchiam 
Misnensem  adimeret,  ipsius  Theoderici  nusquam  mentio  fit. 
Per  totum  fere  annum  1295  Gubenae  versatus  est  3).  Omnino 
non  pauca  exstant  documenta,  ex  quibus  intelligitur,  Theode- 
ricum  cum  uxore  sua  et  cum  multis  equitibus,  his  annis  in 

tium  saeculorum  ornata  sit:  MoUerus  Theatrum  Fribeigense,  Friber- 
gae   1653. 

1)  Filius  marggravii  Thuringie  venit  in  Lombardiam  et  quedam 
civitates  eum  dominum  acceperunt :  Ann.  Colmarienses  apud  Pertziura 
XYir.  ad.  a.   1296. 

2)  cf.  Carmen  occ  aut.  apud  Hoeflerura:  Sitzungsberichte  der 
Wiener  Akademie  der  Wissenschaften  37,  3;  de  chronologia  cf.  ad- 
ditamentum  1. 

3)  doc.  Theoderici,  ap.   Wilkium  N.  88. 

Omnibus  partibus  Lusatiae  versatum,  bona  pace  terrae  ad- 
ministrandae  operam  dedisse  *)•  Annis  1294—96  Theoderi- 
cum  ipsum  in  belUs  quibus  ei  possessiones  in  Thuringia  et 
in  terra  Orientali  ademtae  sunt,  contra  regem  arma  non 
tulisse  satis  constare  videtur.  Licet  rex  non  tentavit,  ut 
Lusatiam  quoque  imperio  suo  subiiceret,  exstant  tamen 
testimonia,  ex  quibus  intelligitur,  hanc  terram  pro  feudo 
vacuo  habitam  esse  ^j. 

Rex  Adolfus,  ubi  Castro  Fribergensi  expugnato,  Misnia- 
que  tradita,  totam  terram  imperio  suo  subiecit,  per  longum 
tempus  ibi  versatus  est,  ut  res  mutatas  quam  maxime  sta- 
bihret  et  firmaret.  Fribergae  equitibus  ordinis  Teutonici 
possessionem  pristini  coenobii  Zschillen,  quod  eis  Withego 
episcopus  tradiderat,  confirraaverat  ^).  Abbati  coenobii  Chem- 
nitz, ad  reditus  coenobii  augendos,  concessit,  ut  bona  im- 
perii  usque  ad  50  marcas  annui  reditus  acquireret  *).  Tri- 
bus  dominis  de  Plauen,  qui  stipendia  meruerant  in  ten^a 
Misuensi,  promissis  600  marcis  argenti  castrum  Hirschberg 
oppigneravit  ^).  Maioribus  beneficiis  rex  coenobium  Seuse- 
litz  donavit,  cui  non  solum  concessit,  ut  reditus  100  mar- 
carum  acquirere  posset,  sed  etiam  in  suam  et  in  imperii 
clientelam  coenobium  receptum,  advocatum  illius  regionis 
defendere  iussit  ^).  Similia  beneficia  coenobiis  Buch  et  Vete- 
ris  Cellae  oblata  sunt  ^). 

Rex,  cum  iam  maiori  constantia  ad  bellum  contra 
regem  Franciae  gerendum  accedere  in  animo  volutaret,  Al- 
tenburgi  litteris  scriptis  cives  Vesontinos  invitavit   ad  com- 

1)  cf.   dooc.  Theoderici  ap.  Wilkium  89,  90,  93,    100. 

2)  cf.  doc  ap.  Riedeliam  II,  IL  p.  143;  cf.  Lausitzisches  Ma- 
Razin  Bd.  21,  p.  69  ss. 

3)  Boehmeri  Reg.   Ad.  299. 

4)  Boehmeri  Reg.  Ad.  300. 

5)  Boehmeri  Reg.   Ad.  433. 

6)  Reg.  Ad.  302,   303. 

7)  Reg.   Ad.  305,  306. 

mune    concilium,    quod   in    diem  S.   lohanuis  Francofurtum 
convocabat.    In  his  litteris  civibus  nuntiavit  sese  principatus 
Thuringiae,    Misniae,   terrae  Orientalis  imperio  suo   subje- 
cisse  1).     Inde  rex  convenit  Wenceslaum  Bohemorum  regem 
in  coenobio  Grünhain  2),  ubi  liberi  utriusque  regis  coniuncti 
sunt ;  iuvenis  Rupertus,  regis  Adolfi  tilius,  sponsam  suam  in 
Bohemiam  secutus  est.    In  hoc  conventu  principum  res  im- 
perii  quoque  tractatas  esse,  non  est  quod  pluribus  exponam. 
Adolfus  a  coenobio  profectus   est  Lessnitium,   ubi   coenobio 
Veteris  Cellae  beneticium  quoddam   impertiit ;    deinde  Zwic- 
caviam  se  contulit.    Cives  huius  urbis  regi  Privilegium  pro- 
posuerunt,   quo  Henricus   Illustris  eiusque   hhus   et   nepos, 
Theodericus   et  Fridericus,    marchiones  Landsbergenses,   iis 
concesserant,  ut  intra  lines  marchiae  Misnensis   in   omnibus 
nundinis  a  tributo,   quod   dicebatur  Ungelt  hberati   essent; 
quod  Privilegium   rex   civibus   supplicantibus  confirmavit  ^). 
Zwiccavia  rex  Altenburgum  et   Lipsiam,    deinde   in  Thurin- 
giam  profectus  est;  festum  Pentecostos  Numburgi  celebravit. 
Priusquam  autem  de  terra  Misnensi  cessisset,  Henricum  de 
Nassau,  nepotem  suum  %   iudicem  provincialem  per  terram 
Misnensem  constituit,  eique  marchiam  administrandam  com- 
misit  5),    Fortasse  rex  hanc  marchiam  domui    suae   posses- 
sionem  hereditariam  acquirere  animo  agitabat ;    quod  consi- 

1)  Boehmeii  Reg.  \d.  304;  litterae  scriptae  sunt  Altenburgi   die 
8.   Aprilis  1296. 

2)  Boehmeri  Reg.  Ad.  ad  monsem  Aprilem  1296;  Schoettgen.  : 
diplomata   et  scriptores  Germ.  II.  p.  533. 

3)  doc.  Adolfi  datum  Zwiocaviae  die  20.  Aprilis  1296,  apud 
Wilkium  92.  ^  j      P 

4}  Henricus  erat  filius  Ottonis  comitis  de  Nassau,  eiusque  uxo- 
ris  Agnetis;  cf.  doc.  utriusque  coniugis  datura  die  3.  Maii  1289  et  die 
'<^3.  lulii  1292  apud  Gudenum  :  cod.  dipl.  II.  p.  261  et  274;  Henri- 
CU8  iam  priori  anno  regem  concomitatus  erat;  est  inter  testes  docu- 
menti  Adolfi  dati  die  8.  lan.  1295. 

5)  Ann.  Veteroc  ap.  iMenokenium  IL  p.  410. 

lium,  quominus  exsequeretur,  et  inopia  virium  et  praematura 
morte  impeditus  est.  Alioquin  consentaneum  fuisset  Wen- 
ceslao  regi,  qui  illo  tempore  terram  Plisnensem  pignoris 
loco  possidebat,  hanc  terram  quoque  defendendam  tradi. 
Insuper  Wenceslao  hoc  tempore  contigerat,  ut  partem  terrae 
Misnensis  sub  suam  ditionem  subiuugeret;  unde  postea  fere 
totam  marchiam  sibi  comparavit.  Pactus  enim  erat  cum 
Friderico  Heinrici  Illustris  filio,  marchione  Dresdensi,  ut  ci- 
vitates  et  castra  Dresden,  Radeberg,  Tharand,  Dippoldis- 
walde,  Willansdorf,  Liebenthal  et  Ottendorf,  quae  marchio 
iure  feudali  a  rege  acceperat,  Hermanno  et  Friderico  de 
Schoenburg  fratribus  custodieuda  traderentur.  Qui  nobiles 
has  civitates  et  castra  Wenceslao  regi  eiusque  heredibus 
bona  fide  se  tuituros  et  sine  mora  tradituros  fore  polliciti  sunt, 
si  marchio  sine  legitimis  heredibus  mortuus  esset,  aut  feuda 
eo  vivo  legitimis  de  causis  vacassent  M.  PauUo  post  W^en- 
ceslaus  a  Bernhardo  episcopo  Misnensi,  cuius  ecclesia  iam 
antea  exhausta  hello  perniciosissimo  ad  extremum  inopiae 
venerat,  consentiente  collegio  episcopali,  oppidum  et  castrum 
Pirnam  4000  marcarum  argenti  emerat  2).  Contra  rex  Agnete 
filia  raortua  terram  PUsnensem  amisit  3),  quae  iam  Henrico 
Nassovio  administranda  tradita  est.  Henricus  inde  sese  iu- 
dicem generalem  per  terram  Plisnensem  et  marchiam  Mis- 
nensem appellat  ^). 

Adolfus  rex  Numburgi  aliquamdiu  versatus  est.     Coe- 

1)  doc  utriusque  fratris  datum  Pragae  die  4.  Augusti  1294  apud 
Pelzelium:  Abhandlungen  der  böhmischen  Gesellschaft  der  Wissen- 
schaften 1787. 

2)  quae  emtio  facta  est  ante  diera  12.  Oct.  1296,  quo  die  Bernh. 
mortuus  est:  doc.  Alberti  episcopi  Misnensis  (1296—1312)  datum  die 
19.  Aprilis   1300,  apud   Gersdorfium  324. 

3)  cf.   Boehmeri  Reg.  Ad.  ad  mensem  Aprilem   1296. 

4)  cf.  doc.  Altenburgi  die  22.  Maii  1297  datum  apud  Mencke- 
nium  III.  p.  1082  ss.  ot  doc.  Altenburgi  d.  22.  lan.  1298  d.  a  p.  Schoett- 
gen.:  dipl.  et  ss.  11.217. 

nobio  Marienthron  apud  Grimmas  decimam  metallorum, 
quam  ei  Henricus  marchio  impertitus  erat,  cum  omnibus  re- 
liquis  privilegiis  confirmavit  et  coenobium  simili  ratione, 
qua  antea  coenobium  S.  Clarae  Weissenfelsense  in  tutelam 
suam  recepit.  i)  Eodem  die  quo  rex  Numburgo  profectus 
est,  pactionem  fecit  cum  Henrico  Merseburgensi  episcopo, 
qua  ille  castra  Neuenburg  et  Eckartsbergam  ad  mandatum 
regis,  acceptis  3500  marcis  argenti  se  traditorum  pollicitus 
est.  2)  Numburgo  rex  iter  pergit  Weissenseam  et  Isenacum, 
ubi  abbati  et  coenobio  Portensi  lacum  apud  villam  Gross- 
Brambach,  advocatiam  in  villa  Zebekur  et  omnia  praedia 
confirmavit.  3j  Deinde  ubi  rex  coenobio  Volkolderode,  ad 
restituenda  damna  ab  exercitu  suo  illata  reditus  duarum 
marcarum  attribuit  %  Francofurtum  iter  fecit;  in  Thuringiam 
nunquam  rediit. 

Vice  regis  in  Thuringia  feliciter  et  prospere  functus 
est  Gerlacus  de  Breuberg,  quamvis  potentia  et  opes  amico- 
rum  Theodorici  nondum  fractae  essent.  Imo  etiam,  dum 
rex  castrum  Fribergense  obsidet,  fortuito  concursu  nobiles, 
qui  a  partibus  iunioris  landgravii  stabant ,  iusto  fere  proelio 
cum  adversariis  congressi  sunt.  Quod  proelium  factum  est 
dominica  Laetare  1296  apud  villam  Eschenbergam  haud 
procul  a  Gotha.  Begii  milites,  paene  victoriam  adepti,  ubi 
quidam  socii  turpissime  in  fugam  se  coniecerunt,  quamvis  for- 
tissime  restitissent,  superantur,  multi  capiuntur.  Cives  Go- 
thani  et  Gerlacus  de  Breuberg,  quibus  hie  nuntius  sero  al- 

1)  Boehmeri    Reg.  Ad.  310.  311. 

2)  Reg.  Ad.  S12;  castrura  quod  Numburgi  erat  intelligi  non 
potest,  quod  apparet,  ubi  nobis  in  meraoriam  revocamus  ineunte  anno 
1295  castra  Neuenburg,  super  Friburgum  situm ,  et  castrum  Eckarts- 
bergam finitircum  ab  Ottone  IV  3000  marcarum  redon.tum  esse. 

3)  doc.  Adolfi  datum  Isenaci  apud  Bertuchium  Chronicon  Por- 
tenee  I.  p.  228. 

4)  doc.  Adolfi  datum  die  1.  lunii  1296  Vachae  apud  Grassho- 
fium  de  Mulhusa  p.  187. 

latus  est  auxilio  venire  non  poterant^).  Gerlacus  hoc  tem- 
pore magnopere  occupatus  erat  discordia,  quae  inter  mili- 
tem  quendam,  Alexandrum  de  Wernrode,  et  coenobium  Wal- 
kenried orta  erat.  Quae  res  anno  1297  demum  transacta 
est,  cum  eques  ille  iudicia  conservatoruin  pacis  ipsiusque  regis 
contemneret  ^). 

Res  Alberti  landgravii  et  Alberti  iunioris  praesentia 
regis  et  hello  in  Thuringia  gesto  nulla  parte  immutatae 
erant.  Ex  testimoniis,  quae  multae  exstant,  intelligitur 
landgravium  iisdem  iuribus  et  officiis  terrae  administran- 
dae  operam  dedisse  quibus  antea.  Imprimis  illo  tempore 
Albertus  studuit,  ut  clarissimo  coenobio  Reinhardsbrun- 
nensi,  quod  ad  egestatem  redactum  erat,  opem  ferret.  Non 
solum  concessit ,  ut  praedia  vendita  redemi  possent  ^) ,  sed 
etiam  coenobium  contra  superbias  equitum  quorundam  de- 
fendit*).  Albertus  iunior  quoque,  ut  benevolentiam  et  ob- 
sequium  abbatis  remuneraretur ,  acceptis  20  marcis  argenti, 
octo  villas  ecclesiae  Reinhardsbrunnensis  patre  consentiente 
a  vectigali  octo  marcarum  vindicaverat ,  quae  ei  singulis 
annis  ex  more  in  castrum  suum  Teneberg  referebantur  ^). 
Paullo  post  coenobium  praedio  Waltershusae  sito  donavit, 
ut  fratres  per  totam  vitam  in  precibus  sui  et  uxoris  suae 
recordarentur  ^). 

1)  Ann.  Reinh.  p.  273-  274. 

2)  cf.  docc. :  ürkundenbuch  für  Nieder-Sachbeu  I,  III.  N.  567, 
568.  569.  570.  580. 

3)  cf.  doc  Alberti  datum  die  30.  Nov.  1293.:  Thuringia  eacra 
216;  docc  abbatis  Georgenthalensis  data  die  23.  Febr.  1^95  et  die  13. 
Dec  1296:  Thuringia  sacra  p.  217; 

4)  cf.  documentum  Alberti  datum  Erfordiae  die  31.  Maii  1297 
et  documentum  militum  de  Dollstedt  datum  Gothae  die  3.  lunii  1297: 
Thur.  sacra  p.  218. 

5)  documentum  Alberti  iunioris  datum  Reinhardsbrunn  die  4. 
Decembris  1295  apud  Habnium  :  Collectio  monuraentorum  ineditorum 
I.  p.  106. 

6)  documentum  Alberti  iun.  datum  Teneberg  die  10.  Oct.  1296  : 
Thuringia  sacra  p.  130. 


! 


74 


Albertum  cum  Gerlaco  concordia  coniunctissimum  fuisse 
ex  eo  intelligitur ,  quod  colluserimt ,  ut  Mulhusam  ,  urbem 
imperialem  Alberto  oppi>neratam ,  totam  imperio  eins  sub- 
iicerent.  Quem  ad  tinem  cives  incusariint,  quod  praeter 
ius  portorium  instituissent ,  nummos  signavissent  aliaque 
iura  sibi  vindicavissent.  Mulhusenses  vero  arbitris,  Alberto 
de  Brandenberg,  Henrico  de  Mila,  Heinemanno  de  Hain, 
Hermaimo  de  Hirsingerode,  consiliariis  landgravii,  argumen- 
tis  firmissimis  demonstrarunt  se  omnibus  his  privilegiis 
optimo  iure  uti  inde  a  temporibus  Friderici  imperatoris. 
Quod'  cum  iureiurando  interposito  firmassent ,  landgravius 
incepto  desistere  coactus,  sese  in  posterum  cives  iuribus 
non  prohibiturum  pollicitus  est  \). 

Quae  dum  in  Thuriugia  geruntur  auctoritas  regis  per 
totam  lere  imperium  imminuta  est  et  potentissimi  princi- 
pes  ei  infesti  facti  sunt.  In  contione  permultorum  princi- 
pum,  qui  ad  celebrandum  diem.  quo  Wenceslaus  rex  Bo- 
hemiae  coronatus  est ,  mense  lunio  1297  Pragam  convene- 
rant  primo  de  removendo  rege  occultis  colloquiis  actum  est  2). 
Auetor  quidam  nobis  enarrat  Theodericum  et  Fridericum 
marcbiones  huic  contioni  interfuisse.  ^)  Venerabundis  quidem 
verbis  praesentes  principes  et  archiepiscopi  Gerhardus  Mog. 
Wigbertus  Colon.,  Wenceslaus  rex  Bohemiae,  Otto  IV.  et  Otto 
Longus,  marcbiones  Brandenburgenses ,  contirmarunt  dona- 
tionem  illam,  qua  rex  coenobio  Volkolderode  damna  resar- 
civerat*);  brevi  tarnen  tempore,  post  multas  controversias, 
bellum  inter  regem  et  Albertum  Austriae  ducem  exarsit.  Adol- 
fus  exercitum ,  quem  collegerat ,    ut  una  cum  Eduardo  An- 

1)  doc.  Alberti    datum    Isenaci    die    17.  Maii    1297    apud    Wil- 
kium  N.  98. 

2)  cf.    Chron.    S.    Fetri     Erf.    p.    307    et    Siffridum    Presbyterum 
Misnensera  in  compendio   historiarum   apud  Pistorium    I.   1047. 

3)  Ottocar.   fde   Horneck)  p.  652. 

4)  doc.  horum    principura  exstat    apud   RiedeUum  in  cod.  dipl. 
Brand.  U,  1.  p.  492- 

gliae  rege,  Philippum  IV.  aggrederetur,  ubi  inducias  inter 
illos  factas  nuntiatum  est,^)  contra  adversarios  suos  mittere 
poterat,  statimque  Alberto  appropinquanti  in  Sueviam  ob- 
vius  processit.  Nihilominus  auxilia  circumspexit.  Memo- 
ratu  dignum  est  et  res  Thuringiae  immutatas  accuratissime 
notat,  quod  comites  et  nobiles  Thuringiae,  qui  antea  sem- 
per  fere  cum  landgravio  rerum  in  imperio  gestarum  nulluni 
rationem  habuerant,  iam  promptissimi  erant  ad  auxilium 
Adolfo  contra  principes  ferenduni.  Profecto  vix  dubitari 
potest  quin  haec  commutatio  rerum  magna  ex  parte  vir- 
tute  et  diligentia  Gerlaci  de  Breuberg  facta  sit,  qui  in  Thu- 
ringia  quantum  maxime  potuit  regis  et  imperii  commoda 
promoverat.  Rex  Gerlaco  fratri  et  filio  eins,  ut  ei  de  dam- 
nis  acceptis  et  de  pecunia,  qua  castrum  Rastenberg  et  alias 
possessiones  imperii  redemerat,  caveret,  oppigneraverat 
4400  marcis  oppidum  Mosbach  et  monetam  Hallensem  2). 
Cum  comitibus  et  nobilibus  Thuringiae  regis  avunculus, 
Eberhardus  comes  Cattimelibocensis  pactus  est.  Otto  comes 
de  Anhalt,  Fridericus  de  Beichlingen,  Gerhardus  de  Quer- 
furt, Otto  de  Orlamünde,  Fridericus  de  Rabenswalde,  Gun- 
therus  de  Schwarzburg ,  permulti  alii  nobiles ,  polliciti  sunt 
sese  trinos,  quaternos  aut  plures  dicta  pecuniae  summa  cer- 
tum  armatorum  numerum  communiter  coacturos  ^).  Sed 
haec  auxilia  Thuringica  regem  non  adiuvisse  videntur, 
nam  priusquam  collecta  essent,  Adolf us  die  23.  lunii  1298 
a  principibus  ab  imperio  remotus,  nono  die  post  in  proeho 
cum  Alberto  occisus  est  *). 

1)  cf.  Boehnjeri  Reg.  Ad.  ad  raensem  Sept.   1297. 

2)  doc.  Adolfi  regio  datum  Oppenheim  die  10.  luUi  1297  in 
diplomatario  Breubergensi  N.  12:  loannis  spicilegium  tabularum 
veterum. 

3)  doc.  Adolfi  datum  Oppenheim  die  11.  Martii  1298  apud 
Wenkium:  Hessische  Landesgeschichte,  katzeneinbognisches  Urkun- 
denbuoh  p.  66. 

4)  cf.  Boehmeri  Reg.  Adolfi  ad   diem  2.  lulii  1298. 

Morte  Adolfi  regis  res  Thuringiae-Misiiiae  in  meliorem 
statum  mutatae  sunt.  Albertus  landgravius  eiusque  filii, 
cum  discordiis  suis  in  magna  mala  coniecti  essent,  in  gra- 
tiam  reconciliati  ex  eo  tempore  terras  amissas  sensim  re- 
cuperare  coeperant.  Plus  decennium  praeteriit,  priusquam 
multis  laboribus  et  certaminibus  recepissent,  quae  propria 
culpa  amiserant.  Qua  ratione  usque  ad  annum  1310  terram 
Misnensem  et  Thurigiam  recuperaverint  alio  loco  exponam. 


Additamentum  I. 

Rxplioantur  quaedam  de  „carmine  occulti  autoris  historico" 
quod  public!  iuris  factum  est  a  Hoeflero  :  Sitzungsberichte  der  Aka- 
demie der  Wissenschaften  zu   Wien,  Bd.   37,  3. 

Hoc  Carmen  hexametris  leoninis  conscriptum  exstat, 
auctore  Hoeflero,  in  manuscripto  saeculi  XIV,  quod  nuper 
in  bibliotheca  Pragensi  iterum  inventum  est.  Argumentum 
eius  ad  illustrandam  historiam  generis  humani  quoad  vitae 
cultum  moresque  et  artes,  quales  saec.  XIH  imprimis  in 
Thuringia  fuerint,  summi  momenti  est.  Divisum  est  in  quin- 
que  „distinctiones'',  quarum  prima  multum  valet  ad  expli- 
candam  eruditionem  et  litteras,  ad  quas  illo  tempore  viri 
magni  incumbebant,  qua  ratione  antiquitati  eruditae,  arti 
metricae,  philosophiae  cc.  operam  dabant, 

Poetam  huius  carminis,  Nicolaum  de  Bibera,  Thurin- 
gumnobili  locoortum,  esse  ex  quaestioneHoefleri:  Sitzungs- 
bericht der  W.  Ak.  d.  W.  Bd.  38,  I.  p.  149—55  verisimile 
factum  est.  Quo  tempore  hoc  Carmen  conscriptum  sit  Hoef- 
lerus  in  Universum  exposuit.  Attamen  mihi  quaedam  huc 
conferenda  sunt. 

Ac  primum  quidem ,  quo  tempore  prima  ,distinctio' 
conscripta  sit,  magni  momenti  sunt  versus  460  ss.  et  497, 
quos  eo  tempore  scriptos  esse  in  aperto  est,  quo  Erfordia 
nondum  excommunicatione  absoluta  erat,  id  est  ante  festum 
Paschale  anni  1282.  Erfordia  enim  excommunicata  fuit 
per  triginta  menses ,  (cf.  Chron.  S.  Petri  Erf.  p.  292)  unde 
apparet  excommunicatam  esse  circa  festum  Michaelis  1279. 
Itaque  versus  460 : 

Sic  erdfrodenses  per  bis  denos  quia  menses 
non  sunt  correcti  — 
nonnisi   per    mensem    Maium    1281    scriptus   esse    potest. 
Quam  sententiam  probant  versus  505  et  506. 

In  ,distinctione'  II.  v.  510  „marchio  misnensis"  est  Hen- 
ricus  Illustris,  quod  magis  in  promptu  est  in  versu  541  ss. 
Hunc  enim  poetam  fuisse  inter  omnes  constat  et  v.  532 
senior  marchio  appellatur.  V.  513  „Antistes  wetego"  est  Wi- 
thego  I.  episcopus  Misnensis  1266 — 93  (cf.  Gersdorfium  in 
codice  diplom.  Saxoniae  II.  I.  in  praefatione  XVIII) 
Nuntius  a  marchione  anno  1252  Romam  missus,  V.  546, 
ut  papae  Carmen  praesentaret,  noster  Henricus  burggravius 
de  Kirchberg  est,  cui  totum  Carmen  dedicatum  esse  vide- 
tur.  Hanc  secundam  distinctionem  eodem  anno  1281  con- 
scriptam  esse  ex  eo  intelligitur,  quod  auctor  refert  vix  duos 
menses  et  tres  dies  praeteriisse,  ex  quo  nuntiatum  sit, 
Hungarorum  regem  uxore  legitima  repudiata  excommunica- 
tum  esse :  V.  806 :  ,,factus  fore  dicitur  exlex". 

Quae  narratio  eo  pertinet,  quod  rex  Ladislaus  Cumanus 
1281  uxore,  Caroli  Siciliae  regis  filia,  repudiata,  a  legato 
papae,  accedentibus  aliis  quibusdam  peccatis,  excommunica- 
tus  est.  (cf.  de  his  rebus  Chron.  Salisburgense  apud  Pe- 
zium :  Scriptores  Austriae  I  p.  382  et  Rainaldum :  Annales 
ecclesiastici  ad  annum  1280  et  1281).  Unde  constat  hanc 
dist.  II.  anno  1281  conscriptam  esse.  lam  hac  ratione  pro 
certo  affirmare  possumus  legationem  illam  Langobardorum 
eodem    anno     1281    in    Thuringia    fuisse;    legimus   enim 

V.  549:    Huc  quod   ab  hoc   soboles  sua  queritur  et  sua 

proles 

Per  lombardorum  populos  ut  rex  sit  eorum 
et  versu  552:  Quorum  legatos  cum  nuper  marchio  gratos 

Idem  susciperet. 
Eodem  anno  1281  legatos  Longobardorum  in  Thuringia 
fuisse  nobis  traditur  in  Historia  de  Landgraviis  Thuringiae 
apud  Eccardum  :  Historia  genealogica  principum  Saxoniae 
superioris  p.  351  ss.  Huc  pertinet  quod  nobis  traditur  in 
Ann.  Colmariensibus  apud  Boehmerum :  fontes  H.  p.  33. 
Auetores  Italici  aequales  nihil  de  hac  re  tradunt :  Muratori, 
Scriptores  rer.  It.  T.  IX,  X. 

Quarta  ,distinctio'  nonnisi  Erfordia  excommunicatione 
absoluta  conscripta  esse  potest;  id  est  sub  finem  1282, 
sive  potius  prima  aestate  1283,  quod  certamen  illud  Erfor- 
tensium  cum  Theoderico  non  ante  initium  anni  1281  factum 
esse  potest.  Verba:  ,,puto  quod  sit  tercius  annus"  in- 
telligo :  ich  meine,  dass  es  schon  ins  dritte  Jahr  geht,  seit 
— ;  si  quis  autem  intelligit,  quod  mihi  quidem  abhorrere 
videtur  a  sensu  verborum :  ich  meine,  dass  schon  drei  Jahre 
herum  sind,  seit  —  anno  sequenti  perscriptionem  huius 
distinctionis  attribuere  cogimur.  Sed  haec  interpretatio  refu- 
tatur  etiam  versu  1254  ss.  Constat  enim  seditionem  Yol- 
radi  de  Gotha  (cf.  Chron.  S.  Petri  Erf.  apud  Menckeni- 
um  HI.  p.  292),  quam  nuper  accidisse  his  versibus  significa- 
tur  anno  1283  factam  esse.  Unde  apparet  hanc  distinctio- 
nem  non  post  annum  1283  conscriptam  esse.  Quo  eodem 
tempore  et  quintam  distinctionem  conscriptam  esse  ex  eo 
intelligitur,  quod  V.  2135  narratur.  Bernhardus  deWoelpe 
archiepiscopus  Magdeburgensis  electus  est  anno  1279,  (sed, 
ut  decessor  eins  neque  confirmatus,  neque  consecratus  obiit 
anno  1281;  cf.  Hoffmann:,  Geschichte  der  Stadt  Magde- 
burg Bd.  I,  p.  192.)  Adiectis  triduo  et  quatuor  mensibus 
idem  annus  1283  efficitur  unde  etiam  confirmatur  quartam 
distinctionem  non  post  annum  1283  conscriptam  esse  posse. 

lam  corrigendum  mihi  videtur  quod  Hoeflerus  p.  186 
per  errorem  Witegim  Merseburgenseni  episcopum  appellat, 
auctore  Paulo  Langio  in  Chronico  Numburgensi.  (P.  Langius, 
monachus  Bosaviensis,  prope  C'izam,  vixit  initio  saeculi 
XVI).  Intelligendus  est  Withego  I.  episcopus  Misnensis 
1266—93,  cuius  mentio  fit  V.513:  »Antistes  wetego.«  Mer- 
seburgensis  episcopus  tunc  erat  Eridericus,  qui  nominatur 
in  documento  Rudolfi  regis  dato  die  14.  Maii  1282  (Boeh- 
meri  Reg.  Rud.  665) ;  cuius  successor  in  episcopatu  fuit 
Henricus  (Boehmeri  Reg. :  Reichssachen  149)  qui  iam  die 
15.  Sept.  1282  electus  appellatur  in  documento  apud  Gers- 
dorfium  in  codice  diplomatico  Saxoniae  regiae  II,  I  N.  253. 


Additamentum  IL 

Locus  annahum  Veterocellensium  qui  in  controversia 
est,  exstat  apud  Menckenium  II  p.  408.  Quo  loco,  ubi  ex- 
positum  est  marchionem  Fridericum  fide  publica  interposita 
Altenburgum  venisse,  haec  verba: 

—  «ubi  compertum  fuit  Marchionem  Fridericum  in 
hospitio  adesse.  mox  Suevi,  correptis  armis  cum  potentia 
ad  hospitium  accurrunt,  ipsumque  in  mensa  sedentem  occi- 
dere  satagabant:  quod  praevidens  quidam  civis  Fribergensis, 
qui  cum  ea  advenerat,  sese  inter  marchionem  et  vibratum 
percussoris  gladium  celeriter  opposuit,  sicque  mortem  pro 
domino  suo  marchione  dedit.a 

Res  quae  hie  narratur  nusquam  alibi  traditur.  Addu- 
bitavit  eam  Guenderode:  Leben  des  römischen  Königs  Adolf 
p.  61,  quod  nusquam  nisi  in  hoc  unico  fönte  tradita  sit,  cui, 
quippe  quod  serioris  aetatis  sit,  nulla  fides  habenda.  In 
sententiam  Guenderodii  discessit  Koppius:  Geschichte  der 
eidgenössischen  Bünde  HI,  I  p.  97,  3.     Guenderodium  autem 

verba  auctoris  nostri  omnino  non  intellexisse  contendo.     Ac 
primum  quidem  dicit  marchionem  Frideiicum  apud  mensam 
regiam,  coram  rege  invasum  esse:    quod  vero  auctor  noster 
ne  verbo  quidem  commemorat!     Cum   sie    verba   non  recte 
intellexisset,  mirari  non  possumus,    quod    haue   rem   totam 
repudiavit,  quae  profecto  minus  cadebat  in  naturam  laudato- 
riam  et  apologeticam  illius  libri.  Perlustrantes  verba  auctores 
fieri  non  potest,    quin  intelligamus  marchionem  statim  post 
adventum,   ubi   regem    nondum   adiit,    in    ))hospitio«    inva- 
sum esse.  »Hospitiumcc  aut  publicum  hospitium  est:  eine  öf- 
fentliche  Herberge,    aut.   quod  quidem    verisimihus,    domus 
cuiusdam  hospitis,  civis  Alt.3nburgensis.     Seimus  Altenburgi 
castrum  imperiale  fuisse,  ubi  interdum  imperatores,  ut  Fri- 
dericusL,  versati  sunt;  iam  regem  in  Castro  habitasse  veri- 
simile  est;   quare   auctor   noster    scripsisset   non  hospitium, 
sed  castrum,  si  significare  voluisset  marchionem  apud  regem 
fuisse.     Omnino    nullo   verbo   auctoris   coniici  potest  regem 
facinoris  conscium  fuisse!    Deinde,  qui  tandem  civis  Friber- 
gensis  mensae  regiae  particeps  factus   esset?     Qui   tandem 
rex  marchionem,   qui  modo  adveuerat,    qui  nondum   regem 
adierat   neque  se  subiecerat   —    qui    tandem    rex   hostem 
imperii,    statim   mensae   suae  participem    facere   potuisset? 
Cur  rex,  qui  cum  permagno  exercitu  suo  marchionem  facile 
vincendi  certam  spem  habebat  non  pertimuisset  culpam  cae- 
dis,  quae  auctoritatem  et  honorem  eins  imminuisset  necesse 
erat?    Praeterea  tale  facinus   maxime  abhorret  ab  ingenio 
Adolfi !  His  rebus  omnibus  mihi  quidem  satis  constat,  regem 
huius  facinoris  innocentem  fuisse,   quod  contra  optime  qua- 
drat  in  effrenatos  mercenarios  eins!     lam   quaerendum  est 
qua  de  causa  auctor  noster  hanc  rem  fingere  potuisset.  Oc- 
currit  nobis  nuUa  causa ;  nam  si  civem  Fribergensem  laudi- 
bus  efferre  voluisset  ante  omnia  eins  nomen  dixisset.    Huc 
accedit,  quod  Mes  auctoris  nostri,  quamvis  non  satis  aequa- 
lis  his  rebus  vixisset,  nusquam  fere  addubitari  potest  et  ea 
quae  tradit,  ab  omnibus,  qui  historiam  huius  temporis  per- 


i\ 


81 

tractarunt,  in  usum  historiae  conversa  sunt.  Exempla  quae- 
dam  afferram,   quibus  apertum  fit,  auctori  nostro,   quamvis 
quoad   chronologiam    saepissime  a  vero   aberret,    in   rebus 
ipsis  optimo  iure  fidem  non  abrogandam  esse.     Ac  primum 
quidem  in  memoriam  revoco,    neminem  nisi  nostrum  aucto- 
rem  de  venditione  marchiae  Landsbergensis   quaedam    tra- 
didisse:  testimonium .  eius  satis  multis  documentis  confirma- 
tum  est.    Deinde  nusquam,  nisi  in   annalibus  A'eteroc.  belli 
inter  Theodericum  et  Fridericum  ex  una  parte,  marchiones 
Brandenburgenses  ex  altera  parte,    anno  1293  gesti  mentio 
fit:   quod  confirmatum  est   documento  illo    Theoderici   die 
primo    Septembris   1293  Lipsiae  dato.     Postremo  ea    quae 
nobis   m  his  annalibus  de  expugnatione  castri  Fribergensis 
traduntur,  verbo  tenus  fere  ab  Hermanno  Altahensi  narrantur. 
His  expositis  satis  demonstrasse  puto  auctore  annalium 
Veterocellensium  in  hac  re  fidem  non  abrogandam  esse. 

Vita. 


Natus  sum  Fr.  Theobald  Fischer  pridie  Cal.  Febr. 
1846  in  Villa  Kirchsteitz  haud  prociil  a  Zica  Borusso-Saxo- 
niae.  Evangelicae  confessioni  adscriptus  vitain  per  decem 
annos  degi  in  praedio  parentum,  quibus  vivis  quorumque 
sum  1110.  ainore  ut  nunc  gaudere  possem  deus  propitius  per- 
misit.  Anno  decimo  peracto  puer  instruetus  primis  littera- 
runi  rudiinentis  post  festuni  Pascliale  anni  1856  accessi  ad 
gymnasium  Zicense  et  in  numerum  discipulorum  sextae 
classis  receptus  per  octo  annos  studio  et  diligentia  ad  om- 
nes  pariter  scientiaruin  partes,  quae  tractabantur  in  singu- 
lis  classibus,  incubui,  quam  vis  oculorum  morbo  aliquamdiu 
impeditus  essem.  Examine  superato  in  Universitäten!  Hei- 
delbergensem  die  18.  Aprilis  1864  transmigravi  et  philolo- 
giae  et  historiae  Studiosus  philosophorum  ordini  adscriptus 
virorum  illustrium  Ludovico  Haeusser,  H.  Koechly,  C.  Men- 
delssohn -  Bartholdy,  de  Reuchlin  -  Meldegg  institutione  usus 
sum.  Expleto  unius  anni  spatio  redux  in  provinciam  pa- 
triam  Halis  per  biennium  studiis  operam  dedi,  magistris 
usus  viris  praeclaris,  in  rebus  pliilologicis  Bergk,  Bernhardy, 
Zacher,  Lucae ;  in  philosophicis  Erdmann,  Schaller,  ülrici; 
in  historicis  Duemmler ,  Hertzberg ;  praeterea  per  duo  se- 
mestria  sodalis  seminarii  philologici  extraordinarius ,  per 
unum  Ordinarius  fui ;  item  per  tria  semestria  exercitationum 
historicarum  in  aedibus  Duemlerianis  particeps  factus  sum. 
Ad  reficiendam  valetudinem  priori  anno  maiorem  partem 
veris  et   aestatis  in  montibus   silvae  Hereyniae    transigere 

coactus,  studiis  promovendis  bibliotheca  Wernigerodana  exi- 
mia  liberalitate  custodum  mihi  patuit.  Initio  auctumni  prio- 
ris  anni  ad  Universitäten!  Bonnensem  accessi,  et  ad  semi- 
narium  historicum  admissus  sum.  Studia  historica  maxi- 
me  promota  sunt  institutione  virorum  praeclarissiinorum 
a  Sybel ,  Kampschulte ,  Schaefer  et  Springer  et  Bernays. 
Quibus  magistris  meis  omnibus  summa  gratia  me  obstrictum 
confiteor,  quam  referre,  cum  vires  me  deficiant,  perspiciant 
his  verbis  gratum  animum  meum. 


THESES. 


1)  Non  recte  affirinant  Raumer  (Hohenstaufen  II,  167)  et 
Reuter  (Alexander  III,  2,255)  Fridericum  I.  imperato- 
rem  post  pugnam  ad  Tusculauum  die  29.  Mail  1167 
commissam  de  obsidione  Anconae  oppidi  recessisse. 

2)  Per  errorem  Wackernagel  affirmat  Ulrici  de  Zatzik- 
hoven  poema  Lancelet  omniuin  poematum,  quae  dici- 
mus  aulica  (Aneidem  Veldeckii  si  excipimus)  esse  pri- 
mum  i.  e.  etiam  Ereckio  Hartmanni  prius  esse  com- 
positum. 

3)  Historia  in  gymnasiis  ita  tractanda  est,  ut  in  historia 
Graecorum  et  Romanorum  fontium,  ex  quibus  haurienda 
Sit,  ratio  habeatur,  in  historia  medii  et  recentioris  aevi 
res  gestae  accurate  enarrentur. 

4)  Errantqui  vitae  Henrici  IV.  auctorem  se  invenisse  putant. 

5)  Dea  Germanorum  Nerthus,  cuius  mentionem  facit  Ta- 
citus  (Germania  40)  non  est  idem  deus,  qui  in  Edda 
Niördhr  nominatur,  sed  ahd.  erda  sive  herda. 

6)  Carminis  Wessofontani  tres  partes  uni  eidemque  poetae 
attribuendae  sunt. 

Additamentum  ITI. 


Stemma  landgraviorum  Thuringiae  ex  stirpe  Ludovici  Barbati  et  ex  stirpe  Wettinica. 


Hermannus  I  ex  stirpe  Ludovici  Barbati 

f. 1215 
uxores  1)  Sophia  de  Sommerschenburg 


2)  Sophia  de  Witteisbach 


lutta 


1)  Theodoricus  Afflictus,   ex  stirpe        2)  Poppo  comes 
Wettinica,  marchio  Misnensis  et  de  Henneberg 

Orientalis  f  12.  Febr.  1221  i 


Hedwig 

uxor  Alberti  comitis 

de  Orlamünde 


Ludovicus  IV  Pius,  tutor  Henncus  Raspe  IV 

Henrici  Marchionis  Misnensis  landgravius  1227—1247,  1246 

-j-  1227  rex,  t  ^^^^  1247, 17.  Febr. 
Elisabetha  de  Hungaria  t  1231 


Conradus 

miles  ordinis 

Teutonici 


Hermannus  de 
Henneberg 

Hcnricus  Illustris,  natus  1218,  marchio  Misnensis, 

Orientalis,  Lusatiae,  landgravius  Thuringiae, 

Saxoniae  comes  palatinus    t  1288 

1)  Constantia  Austriaca      2)  Agnes,  Wenceslai       3)  Elisabetha  de 

+  1243  Leopoldill  filia       Bohemiae  regis  filia  Maltiz 

t  1268 

Fridericus  Dresdensis 
nat.  1271 


Hermannus  H  Sophia,  uxor 

nat.  1225,  landgravius     Henrici,  Brabantiae,  ducis 
t  1242 

Henricus  de  Hassia 


Henricus 
1 1286 


Fridericus  Theodericus 

nat.  1257  f  1324  nat.  1260  tl307 

l|  Agnes  de  Ca-     2)  Elisabetha  lutta  de  Henne- 
rinthia           de  Arnshaugk 


l 


Albertus  nat.  1240  f  1314 
1265  Thuringiae  landgravius,    Saxoniae  comes  palatinus 
1)  Margaretha,  Friderici  II        2)  Cunigunda        3)  Elisabetha  de 
imperatoris  filia  de  Eisenberg  Arnshaugk 


Apitz 


berg 


Theodoricus  nat.  1242 

t  1285 

1265  marchio  de  Landsberg 

Helena,  lohannis  I  m.  Brandenburgensis  filia 

I 

Fridericus  Tute  nat.  1269,  f  1291 

1285  marchio  Landsbergensis,  1288  m.  Misnensis, 

Orientalis,   Landsbergensis 

uxor  eius  Catharina  de  Bavaria 


ridericusClau-      Fridericus 
dus  1 1814.  Strenuus. 

